ވާނަން އެކީ3| Esfiya - Dhivehi Vaahaka Site\nވާނަން އެކީ 3\nއޭރު ޖީޒާންގެ ނަޒަރުވެސް ހުއްޓިފައިވަނީ އަރޫނާއަށެވެ. އަރޫނާ މަޑުވެސްނުކޮށް ގޮސްވަނީ ކޮޓަރިއަށެވެ. އޭނާގެ ހިތަށް އުނދަގޫކުރަން ޖީޒާން އެއައީ ކީއްވެހެއްޔެވެ؟ އައި ރުޅީގައި އޭނާ ކާންގޮވުމުން ކާކަށްވެސް ނުދިޔައެވެ. ޖީޒާންގެ ކުރިމައްޗަށް ދާންޖެހޭތީއެވެ.\nޖީޒާން އައުމުން އަރޫނާގެ އުޅުމަށް ބޮޑެތި ބަދަލުތަކެއް އައެވެ. ކޮޓަރިން ބޭރަށް ނިކުތުން މަދުވެފައި ބަސްމަދުވިއެވެ. ޖީޒާން ހުރިތަނެއްގައި ވިއްޔާ އޭނާ އަނގަޔަކުން ނުބުނާނެއެވެ. މޫނުހަދާލައިގެން އިންނާނީއެވެ. އެކަން ޢަލްޔާ އާއި ޝީންއަށްވެސް ފާހަނގަވިއެވެ. ބަދަލެއް އާދޭތޯ ވާހަކަވެސް ދެއްކިއެވެ. ނަމަވެސް އަރޫނާގެ ފަރާތުން އެދެވޭ ކުރިއެރުމެއް ނުފެނުނެވެ. އެހެންކަމުން އެކުދިންވެސް އިތުރަށް އެއްޗެކޭ ބުނާކަށް ނެހެދިއެވެ.\nކިޔެވުމުގެ ފުރަތަމަ ސެމިސްޓރ ނިމި ޓެސްޓު ނެގުނެވެ. ނަތީޖާ އަތަށް ލިބުމުން ތިންކުދިން ސިޓިންރޫމަށް އެއްވީ ނަތީޖާއާބެހޭގުތުން ވާހަކަދައްކާށެެެވެ. އަރޫނާއަށް އޭނާގެ ކްލާހުން އެންމެމަތިން މާކްސް ލިބުނެވެ. ޢަލްޔާއާއި ޝީންވެސް މޮޅުކުދިންގެތެރޭ ހިމެނުނެވެ.\n“ކޮންގްރެޓްސް ގައިޒް. އަހަރެންގެ މާގިނަ ވާހަކައެއް ނެތް.” އަރޫނާ ބުނެލިއެވެ. ޖީޒާން ޝީންމެންނާ ވާހަކަދައްކާ އުޅޭ ގާތްކަމުން އޭނާ އެމީހުންމަތިން ފޫހިވަނީއެވެ. ޝީންމެނާ ހީނ ސަކަރާތްޖަހާއުޅޭއިރު ޖީޒާން އަނގައިން ބުނެނުލާތާނގައި ބަލާވެސްނުލައެވެ. އެ ދުރުކުރުމުގެ ސަބަބުން އަރޫނާ ހުންނަނީ ހިތުގައި ޖެހުނަސް އެއްޗެކޭ ނުބުނާށެވެ.\n“އަހަރެންނަށް ހީވޭ އަރޫ މިހާރު އަހަރެމެން އިގްނޯރ ކުރާހެން. އެއީ ކީއްވެ؟” ޝީންއަށް އަހާލެވުނީ އަރޫނާގެ އެ ފަރުވާކުޑަކަމާ ހެދިއެވެ. އަރޫނާ ހަގީގަތުގައިވެސް ބަދަލުވެއްޖެ ކަމުގެ އިހުސާސް ފުރަތަމަފަހަރަށް ޝީންއަށް ކުރެވުނެވެ. އަނެއްކާ އަރޫނާ އޭނާއަށް ގެއްލެން އުޅެނީ ބާވައެވެ؟ އެހެންވާކަށް ޝީން ނޭދެއެވެ. އަރޫނާއަކީ ޢަލްޔާފަދައިން އޭނާގެ ގާތް އެއް އެކުވެރިއެކެވެ. އަރޫނާނެތި ޝީންގެ ދިރިއުޅުން ކޮންމެވެސް ވަރަކަށް ފަޅުވާނެއެވެ.\n“އެކަކު އިގްނޯރކުރަން ހަދައިގެން ޝީވެސް ޢަލްޔުވެސް އިގްނޯރ ކުރެވެނީ. އައިމް ސޮރީ.” އިސްޖަހާލަމުން އަރޫނާ ބުންޏެވެ.\n“އޭނަ އިގްނޯރ ކުރިޔަސް އަހަރުމެންނަށް ޗާންސެއް ދީބަލަ އަރޫ.” ޝީން ދުރަށް ބަލަހައްޓައިގެން އިނދެ ބުނި ޖުމްލައިން އަރޫނާ ސިހުނެވެ.\n“އޭނ.؟” ޝީން ބުނިއެއްޗެއް އޭނާއަކަށް ސާފެއްނުވިއެވެ.\n“އައިމް ސޮރީ މިވާހަކަ ސިއްރު ކުރެވުނީތީ. އެކަމަކު އަރޫއަށް އެނގެން ޖެހިއްޖެކަން ނޭނގެ. އައިމް ޖީގެ ގާލްފްރެންޑް. މިބުނީ އަހަރެމެން ދެމީހުން އުޅެނީ ރައްޓެހިވެގެންނޭ. އައި ނިއު އަރޫ ވަރަށް ދެރަވާނެކަން. އަރޫ ޖީއަށް ވަރަށް އިންތިޒާރު ކުރިކަން. އެހެންވެ ސިއްރުކުރީވެސް.” ޝީން އިސްޖަހާލީ އެކުވެރިޔާގެ ކަރުނަތަށް ދެކެން ކެތްނުވާނެތީއެވެ. ނަމަވެސް ޝީންއަަށް ވަނީ މަޖްބޫރުވެފައެވެ.\nއަރޫނާއަށް ހީވީ އޭނާގެ ދިރިއުޅުން އަނެއްފުށުން ޖެހެވުނުހެނެވެ. ޖީޒާން އޭނާ ގަބޫލު ނުކުރިނަމަވެސް އޭނާ ޖީޒާންއަށް ހާދަ އިންތިޒާރެއް ކުރިއެވެ. ނަމަވެސް މިފަހަރު ޖީޒާން އެ ދޫކޮށްލީ ރަނގަޅަށްވެސް އަރޫނާއަކީ އޭނާއާ އެކަށީގެންވާ ކުއްޖެއް ނޫންކަން ދައްކާފައެވެ.\n“އިޓްސް އޯކޭ ޝީ. އަހަރެން ހިތް ބުރައެއް ނޫން.” ހިތުގައި ޖެހުނަސް އަރޫނާ އެކަން ފާޅެއް ނުކުރެއެވެ.\nއެހެންދުވަހެކޭ އެއްގޮތަށް އޭނާ ޝީންމެނާ ބައިވެރިވެލައިގެން އުޅުނެވެ. ޖީޒާންމަތިން ހަނދާން ނައްތާލަން އޭނާ ހިތުގައި އަޒުމް ކަނޑައެޅިއެވެ.\nޖީޒާންގެ ހިޔާލުތަށް އުނދަގޫކުރަންފެށީ ރޭގަނޑު ނިދަން އޮށޯތުމުންނެވެ. ޖީޒާނައަކީ ރީތިކަމާ އެއްވަރަށް ފޮނި މީހެކޭ ހީކުރެވުނެވެ. އިހްތިޔާރަކާނުލާ އެދެލޯ ކަރުނައިން ތެމުނެވެ. ނެތްފެންވަރުގައިވެސް ކިޔަވަން މަންމަ ފޮނުވުމުން އެކަން ހަނދާންނެތެނީ ޖީޒާންގެ ސަބަބުންކަމުން ޖީޒާން ކުށްވެރިކުރެވުނެވެ. ޖީޒާންއަކީ އަނިޔާވެރިޔެކޭ ހިތަށްއެރިއެވެ. ލޯބިވެވުނީތީ އަމިއްލަ ނަފްސު ކުށްވެރިކުރެވުނެވެ. އަރޫނާ ބޭނުންވީ އެންމެ ފަހުފަހަރާ ޖީޒާންއަށްޓަކާ ހިތްހުޅުވާލައިގެން ރޯލުމަށެވެ. ހިތްދަތިކަމުގައި ދުވަސްތައް ގުނަން ތައްޔާރުވުމަށެވެ. ޖީޒާންއަކީ އެހެންމީހެއްގެ ހައްގެކެވެ. އެހެންމީހެއްގެ ލޯތްބެކެވެ. ލިބެންނެތް މީހެކެވެ. ރޭގަނޑުގެ ބޮޑުބައި ހޭދަކުރެވުނީ ރުއިމުގައެވެ. އެންމެފަހުން ނުނިދިގެން އޭނާ ކޮޓަރީގެ ފަހަތުގައިވާ ބެލްކަންޏަށް ނިކުތެވެ.\nސާދަފަނަރައިގެ ހަނދު އޭގެ ދަރުބާރުގައި ފަރިވެފައި އިނެވެ. ތަރިތައްވެސް ހަނދުގެ ދަރުބާރުގައި އެއަށް ކިޔަަމަންގަނެ އެތަރިއެއް އޭގެ މަގާމުގައި ދުނިޔެ އަލިކޮށްދެމުން ދިޔައެވެ. ބެލްކަނީގައި ހައްދާފައިވާ މާގަސްތަށް ޖެހެމުންދިޔަ މަޑު ވައިރޯޅިއަށް ހޫރެމުންދިޔައިރު މަޑުނާނާއެއް އަޅުވަދީފައިވެއެވެ. އެހެންޏާ ހަލަބޮލިވެފައި އޮންނަ މާލޭގެ މަގުތަށްވެސް ވަނީ ހިމޭންވެފައެވެ.\nމަޑުހިނގުމެއްގައި ގޮސް އަރޫނާ ބެލްކަނީގެ ރެއިލިންގައި ބޯއަޅާލިއެވެ. އޭނާގެ ނަޒަރުހުއްޓިފައިވަނީ ކުރިމަތީ ހުރި އިމާރާތަށެވެ. އެގޭގެ ބެލްކަނީވެސް ހުރީ އެފަރާތަށެވެ. އަރޫނާގެ ކޮޓަރިއާ އެއްވަރަކަށް އެގޭގެ ކޮޓަރިއެއްވެސް ހުއްޓެވެ. ޒަމާނީ ފެންވަރަކަށް ހަދާފައިވާ އެގޭގެ ރީތީކަމާމެދު އަރޫނާއަށް ތައުރީފުކޮށްލެވުނެވެ.\nފެންނަމުންދިޔައީ އެއްމަންޒަރެކެވެ. ކުރިމަތީހުރިގޭގެ އަރޫނާގެ ކޮޓަރިއާދިމާލަށް ހުރި ކޮޓަރީގެ ހުޅުވިފައިވާ ދޮރާއި ކުޑަދޮރުތަކެވެ. އެތެރެއިން ކުޑައަލިކަމެއް ފެންނަން ހުއްޓަސް އެއްވެސް އެއްޗެއް ސާފެއް ނުވެއެވެ. ޖެހެމުންދިޔަ ހިތްފަސޭހަ ވައިރޯޅިތަކުގެ ސަބަބުން އަރޫނާގެ ލޯ މެރެމުންދިޔައެވެ.\nކުޑަ ހަރަކާތެއް ފެނުނެވެ. ކުރިމަތީހުރި ގެއިންނެވެ. އެކޮޓަރީގެ އެތެރެއަކުން ނޫނެވެ. އަރޫނާއާދިމާލަށް، އެކޮޓަރީގެ ބެލްކަނީއިންނެވެ. ބެލްކަނީ ރެއިލިންމަތިން ބޯނަގާ އަރޫނާއަށް ބަލާލެވުނެވެ. އަނދިރީގެތެރެއަށް ލޯ ހޭނިފައިވާތީ އޭނާއަށް ރަނގަޅަށްވެސް އެތާ މީހަކު ހުރިކަން އެނގުނެވެ. ހަނދުވަރުގެ އަލީގައި ރީތިކޮށް އަރޫނާއަށް ކައިލްގެ މޫނު ފާހަނގަކުރެވުނެވެ. ކައިލް ހުރީ އަރޫނާއަށް ބަލާށެވެ. އަރޫނާ އަވަސްއަވަހަށް ކޮޓަރިއަށް ވަނދެ ދޮރުލައްޕާލިއެވެ.\nއެއީ ކައިލްގެ ގެ ބާވައެވެ؟ މިގަޑީގައި ކައިލް ބެލްކަނީގައި ކީތްކުރަނީ ބާވައެވެ.؟ އޭނާ އަރޫނާއަށް ބަލަންހުރީ ކީއްވެބާއެވެ؟ މިއަދަކު އެކަންޏެއްް ނޫނެވެ. ކްލާސްތެރޭވެސް ކައިލް އޭނާއަށް ވަކިން ބަލާކަން ފާހަނގަ ކުރެވެއެވެ. އެއީ ކީއްވެބާއެވެ؟ އަރޫނާގެ ހިތް ސުވާލުތަކުން ފުރުނެވެ. ފުރަތަމަފަހަރަށް ކައިލްއާމެދު ޝައުގުވެރިވެވުނެވެ. އެރޭ ނިދުނީވެސް އެހިޔާލުގައި އޮއްވާއެވެ.\nއަރޫނާއަށް ހޭލެވުނީ ނުވައެއްވެސް ޖެހިފަހުންނެވެ. ފެންވަރާލައިގެން ނިކުމެ ފަތިސްނަމާދު ގަޟާކޮށްލައިގެން ލޯގަނޑުދޮށަށް ހުއްޓި އޭނާގެ އުނަގަނޑާއި ހަމަޔަށް އަންނަ އިސްތަށިގަނޑުގައި ފުނާއަޅާލަމުން އޭނާގެ ސޫރަޔަށް ބަލާލިއެވެ. ހުދުކުލައިގެ އަތްދިގު ޓީޝާޓާއި އަޅިކުލައިގެ ޖީންސްގައި އޭނާ ހުތުރޭ ބުނާނެ މީހަކު ވާނެހެން ހިޔެއް ނުވެއެވެ. އޭނާގ މޫނަކުން އުނިކަމެއް ނުފެނެއެވެ. ޝީންއަށްވުރެ އެތައްގޮތަކުން އަރޫނާ ރަނގަޅެވެ. ޖީޒާންއަށް އެގެއްލުނީ ޖަވާހިރެކޭ ހިތަށްއަރާނެ ދުވަހެއް ދެއްކެވުންއެދި އޭނާއަށް ހިތާހިތުން ދުޢާކޮށްލެވުނެވެ.\nއޭނާ ހިތްހަަމަޖައްސާލަން ނިކުތީ ބެލްކަންޏަށެވެ. ރޭގައިވީ ކަންތަށް ހަނދާނުން ނުފޮހެވުނަސް ސާފުވަޔަށް އޭނާހުރީ ނިހާޔަތަށް ބޭނުންވެފައެވެ. ރެއިލިންމަތީ ބޯއަޅާލަމުން ހަލަބޮލިވެފައިވާ މަގަށް ނަޒަރު ހިންގާލަމުން ވިސްނާލިއެވެ. ޢަލްޔާމެން ޗުއްޓީގައި މާލެ ނުދާނެވާހަކަ އޮތީ ބުނެފައެވެ. ނަމަވެސް އޭނާއަކަށް ޖީޒާންގެ ކުރިމަތީގައި މިނިވަންކަމާއެކު ނޫޅެވޭނެކަން އިނގެއެވެ. އޭނާ އަދި އެހާ ހިތްވަރުގަދައެއް ނޫނެވެ. އެތައްއިރަކު ވިސްނާފައި އޭނާ ނިންމީ މާލޭގައި އުޅޭ އާރިފާގެ ބޭބެގާތު ބުނެގެން ރަށަށް ދާށެވެ. އޭނާ ދެން މިގޭގައި ނޫޅޭނެއެވެ. ރަށަށްގޮސް މަންމަމެނާ ވާހަކަދައްކައިގެން އެހެންގޮތެއް ހޯދާނީއެވެ. އެކުވެރިންނާ މައްސަލައެއް ޖެހުނީކަމަށް ބުނާނީއެވެ. މާލޭގައި އުޅޭ އޭނާގެ ދޮންތަމެންގޭގައި ފަހަރެއްގައި ހުރެވިދާނެ ކަންނޭނގެއެވެ.\nއޭނާ ބޮޑުބޭބެއަށް ގުޅާފައި ޗުއްޓީވީމާ ރަށަށްދާން ޓިކެޓް ނަގައިދޭން ބުންޏެވެ. މަންމަމެންމަތިން މާބޮޑަށް ހަނދާންވަނީކަމަށް ބުންޏެވެ. ނަސީބަކުން ބޮޑުބޭބެ މާބޮޑު ދެކޮޅުހެދުމެއްނެތި ޓިކެޓް ނަގައިދީފިއެވެ. ލިބުނީ ޖެހިގެންއައި ދުވަހުގެ ހެނދުނަށެވެ.\nއަރޫނާ އެޕާޓްމެންޓްއިން ނިކުތީ އެންމެގާތް ޢަލްޔާއަށްވެސް އެންގުމެއްނެތިއެވެ. ބޮޑުބޭބެ އޭނާ ފުރުވަންދިޔައެވެ. އެއާޕޯޓް ކައިރީ ރެސްޓޯރެންޓަކުން ރަނގަޅު ސަޔެއް ހޯދައިދިނެވެ. ބޮޑުބޭބެގެ ހެޔޮކަމާމެދު އޭނާ ޝުކުރުއަދާކުރިއެވެ. އެފަދަ ބޮޑުބޭބެއެއް ދެއްވީތީ އުފާކުރިއެވެ.\nޑިޕާޗުރަލް ހޯލަށް ވަންނަގަޑި ނުޖެހޭތީ އަރޫނާއިނީ ގޮނޑިއެއްގައި އިށީނދެލައިގެނެވެ. ފޯނު ރިންގުވާތީ އޭނާއަށް ބަލާލެވުމާއެކު ހިތަށް އުނދަގޫވިއެވެ. ގުޅަނީ ޢަލްޔާކަމުންނެވެ. އެކުވެރިޔާއާ ވަކިވެގެނަދަނީކަން ބުނެދޭނެގޮތެއް އަރޫނާއަކަށް ނުވިސްނުނެވެ. އެހެންކަމުން ކޯލް ރިޖެކްޓްކުރުމަށްފަހު ފްލައިޓްމޯޑަށްލީ ޢަލްޔާ ގުޅާނެކަން އެނގޭތީއެވެ. އޭނާއަށް އެނގިއްޖިއްޔާ އަރޫނާ ހުއްޓުވަން މަސައްކަތްކުރާނެކަން އޭނާއަށް އިނގެއެވެ.\n“އަރޫނާ ފުރަނީތަ؟” ގާތުން މީހެއްގެ އަޑުއިވިފައި އަރޫނާއަށް އިސްއުފުލާ ބަލާލެވުމާއެކު ވެރިވީ ހައިރާންކަމެވެ. ކައިލްއެވެ. އޭނާއާ ވާހަކަދައްކަނީއެވެ. އަރޫނާ ހައިރާންވީ ކައިލް ވާހަކަދެއްކުމުންނެއް ނޫނެވެ. އަރޫނާ ފުރާކަން އެނގުމުން އެކަމާ ސުވާލުކުރުމުންނެވެ.\n“އާނ. ކިހިނެތްވީ؟” އިސްޖަހާލަމުން އަރޫނާ ވާހަކަދެއްކިއެވެ. ރަތްކުލައިގެ ޓީޝާޓަކާއި ޖީންސްގައި ކައިލް ނުހަނު ސްމާޓެވެ. ފަން އިސްތަށިގަނޑު ދިގުވެ މޫނަށް ފައިބާފައިވާގޮތް ނުހަނު ރީއްޗެވެ. ކައިލް ބޮޑަށް ވައްތަރީ މޮޑެލަކާއެވެ.\n“އަހާލީ. މާލޭގައިވެސް ފޫހިކަމެއްނެތި ޗުއްޓީހޭދަކުރެވެން އޮއްވާ ފުރައިގެންދާތީވެ.” ކައިލް އަރޫނާއާއި ޖެހިގެންހުރި ގޮނޑީގައި އިށީނެވެ. އަރޫނާއަށް އުނދަގޫވިއެވެ.\n“ޗުއްޓީ ހޭދަކުރުމެއްނޫނޭ އަހަރެންނަށް މުހިންމީ. އާއިލާ. އެއީ އަހަރެންގެ ހުރިހާވެސް އެއްޗަކީ. މިހާވަރު ކޮށްދިނީމާ އަހަރެންވީ އެމީހުންމަތިން ހަނދާންނައްތާލަންތަ؟ މަންމައާ ކޮއްކޮމަތިން ހަނދާންވާތީ މިދަނީ.” ކައިލްގެ ވާހަކަހުރިގޮތުން އަރޫނާ ހިތްހަމަނުޖެހުނެވެ. ޢަލްޔާނަމަވެސް މިވަގުތުގައި ދައްކާނީ އެފަދަ ވާހަކަތަކެވެ.\n“އޯކޭ. މަންމައާ ކޮއްކޮ އެކަނިތަ؟ ކޮބާ ބައްޕަ؟” ކައިލް ފާހަނގަކޮށްގަތްލެއް ފަސޭހަކަމުން އަރޫނާވެސް ހައިރާންވިއެވެ. ކައިލް އޭނާ އެނގެން ވަރަށް ބޭނުންވެފައި ހުރިކަން ހާމަވެއެވެ.\n“ބައްޕަ އަހަރެން ދިހައެއްގައި އުޅުނު އަހަރު ނިޔާވީ. މީގެ ދެއަހަރު ކުރިން.” އަރޫނާގެ ރުޅިގަނޑު ކުޑަކޮށް ފިނިވިއެވެ. ލޯ ފެންކަޅިވިއެވެ.\n“އަރޫނާ ކޮން ރަށެއް؟” ކައިލް އަނެއްކާވެސް ކޮށްލީ ސުވާލެކެވެ. އަރޫނާއަށް ތުންފިއްތާލެވުނެވެ.\n“ފުވައްމުލައް ސިޓީ.” އަރޫނާ ޖަވާބުދިނެވެ.\n“އޯކޭ. އަހަރެންމީ މާލެއަށް އުފަން މާލޭ ކުއްޖެއް. އަރޫ އަކަށް އެކަން ނޭނގޭނެ ދޯ. އަރޫއުޅޭ ގޭގެ ކުރިމަތީ އަހަރެންގެ ގޭ ހުންނަނީ. އައި އޯފަން ސީޔޫ ކްރައިން ބެލްކަނީގައި ހުރެ. އެހެންވީމާ މިހާ ކިއުރިއަސް ވެގެން މިއުޅެނީ.” ކައިލް ހިނިގަނޑެއް ޖަހާލިއެވެ.” އަހަރެން ހީކުރީ އަރޫ އެއްކޮށް ދަނީކަމަށް.”\n“ނޫން ޗުއްޓީއަށް ދަނީ. ކައިލް މިތާ ކީތްތިކުރަނީ؟” އަރޫނާ ފުރަތަމަފަހަރާ ކައިލްއާ ސުވާލެއްކުރިއެވެ.\n“މަންމަ ލަންކާއަށް ފުރާތީ ފުރުވަން އައިސް މިއުޅެނީ. ސޯ. އަނެއްކާ ކޮލެޖް ހުޅުވުނީމަ ދިމާވާނެތާ. ހޭވް އަ ސޭފް ޓްރިޕް އެންޑް ގުޑް ހޮލިޑޭސް. ސީޔާ.” ކައިލް ތެދުވެގެންގޮސް ދުރުގައިތިބި ބައެއްގާތު ހުއްޓެންދެން އަރޫނާއަށް ބަލަހައްޓައިގެން ހުރެވުނެވެ. ހޯލަށްދާން ގޮވީވެސް އެވަގުތެވެ\nOh naaiiiice…Thankolheh dhigu kollaathi next part.. So curious to read…. See ya\nNice.. who is who in the cover pic\nThanks.Cap eh alhaigen huree kyle. Dhn huree Jeezan?\nWaiting for the next part ?❣? maa kury… ??\nKuruvee dhw?. Next part dhigu kureveytho balaanan\nNICE WHEN NEXT??/\nyesss v nice.. lol\nOh thanks keke???\nMasha allah Varaha salhi\nvv reethi masha allak aru and kyle ingey gulhuvaani…eyrun reethi vaany ihaaru mi vaagothun ..jeezan dont deserve her\nHehe. Let’s see dhw vaa gotheh ?❤\nMaasha allh v v v rythi mi part vx ………whn next….waiting\nThanks Hudher. Mi weekend ga kudakoh busy ekam balaanan up kureveytho ?❤\nމިހިތަށް ލޯބިދޭށޭ… 2\nލޯބީގެ ހިނދުކޮޅު 8\nމަޖާ ލޯބި December 26, 2021


Lanka parliament uvaalumun sarukaarun kharadhu kureveyne gotheh nei | Mihaaru\nލަންކާ ޕާލަމެންޓުގެ ބައްދަލުވުމެއް ކުރިއަަށް ދަނީ. --ފޮޓޯ:އޭއެފްޕީ\nލަންކާ ޕާލަމެންޓް އުވާލުމުން، ސަރުކާރުން ޚަރަދު ކުރެވޭނެ ގޮތެއް ނެތް\n30 އެޕްރީލް 2020 - 13:422comments\nކޮލަމްބޯ (އެޕްރީލް 30) - ސްރީ ލަންކާ ޕާލަމެންޓް މިދިޔަ މާޗް މަހު އުވާލާފައިވާތީ، ހުކުރު ދުވަހުން ފެށިގެން ސަރުކާރަށް ޚަރަދު ކުރެވޭނެ ގޮތެއް ނެތި މަގުތައް ބަންދުވެއްޖެ އެވެ.\nލަންކާ ޕާލަމެންޓް މާޗް މަހު3ވަނަ ދުވަހު އުވާލުމަށް ފަހު ރައީސް ގޯޓާބޭ ރާޖަޕަކްސާ ނިންމަވާފައި ވަނީ އެޕްރީލް 25 އިންތިޚާބު ބޭއްވުމަށެވެ. ނަމަވެސް ކޮރޯނާވައިރަސް ފެތުރެން ފެށުމުން އިންތިޚާބު މިހާރު ވަނީ ޖޫން މަހަށް ފަސްކޮށްފަ އެވެ.\nނަމަވެސް ގާނޫނީ ގޮތުން މިހާރު ދިމާވެފައިވާ މައްސަލައަކީ ޕާލަމެންޓް ރިސެސްގައި އޮވެ ހުކުރު ދުވަހުން ފެށިގެން ސަރުކާރަށް ޚަރަދު ކުރުމުގެ ހުއްދަ ނެތުމެވެ. އެހެންވެ އިދިކޮޅު ފަރާތްތަކުން މިހާރު އަންނަނީ ވީހާވެސް އަވަހަކަށް ޕާލަމެންޓުގެ ބައްދަލުވުމެއް ބޭއްވުމަށް ސަރުކާރަށް ގޮވާލަމުންނެވެ.\nއިިދިކޮޅު މެންބަރެއް ކަމަށްވާ އަދި ކުރީގެ ފިނޭންސް މިނިސްޓަރު މަންގަލަ ސަމަރަވީރާ ވަނީ މާލީ ގޮތުން ބޮޑު މައްސަލަގަނޑަކުން ސަލާމަތްވުމަށް، 225 މެންބަރުން ހިމެނޭ ޕާލަމެންޓުގެ ކުއްލި ބައްދަލުވުމެއް ބޭއްވުމަށް ގޮވާލައްވައިފަ އެވެ.\n"އެކަން ނުކުރެވިއްޖެ ނަމަ، ބޮޑު ބަލިމަޑުކަމެއް ފެތުރޭ ދުވަސްވަރެއްގައި، ބޮޑު މައްސަލަ ގަނޑަކަށްވާނެ،" ބޮޑުވަޒީރު މަހިންދާ ރާޖަޕަކްސާ އަށް ފޮނުއްވި ސިޓީއެއްގައި ސަމަރަވީރާ ވިދާޅުވި އެވެ.\nޕާލަމެންޓް އުވާލުމުގެ ކުރިން ވަނީ އެޕްރީލް 30 އާ ހަމައަށް ސަރުކާރުން ޚަރަދު ކުރުމުގެ ހުއްދަ ދީފަ އެވެ. ނޮވެމްބަރު މަހު ވެރިކަމަށް އައި ލަންކާގެ އާ ސަރުކާރުން މި އަހަރުގެ ބަޖެޓް އަދި ހުށަހަޅައިފައެއް ނުވެ އެވެ. ސަރުކާރުން ބޭނުންވީ ޕާލަމެންޓުގެ އާ އިންތިޚާބު ބާއްވާ ސަރުކާރަށް ބޮޑު އަޣުލަބިއްޔަތެއް ހޯދާށެވެ.\nބޮޑުވަޒީރު ރާޖަޕަކްސާ މިހާރު މަސައްކަތް ކުރައްވަނީ އުވާލި ޕާލަމެންޓުގެ ބައްދަލުވުމެއް އަންނަ ހަފުތާގައި ބޭއްވޭތޯ އެވެ.


ސީ.އެސް 11 ން ސީ.އެސް 15 އާއި ދެމެދު\n-/7070ރުފިޔާ އާއި -/10640ރުފިޔާ އާއި ދެމެދު\nފެންވަރު ނުވަތަ ޝަރުޠު: މި މަޤާމުތަކަށް ކުރިމަތިލާ ފަރާތްތަކުގެ ތެރެއިން ހޮވޭ ފަރާތްތަކުގެ މަޤާމު ހަމަޖައްސާނީ، ތިރީގައިމިވާގޮތަށް، ލިބިފައިވާ ސެޓުފިކެޓެއްގެ ލެވެލަށް ބަލައިގެންނެވެ.\nވަޒީފާއަށް އެދޭ ފޯމް މިސްކޫލް އިދާރާއިން ލިބެން ހުންނާނެއެވެ. އަދި www.csc.gov.mv ވެބްސައިޓުން މި ފޯމު ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ޖަނަވަރީ 03 ވާ ބުރާސްފަތި ދުވަހުގެ މެންދުރު 13:00 ގެ ކުރިން، މިސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައި ގަނެވޭނެއެވެ. އީ-މެއިލް އެޑްރެހަކީ، [email protected] އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމި މަޤާމްތަކަށް މުވައްޒަފުން ހޮވުމަށް ބޭއްވޭ އިންޓަވިއު އޮންނާނީ، 04 ޖަނަވަރީ 2019 އާއި 12 ޖަނަވަރީ 2019 އާ ދެމެދު، ބަނޑިދޫ ސްކޫލުގައި ނުވަތަ ސްކޫލުން ހަމަޖައްސާ ތަނެއްގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޟިރުވުމަށް ތައްޔާރުވެގެން ތިބުން އެދެމެވެ.\nމަޤާމަށް މީހުން ހޮވުމަށް ކަނޑައަޅާފައިވާ ކްރައިޓީރިއަރގެ ހުރިހާ ބަޔަކުން އެންމެ ދައްވެގެން ލިބެންޖެހޭ ޖުމްލަ އިންސައްތަ\nސުންގަޑި: 03 ޖަނަވަރީ 2019 1300


LIVE | Covid-19 Fethurun Haluvi Vanee, Kanboduvumaai Haaskan Ithuruvanee - Vaguthu\nLIVE: America Ge Haalath Vanee Goas, Italy Aai France Ah Madujehumeh https://t.co/1tbCjn7TC9\nBREAKING NEWS: German Ge Minister Eh Amilla Ah Maruvejje https://t.co/Ip51fmMPQq\nKeeps surfaces and objects clean ? pic.twitter.com/LnHIdyZzq2\nއެމެރިކާ އިން އިތުރު4މަރު، މިއަދު މިހާތަނަށް 131، ޖުމްލަ 2،352، އިތުރު 745 ފައްސި، މިއަދު މިހާތަނަަށް 9،062 ފައްސި، ޖުމްލަ 132،640\nސުވިޒަލޭންޑް އިތުރު 36 މަރު، ޖުމްލަ 300، އިތުރު 750 ފައްސި، ޖުމްލަ 14829\nއޮސްޓްރިއާ އިތުރު 18 މަރު، ޖުމްލަ 86، މިހާތަނަށް ފައްސި 8648\nޕޯޗުގަލް އިތުރު 19 މަރު، ޖުމްލަ 119، އިތުރު 792 ފައްސި، ޖުމްލަ 5962\nނޯވޭ އިތުރު2މަރު، ޖުމްލަ 25، އިތުރު 224 ފައްސި، ޖުމްލަ 4239\nއިސްރާއީލް އިތުރު3މަރު، ޖުމްލަ 15، މިހާތަނަށް ފައްސި 3865\nސްވެޑެން އިތުރު5މަރު، ޖުމްލަ 110، އިތުރު 253 ފައްސި، ޖުމްލަ 3700\nޑެންމާކު އިތުރު7މަރު، ޖުމްލަ 72، އިތުރު 194 ފައްސި، ޖުމްލަ 2395\nލަގްޒަންބާގް އިތުރު3މަރު، ޖުމްލަ 21، އިތުރު 119 ފައްސި، ޖުމްލަ 1950\nރޮމޭނިއާ އިތުރު3މަރު، ޖުމްލަ 40، އިތުރު 308 ފައްސި، ޖުމްލަ 1760\nޕާކިސްތާން އިތުރު 1 މަރު، މިއަދު2މަރު، ޖުމްލަ 14 މަރު، މިހާތަނަށް ފައްސި 1526\nސައުދީ އަރަބިއާ އިތުރު4މަރު، ޖުމްލަ 8، އިތުރު 96 ފައްސި، ޖުމްލަ 1299\nގްރީސް އިތުރު6މަރު، ޖުމްލަ 38، އިތުރު 95 ފައްސި، ޖުމްލަ 1156\nއިންޑިއާ އިތުރު3މަރު، ޖުމްލަ 27، މިހާތަނަށް ފައްސި 1024\nޑޮމެނިކަން ރިޕަބްލިކް އިތުރު 11 މަރު، ޖުމްލަ 39، އިތުރު 140 ފައްސި، ޖުމްލަ 859\nލުބުނާން އިތުރު2މަރު، ޖުމްލަ 10، އިތުރު 26 ފައްސި، ޖުމްލަ 438\nމޮރޮކޯ އިތުރު 1 މަރު، ޖުމްލަ 26، އިތުރު 48 ފައްސި، ޖުމްލަ 450\nހަންގޭރީ އިތުރު2މަރު، ޖުމްލަ 13 މަރު، އިތުރު 62 ފައްސި، ޖުމްލަ 408\nއެންޑޯރާ އިތުރު3މަރު، ޖުމްލަ6މަރު، އިތުރު 26 ފައްސި، ޖުމްލަ 334\nބޮސްނިއާ އިތުރު 45 ފައްސި، ޖުމްލަ 323\nއުތުރު މެސެޑޯނިއާ އިތުރު2މަރު، ޖުމްލަ 6، އިތުރު 18 ފައްސި، ޖުމްލަ 259\nހޮންޑިއުރާސް އިތުރު 1 މަރު، ޖުމަލް 2، އިތުރު 15 ފައްސި، ޖުމްލަ 110\nތުރުކީން އިތުރު 23 މަރު، މިހާތަނަށް އެއްދުވަސް ތެރޭ އެންމެ ގިނަ މަރު، ޖުމްލަ 131 މަރު، އިތުރު 1،815 ފައްސި، ޖުމްލަ 9،217\nBREAKING NEWS: Covid-19 Jehunu Meehunge Adhadhu7Lakka Ah Araifi https://t.co/fBuVktQeoL\nCovid-19: Taxi Driver Innah Luithakeh Hoadhai Dheyn Transport Workers Union In Massaikkai Fashaifihttps://t.co/OapOHabB3r\nBREAKING NEWS: "Muvvazafun Vakinukuraa Faraiythakah, Luithah Dhinumugai Iskandheyne" https://t.co/2Npw6rc5zP\nCovid-19: Dr.Shaheem Hathim Kurumuge Challengeh Fattavanee https://t.co/O41IB4mEZD\nBREAKING NEWS: Covid-19: Miadhu Niyaavefai Ovvaa Fenunu Meehaage Natheeja Nassi (Negative)\nBreaking News: Covid-19: Bolivia In Meehaku Maruvejjehttps://t.co/nIvu8BeGKV\nBREAKING NEWS:Covid-19 Jehunu Ithuru2Meehaku Rangalhu Vejje https://t.co/sRqgWvJH5B\nLux South Ge Hurihaa Muvahzzafun Nikume Ehmme Fahuge Fathuruveriyaa Ah Vadhaaee Salaam Kurumah Faalan Mathi Furaalaifihttps://t.co/jNlBAgBKkm\nAddu gai Shahku Kurevey Meeha Beli Meehun Thiby Protective Equipment Aku Noonhttps://t.co/CdIXhDVzRM\nEngumaai Hilaafah Resort Akah Eri Meehakah Dhauvaa Kuran Fonuvaifihttps://t.co/S37ocjXFyj\nEhmme Fahuge Fathuruveriyaa Ah Alvadhaau Kiyumah Huravalhee Ge Muvahzzafun Funmmaalee Moodhah!https://t.co/Ym6xqYkUHd\nBREAKING: Male Sarahadhugai Hingaa Gymthakaai Kasrathu Classthah Bandhu Kuran Angaifihttps://t.co/R3hGveKqnK\nBREAKING: Covid-19: Bali Meeheh Govaigen Furan Ulhunu Flightehggai Roavehjjehttps://t.co/a0xzrzj1O9\nBREAKING: UK In Ithuru 209 Meehun, Netherlands In 132 Meehaku Maruvejjjehttps://t.co/CbKaIYHART\nCovid 19: "Thalhaigathee Massakathuga Ulheniko, Thadhuvaa Varun Thanehga Neesheendheve"https://t.co/lyCtd0JnWF\nSafari Akun Kunahandhoo ah Feybi2Meehaku Hayyaru Koffihttps://t.co/bqLDhqVXaP\nCovid-19: Mi Season Mulhin Cancel Kollumah Ferdinand Govaalaifihttps://t.co/UuE2I1H1Ym\nFurathama Faharah Bulhaleh Gain Covid-19 Fenijjehttps://t.co/ChGWptFA56\nBREAKING: HPA In Dhogu Hadhaa Kamah Addu Mayor Thuhuthamu Kohffihttps://t.co/MaDOJeXyH6\nCovid-19: Dharivarunnaai Teacherunnnah Dhiraagu In 1 Mas Dhuvahuge Data Package Eh Hiley!https://t.co/tfWDH5RLca\nCovid-19: Italy In Maruvi Doctorunge Adhadhu 50 Ah Araifihttps://t.co/NM5qBwcd3Y\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒް: އައްޑޫ އިން ދެ ނަރުހުންނާއި ޑޮކްޓަރު ހޯމް އައިސޮލޭޝަންގައި ބަހައްޓަން އެންގީ އެޗްޕީއޭ އިން.\nBREAKING: Huravalhin Covid-19 Ge Alaamaaithakeh Huri Meehaku Fenijjehttps://t.co/uvxMgQvx2h\nޑރ. އަލީ ލަތީފް: ފާއިތުވެދިޔަ ތަނުގައި ލިބިފައިވާ ތަޖުރިބާގެ އަލީގައި ކަރަންޓީނު ކުރާތާ 14 ދުވަސް ހަމަވުމަށް ފަހު، ދޫކޮށްލުމުގެ ކުރިން ޓެސްޓް ހަދާނެ. އެހެން މި ހަދަނީ އަޅުގަނޑުމެންގެ އަތުގައި ޓެސްޓް ކިޓްތައް ވެސް ހުރުމާ އެކު. ކަރަންޓީން ކުރާ މީހުން މީގެކުރިން ޓެސްޓެއް ނުހަދާނެ.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒް: ރާއްޖެ އަށް މި ވަގުތު ބޭނުންވާ ކާބޯތަކެއްޗާއި ބޭސް ގެނައުމަށް ކާގޯ ފްލައިޓް މާދަމާ ލަންކާ އަށް ދާޏެ.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒް: ކޮޗިން އިން ރާއްޖެ އަށް އައި މީހަކު، ބަލިވެގެން އައްޑޫ އިކުއެޓޯރިއަލް ހޮސްޕިޓަލަށް ދިޔަ. އެމީހާގެ ބަލީގެ އަލާމާތްތަކެއް ފެންނަން ހުރި. އެހެންވެ، އެމީހާއާ ފުރަތަމަ އެޓެންޑްވި ދެ ނަރުހުންނާއި ޑޮކްޓަރުން ތިބީ ހޯމް އައިސޮލޭޝަންގައި. އެމީހާގެ ސާމްޕަލް ވަނީ ނަގާފައި.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒް: ފްލޫ ކްލިނިކްތަކަށް މިހާތަނަށް 4،660 މީހުން ޒިޔާރަތް ކުރި. ރާއްޖޭގެ އެކިކަންކޮޅުތަކުން ވޭތުވެދިޔަ 24 ގަޑިއިރުތެރޭގައި 257 މީހުން ފްލޫ ކްލިނިކްތަކަށް ދިޔަ.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒް: 860 މީހުން ކަރަންޓީން ފެސިލިޓީތަކުގައި އެބަތިބި. ހުރަވަޅި ރިސޯޓު ވަނީ މޮނިޓަރިން ހާލަތަށް ގެނެސްފައި. ދެ މީހެއްގެ ގައިން ބަލީގެ އަލާމާތްތަކެއް ފެނިގެން ސާމްޕަލް ވަނީ ނަގާފައި. މާހާ ސަފާރީ ވަނީ އާންމު ހާލަތަކަށް ގެނެސްފައި.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒް: 908 ސާމްޕަލް ވަނީ ނެގިފައި. 891 ސާމްޕަލް ނެގަޓިވް.\nރައީސް އޮފީހުގެ އަންޑަ ސެކްރެޓަރީ މުހައްމަދު މަބްރޫކް އަޒީޒް: 17 މީހެއްގެ ގައިން ބަލި ވަނީ ފެނިފައި. އޭގެތެރެއިން 11 މީހަކަށް ވަނީ ޝިފާ ލިބިފައި. ހަތަރު މީހަކަށް ވަނީ ފަރުވާދެމުން. ދެ މީހަކު ވަނީ ރާއްޖެ އިން ފުރައިގެން ގޮސްފައި.\nCovid-19: Lavakiyun Theriya Kanika Hatharu Vana Faharah Fassi Vejjehttps://t.co/oKBymP6DHc\nކޮވިޑް-19 އާ ގުޅިގެން ސަރުކާރުން ބާއްވާ ނޫސްވެރިންގެ ބައްދަލުވުމެއް ކުޑައިރުކޮޅެއްގެ ތެރޭގައި ފެށޭނެ.\nBREAKING: Iran In Ithuru 123 Meehaku Maruvehjjehttps://t.co/eGyDiPcfOT\nIgthisoadhee Heenaru Kamun Araigathumah Nihmmafaivaa Kan Kamah Eheevumah Majileehah Massalla Eh!https://t.co/LTPlC03QiI\nނަމިބިގާއި އިތުރު3މީހެއްގެ ގައިން ބަލި ފެނިފައިވާ އިރު ބަލި ޖެހުނު މީހުންގެ އަދަދު ވަނީ 11 އަށް އަރާފައި، މީގެ ތެރެއިން ދެ މީހެއްގެ ހާލު ސީރިއަސް.\nނައިޖާގައި އިތުރު 8 މީހެއްގެ ގައިން ބަލި ފެނިފައިވާ އިރު ބަލި ޖެހުނު މީހުންގެ އަދަދު ވަނީ 18އަށް އަރާފައި. މިހާތަަނަށް އެ ގައުމުން މަރުވެފައި ވަނީ އެންމެ މީހެއް.\nހޮންގކޮންގައި އިތުރު 22 މީހެއްގެ ގައިން ބަލި ފެނިފައިވާ އިރު ބަލި ޖެހުނު މީހުންގެ އަދަދު ވަނީ 582 އަށް އަރާފައި. މިހާތަަނަށް އެ ގައުމުން މަރުވެފައި ވަނީ4މީހުން.\nސާބިއާގައި އިތުރު މީހަކު މަރުވެއްޖެ. މިހާތަނަށް އެ ގައުމުން 11 މީހަކު މަރުވި. މިހާތަނަށް 659 މީހެއްގެ ގައިން ބަލި ފެނިފައިވާއިރު، އޭގެ ތެރެެއިން 25 މީހެއްގެ ހާލު ސީރިއަސް\nއެސްޓޯނިއާގައި އިތުރު ދެ މީހަކު މަރުވެއްޖެ. މިހާތަނަށް އެ ގައުމުން3މީހަކު މަރުވި. އިތުރު 34 މީހެއްގެ ގައިން ބަލި ފެނިފައިވާ އިރު ބަލި ޖެހުނު މީހުންގެ އަދަދު ވަނީ 679 އަށް އަރާފައި.\n6 Mas Dhuvas Fahun Dhahkkaa Loan Thakakah BML In Ithuru Intrest Eh Nunagaane: Ameer\nއިންޑޮނޭޝިއާގައި އިތުރު 12 މީހަކު މަރުވެއްޖެ. މިހާތަނަށް އެ ގައުމުން 114 މީހަކު މަރުވި. އިތުރު 130 މީހެއްގެ ގައިން ބަލި ފެނިފައިވާ އިރު ބަލި ޖެހުނު މީހުންގެ އަދަދު ވަނީ 1285 އަށް އަރާފައި.\nފިލިޕީންސްގައި އިތުރު ތިން މީހަކު މަރުވެއްޖެ. މިހާތަނަށް އެ ގައުމުން 71 މީހަކު މަރުވި. އިތުރު 343 މީހެއްގެ ގައިން ބަލި ފެނިފައިވާ އިރު ބަލި ޖެހުނު މީހުންގެ އަދަދު ވަނީ 1418 އަށް އަރާފައި.\nމެލޭޝިއާގައި އިތުރު ހ މީހަކު މަރުވެއްޖެ. މިއަދު މިހާތަނަށް އެ ގައުމުން ހަތް މީހަކު މަރުވި. އިތުރު 150 މީހެއްގެ ގައިން ބަލި ފެނިފައިވާ އިރު ބަލި ޖެހުނު މީހުންގެ އަދަދު ވަނީ 2470 އަށް އަރާފައި. މީގެ ތެރެއިން 73 މީހެއްގެ ހާލު ސީރިއަސް\nއިސްރާއީލުން އިތުރު އެއް މީހަކު މަރުވެއްޖެ. މިހާތަނަށް އެ ގައުމުން 13 މީހަކު މަރުވި. 3865 މީހެއްގެ ގައިން ބަލި ފެނިފައިވާ އިރު، މީގެ ތެރެއިން 66 މީހެއްގެ ހާލު ސީރިއަސް\nބެލްޖިއަމުގައި އިތުރު 78 މީހަކު މަރުވެއްޖެ. މިހާތަނަށް އެ ގައުމުން 431 މީހަކު މަރުވި. އިތުރު 1732 މީހެއްގެ ގައިން ބަލި ފެނިފައިވާ އިރު ބަލި ޖެހުނު މީހުންގެ އަދަދު ވަނީ 10835 އަށް އަރާފައި.\nޖަރުމަނުން އިތުރު 22 މީހަކު މަރުވެއްޖެ. މިހާތަނަށް އެ ގައުމުން 455 މީހަކު މަރުވި. އިތުރު 552 މީހެއްގެ ގައިން ބަލި ފެނިފައިވާ އިރު ބަލި ޖެހުނު މީހުންގެ އަދަދު ވަނީ 58247 އަށް އަރާފައި.\nCovid-19: Enburi Geah Hingaafai Dhaan Nukui Meehaku Maruvee Magumahchahhttps://t.co/pMf1v8jdnx\nބޫޓާންގައި އިތުރު އެކެއްގެ ގައިން ބަލި ފެނިއްޖެ. މިހާތަނަށް ހަތަރު މީހެއްގެ ގައިން ބަލި ވަނީ ފެނިފައި. މި ބަލީގައި އަދި އެ ގައުމުން މީހަކު މަރުވެފައި ނުވާ އިރު، ރަނގަޅުވެފައެއް ވެސް ނުވޭ.\nހެއިޓީ އިން އިތުރު ހަތް މީހެއްގެ ގައިން ބަލި ފެނިއްޖެ. މިހާތަނަށް 15 މީހެއްގެ ގައިން ބަލި ވަނީ ފެނިފައި. މި ބަލީގައި އެ ގައުމުން މީހަކު މަރުވެފައި އަދި ރަނގަޅުވެފައެއް ނުވޭ.\nއެލް ސަލްވާޑޯ އިން އިތުރު ފަސް މީހެއްގެ ގައިން ބަލި ފެނިއްޖެ. މިހާތަނަށް 24 މީހެއްގެ ގައިން ބަލި ފެނިފައިވޭ. އެ ގައުމުން އެއްވެސް މީހަކު ރަނގަޅުވެފައި އަދި މަރުވެފައެއް ނުވޭ.\nޖަމައިކާގައި އިތުރު ދެ މީހެއްގެ ގައިން ބަލި ފެނިއްޖެ. މިހާތަނަށް 32 މީހެއްގެ ގައިން ބަލި ވަނީ ފެނިފައި. މިހާތަނަށް މަރުވީ އެކަކު.\nމަޑަގަސްކަރަ އިން އިތުރު 13 މީހެއްގެ ގައިން ބަލި ފެނިއްޖެ. މިހާތަނަށް 29 މީހެއްގެ ގައިން ބަލި ފެނިފައިވޭ. ބަލީގައި އެއްވެސް މީހަކު މަރުވެފައި ނުވާ އިރު، ރަނގަޅު ކުރެވިފައެއް އަދި ނުވޭ.\nބޮލީވިއާގައި އިތުރު ހަތަރު މީހެއްގެ ގައިން ބަލި ފެނިއްޖެ. މިހާތަނަށް 81 މީހެއްގެ ގައިން ބަލި ފެނިފައިވޭ. އެއްވެސް މީހަކު މި ބަލީގައި ރަނގަޅުވެފައި އަދި މަރުވެފައެއް ނުވޭ.\nކްރިގިސްތާނުގައި އިތުރު 26 މީހެއްގެ ގައިން ބަލި ވަނީ ފެނިފައި. މިހާތަނަށް 84 މީހެއްގެ ގައިން ބަލި ފެނިފައިވޭ. ބަލި ޖެހިގެން މީހަކު މަރުވެފައި އަދި ރަނގަޅުވެފައެއް ނުވޭ.\nޗެނަލް އައިލެންޑުން އިތުރު ތިން މީހެއްގެ ގައިން ބަލި ފެނިއްޖެ. މިހާތަނަށް 100 މީހެއްގެ ގައިން ބަލި ފެނުނު. މަރުވީ އެންމެ މީހެއް.\nކެމްބޯޑިއާގައި އިތުރު ހަތަރު މީހެއްގެ ގައިން ބަލި ފެނިއްޖެ. މިހާތަނަށް 103 މީހެއްގެ ގައިން ބަލި ވަނީ ފެނިފައި. މިހާތަނަށް ރަނގަޅުވީ 21 މީހުން.\nހޮންޑޫރާސްގައި އިތުރު 15 މީހެއްގެ ގައިން ބަލި ފެނިއްޖެ. މިހާތަނަށް 110 މީހެއްގެ ގައިން ބަލި ފެނިފައިވޭ. އެ ގައުމުން މަރުވީ އެކަކު.\nއުޒްބަކިސްތާނުގައި އިތުރު 29 މީހެއްގެ ގައިން ބަލި ފެނިއްޖެ. މިހާތަނަށް އެ ބަލި ޖެހުނު މީހުންގެ އަދަދު ވަނީ 133 އަށް އަރާފައި. މިހާތަނަށް މަރުވީ ދެ މީހުން.\nއޮމާންގައި އިތުރު 15 މީހެއްގެ ގައިން ބަލި ފެނިއްޖެ. މިހާތަނަށް އެ ގައުމުން 167 މީހެއްގެ ގައިން ބަލި ފެނުނު. މިހާތަނަށް ރަނގަޅުވީ 23 މީހުން.\nވިއެޓްނާމްގައި އިތުރު ފަސް މީހެއްގެ ގައިން ބަލި ފެނިއްޖެ. މިހާތަނަށް ބަލި ފެނުނީ 179 މީހުންގެ ގައިން. ބަލިން ރަނގަޅުވީ 21 މީހުން.\nކަޒިކިސްތާނުގައި އިތުރު 23 މީހެއްގެ ގައިން ބަލި ފެނިއްޖެ. މިހާތަނަށް މި ބަލި ޖެހިފައި ވަނީ 251 މީހުންނަށް. މިހާތަނަށް މަރުވީ އެކަކު.\nޓައިވާނުން އިތުރު 15 މީހެއްގެ ގައިން ބަލި ފެނިއްޖެ. މިހާތަނަށް 298 މީހެއްގެ ގައިން ބަލި ވަނީ ފެނިފައި. އެ ބަލީގައި އެ ގައުމުން މަރުވީ ދެ މީހުން.\nބަލްގޭރިއާގައި އިތުރު ހަތް މީހެއްގެ ގައިން ބަލި ފެނިއްޖެ. މިހާތަނަށް 338 މީހެއްގެ ގައިން ބަލި ފެނިފައިވޭ. މިހާތަނަށް އެ ގައުމުން މަރުވީ ހަތް މީހުން.\nލެޓްވިއާގައި އިތުރު 42 މީހެއްގެ ގައިން ބަލި ފެނިއްޖެ. މިހާތަނަށް 347 މީހެއްގެ ގައިން ވަނީ ބަލި ފެނިފައި. ބަލިން ރަނގަޅުވީ އެކަކު.\nހަންގޭރީގައި އިތުރު ދެ މީހަކު މަރުވެއްޖެ. މިހާތަނަށް އެ ގައުމުން 13 މީހަކު މަރުވި. އިތުރު 65 މީހެއްގެ ގައިން ބަލި ފެނިފައިވާ އިރު ބަލި ޖެހުނު މީހުންގެ އަދަދު ވަނީ 408 އަށް އަރާފައި.\nޔޫކްރެއިންގައި އިތުރު 62 މީހެއްގެ ގައިން ބަލި ފެނިއްޖެ. މިހާތަނަށް 418 މީހެއްގެ ގައިން ބަލި ފެނިފައިވޭ. މިހާތަނަށް މަރުވީ ނުވަ މީހުން.\nއަރްމޭނިއާގައި އިތުރު ދެ މީހަކު ބަލި ޖެހިގެން މަރުވެއްޖެ. މިހާތަނަށް އެ ގައުމުން ތިން މީހަކު މަރުވި. އިތުރު 17 މީހެއްގެ ގައިން ބަލި ފެނިފައިވާ އިރު، މި ބަލި ޖެހުނު މީހުންގެ އަދަދު ވަނީ 424 އަށް އަރާފައި.\nލިތުއޭނިއާގައި އިތުރު 43 މީހެއްގެ ގައިން ބަލި ފެނިއްޖެ. މިހާތަނަށް އެ ގައުމުން 437 މީހެއްގެ ގައިން ވަނީ ބަލި ފެނިފައި. މިހާތަނަށް އެ ގައުމުން ހަތް މީހަކު މަރުވި.\nމޮރޮކޯގައި އިތުރު އެކެއްގެ ގައިން ބަލި ފެނިއްޖެ. މިހާތަނަށް 26 މީހުން ވަނީ މަރުވެފައި. އިތުރު 35 މީހެއްގެ ގައިން ބަލި ފެނިފައިވާ އިރު، އެ ގައުމުން ބަލި ޖެހިގެން މަރުވި މީހުންގެ އަދަދު ވަނީ 437 އަށް އަރާފައި.\nސިންގަޕޫރުގައި ބަލި ޖެހިގެން އިތުރު މީހަކު މަރުވެއްޖެ. މިހާތަނަށް ތިން މީހަކު ވަނީ މަރުވެފައި. އެ ގައުމުން ބަލި ޖެހުނު މީހުންގެ އަދަދު ވަނީ 802 އަށް އަރާފައި.\nމެކްސިކޯގައި އިތުރު ހަތަރު މީހުންނަށް ބަލި ޖެހިގެން މަރުވެއްޖެ. މިހާތަނަށް 16 މީހުން ވަނީ ބަލީގައި މަރުވެފައި. އިތުރު 131 މީހެއްގެ ގައިން ބަލި ފެނިފައިވާ އިރު، މިހާތަނަށް އެ ގައުމުން 848 މީހެއްގެ ގައިން ވަނީ ބަލި ފެނިފައި.\nއިންޑިއާގައި އިތުރު އެކަކު ބަލީގައި މަރުވެއްޖެ. މިހާތަނަށް 25 މީހުން ބަލީގައި މަރުވެފައިވާ އިރު، ބަލި ޖެހުނު މީހުންގެ އަދަދު ވަނީ 987 އަށް އަރާފައި.\nފިންލެންޑްގައި އިތުރު 51 މީހެއްގެ ގައިން މި ބަލި ފެނިއްޖެ. މިހާތަނަށް 1،218 މީހެއްގެ ގައިން ބަލި ވަނީ ފެނިފައި. އެ ގައުމުން މަރުވެފައި ވަނީ ނުވަ މީހުން.\nތައިލެންޑުގައި އިތުރު އެކަކު ބަލި ޖެހިގެން މަރުވެއްޖެ. މިހާތަނަށް ހަތް މީހަކު ވަނީ މަރުވެފައި. މި ބަލި އިތުރު 143 މީހަކަށް ޖެހުނު އިރު، އެ ގައުމުގައި ބަލި ޖެހުނު މީހުންގެ އަދަދު މިހާރު ވަނީ 1،388 އަށް އަރާފައި.\nޕާކިސްތާނުން މި ބަލީގައި އިތުރު އެކަކު މަރުވެއްޖެ. މިހާތަނަށް އެ ގައުމުން 13 މީހުން ވަނީ މަރުވެފައި. އެ ގައުމުން އިތުރު 31 މީހެއްގެ ގައިން ބަލި ފެނިފައިވާ އިރު، ބަލި ޖެހުނު މީހުންގެ އަދަދު ވަނީ 1،560 އަށް އަރާފައި.\nރަޝިޔާ އިން އިތުރު ހަތަރު މީހަކު ބަލި ޖެހިގެން މަރުވެއްޖެ. މިހާތަނަށް އަށް މީހަކު ވަނީ މަރުވެފައި. އަދި މި ބަލި ޖެހިގެން އިތުރު 270 މީހުން ރިޕޯޓުކޮށްފައިވާ އިރު، އެ ގައުމުގައި ބަލި ޖެހުނު މީހުންގެ އަދަދު ވަނީ 1،534 އަށް އަރާފައި.\nޕޮލެންޑުގައި އިތުރު އެކަކު ބަލި ޖެހިގެން މަރުވެއްޖެ. މިހާތަނަށް 19 މީހަކު ވަނީ މަރުވެފައި. އިތުރު 75 މީހެއްގެ ގައިން ބަލި ފެނިފައިވާ އިރު، އެ ގައުމުން މިހާތަނަށް ބަލި ޖެހުނު މީހުންގެ އަދަދު ވަނީ 1،717 އަށް އަރާފައި.\nޗެކްރިޕަބްލިކުން އިތުރު ދެ މީހަކު މަރުވެއްޖެ. މިހާތަނަށް އެ ގައުމުން 13 މީހަކު ވަނީ މަރުވެފައި. އިތުރު 32 މީހެއްގެ ގައިން ބަލި ފެނިފައިވާ އިރު، އެ ގައުމުން ބަލި ޖެހުނު މީހުންގެ އަދަދު ވަނީ 2.663 އަށް އަރާފައި.\nއިސްރާއީލްގައި އިތުރު 246 މީހެއްގެ ގައިން ބަލި ފެނިއްޖެ. މިހާތަނަށް އެ ގައުމުން 386 މީހެއްގެ ގައިން ބަލި ފެނިފައިވޭ. އެ ގައުމުން މަރުވެފައި ވަނީ އެންމެ 12 މީހުން.\nއޮސްޓްރޭލިއާ އިން އިތުރު ދެ މީހަކު މަރުވެއްޖެ. މިހާތަނަށް 16 މީހަކު އެ ގައުމުން މަރުވެފައިވާ އިރު، އިތުރު 334 މީހެއްގެ ގައިން ބަލި ވަނީ ފެނިފައި. އަދި އެ ގައުމުން މިހާތަނަށް 3,969 މީހެއްގެ ގައިން ވަނީ ބަލި ފެނިފައި.\nނޯވޭގައި އިތުރު 17 މީހެއްގެ ގައިން ބަލި ފެނިއްޖެ. މިހާތަނަށް 4،032 މީހެއްގެ ގައިން ވަނީ ބަލި ފެނިފައި. މިހާތަނަށް އެ ގައުމުން 23 މީހަކު މަރުވި.\nއޮސްޓްރިއާގައި އިތުރު 75 މީހެއްގެ ގައިން ބަލި ފެނިއްޖެ. މިހާތަނަށް 8,346 މީހެއްގެ ގައިން ބަލި ވަނީ ފެނިފައި. މިހާތަނަށް އެ ގައުމުން 68 މީހުން މަރުވި.\nޗައިނާ އިން އިތުރު ފަސް މީހަކު މަރުވެއްޖެ. މިހާތަނަށް އެ ގައުމުން 3,300 މީހުން ވަނީ މަރުވެފައި. އިތުރު 45 މީހެއްގެ ގައިން ބަލި ފެނިފައިވާ އިރު، 81,439 މީހެއްގެ ގައިން މިހާތަނަށް ބަލި ފެނިފައިވޭ.\nދެކުނު ކޮރެއާގައި އިތުރު އަށް މީހަކު މި ބަލީގައި މަރުވެއްޖެ. މިހާތަނަށް އެ ގައުމުން 152 މީހުން ވަނީ މަރުވެފައި. އިތުރު 105 މީހެއްގެ ގައިން ބަލި ފެނިފައިވާ އިރު، މިހާތަނަށް 9,583 މީހެއްގެ ގައިން ބަލި ވަނީ ފެނިފައި.\nއެމެރިކާގައި އިތުރު 198 މީހެއްގެ ގައިން މި ބަލި ފެނިއްޖެ. އަދި މި ބަލި ޖެހިގެން އިތުރު އަށް މީހަކު ވަނީ މަރުވެފައި. މިހާތަނަށް އެ ގައުމުން 2,229 މީހުން މަރުވެފައިވާ އިރު، ބަލި ޖެހުނު މީހުންގެ އަދަދު ވަނީ 123,780 އަށް އަރާފައި.\nBREAKING NEWS: Covid-19: Addu In Baeh Meehun Ekaherikohfi https://t.co/Hm4QMAzCtj\n3 Mahu Ingireysivilaaih Furabandhugai Onnan Jehidhaane Kamuge Inzaaru Dheefi https://t.co/K7PzEA4K9m\nIndia Ga Thaashivefa Huri Beyhaa Kaanaage Baavaithah Gennan Fashaifi https://t.co/uxGsS0Ditc\nCovid19: Ingireysi Vilaaathuga Furathama Faharah Surgeon Eh Maruvejje https://t.co/4qU1KIqqbC\nWash your hands regularly with soap and water. Protect yourself and others from getting sick ? ? #COVID19 #SafeHandsSaveLives pic.twitter.com/W5Kbh6VYRO\n— VelanaAirport (@VelanaAirport) March 29, 2020\nEhves Alaamaatheh Neh China Doctareh Ge Kibain Ehen Meehakah Covid-19 Jehijje https://t.co/MAiETg8LUo\nBREAKING NEWS: Niyaavefai Oeh Meehaku Guest House Akun Fenijje https://t.co/2ZmZe5rH0n\nLanka Airport April 07 Aai Hama Ah Bandhu https://t.co/htcHgIp6R8\nBREAKING: Ithuru Dhivessaku Covid-19 Ah Fassi (Positive) Vejje https://t.co/7ybKyvhCMJ\nBe Active when you #StayAtHome #COVID19 pic.twitter.com/PIApPEZCbZ\nBREAKING NEWS: America In 525 Meehun Maruvejje https://t.co/pbC0FrdqtH\nCovid-19 Ah Russia In Beyheh Ufahdhaifi https://t.co/pvlzgHozEn\nMalaysia Doctor Ehge Mulhi Aailaa Covid-19 Ah Fassi Vehjehttps://t.co/D3OhK1WewH\nއެމެރިކާގައި ކޮވިޑް-19 އަށް އިތުރު 294 މީހަކު ފައްސިވެ، މި ބަލީގައި އިތުރު 11 މީހަކު މަރުވެއްޖެ. އެޤައުމުން ފާއިތުވެދިޔަ 24 ގަޑިއިރު ތެރޭ 16372 މީހަކަށް މި ވައިރަސް ޖެހިފައިވާއިރު، މިދިޔަ 24 ގަޑިއިރު ތެރޭގައި މަރުވި މީހުންގެ އަދަދު 312 އަށް އަރާ. މިހާތަނަށް އެމެރިކާ އިން ކޮވިޑް-19 އަށް ފައްސިވި ޖުމްލަ 120498 މީހުންގެ ތެރެއިން 2008 މީހަކު ވަނީ މަރުވެފައި.\nޖަރުމަންވިލާތުން އިތުރު ހަތަރު މީހަކު ކޮވިޑް-19 ޖެހިގެން ފަރުވާދެމުން ދަނިކޮށް މަރުވެއްޖެ. އެޤައުމުން މިހާތަނަށް މި ބަލީގައި މަރުވި މީހުންގެ އަދަދު މިހާރު ވަނީ 433 އަށް އަރާފައި. ފާއިތުވެދިޔަ 24 ގަޑިއިރު ތެރޭގައި އެކަނިވެސް އެޤައުމުން 82 މީހަކު މި ވައިރަސްގެ ސަބަބުން މަރުވެފައިވޭ. އަދި މިދިޔަ 24 ގަޑިއިރު ތެރޭގައި އެޤައުމުން 6824 މީހަކު މި ވައިރަސް އަށް ފައްސިވެފައިވޭ. މިއާއެކު މިހާތަނަށް އެޤައުމުން ވައިރަސް ޖެހުނު މީހުންގެ އަދަދު ވަނީ 57695 އަށް އަރާފައި. އޭގެތެރެއިން 8481 މީހަކު ބަލިން ސަލާމަތްވެފައި ވާއިރު، 1581 މީހަކަށް ފަރުވާދެމުން ދަނީ ސީރިއަސް ހާލުގައި.\nBREAKING | Civid-19: Thutthu Kujjaku Maruvehjehttps://t.co/OH7llRnkgU\nފާއިތުވެދިޔަ 24 ގަޑިއިރު ތެރޭ ޖަރުމަންވިލާތުން ކޮވިޑް-19 ޖެހުނު މީހުންގެ އަދަދު 6824 އަށް އަރައިފި. އެޤައުމުން މިދިޔަ 24 ގަޑިއިރު ތެރޭ 79 މީހަކު މަރުވެފައި ވާއިރު، މިހާތަނަށް ޖުމްލަ 430 މީހަކު ވަނީ މަރުވެފައި. ޖަރުމަނުން މިހާތަނަށް ޖުމްލަ 57695 މީހަކު ކޮވިޑް-19 އަށް ފައްސިވެފައިވޭ. އޭގެތެރެއިން 8481 މީހަކު ބަލިން ސަލާމަތްވެފައި ވާއިރު 1581 މީހެއްގެ ހާލު ސީރިއަސް.\nކޮވިޑް-19 ޖެހިގެން ބްރެޒިލް އިން އިތުރު 18 މީހަކު މަރުވެއްޖެ. މިއާއެކު އެޤައުމުން މި ބަލީގައި މަރުވި މީހުންގެ ޖުމްލަ އަދަދު މިހާރު ވަނީ 111 އަށް އަރާފައި. އެޤައުމުން އިތުރު 487 މީހަކު މިހާރު ވަނީ ވައިރަސް އަށް ފައްސިވެފައި. އެހެންކަމުން ބްރެޒިލް އިން ކޮވިޑް-19 ޖެހުނު މީހުންގެ ޖުމްލަ އަދަދު ވަނީ 3904 އަށް އަރާފައި. އޭގެތެރެއިން6މީހަކު ބަލިން ރަނގަޅު ވެފައިވާއިރު، 396 މީހެއްގެ ހާލު ސީރިއަސް.\nޖަޕާނުން އިތުރު 194 މީހަކު ކޮވިޑް-19 އަށް ފައްސިވެއްޖެ. އެޤައުމުން އިތުރު ތިން މީހަކު މި ބަލީގައި މަރުވެފައި ވާއިރު، މިހާތަނަށް މަރުވި މީހުންގެ ޖުމްލަ އަދަދު ވަނީ 52 އަށް އަރާފައި. އެޤައުމުން މިހާތަނަށް ކޮވިޑް-19 އަށް ފައްސިވި މީހުންގެ ޖުމްލަ އަދަދު މިހާރު 1693 އަށް އަރާ. އޭގެތެރެއިން 404 މީހަކު ބަލިން ރަނގަޅުވެފައި ވާއިރު، 56 މީހެއްގެ ހާލު ސީރިއަސް.\nފަހުގެ މަޢުލޫމާތުތަކަށް ބަލާއިރު، މުޅި ދުނިޔެއިން މިހާތަނަށް ކޮވިޑް-19 ޖެހުނު މީހުންގެ އަދަދު ވަނީ 654157 އަށް އަރާފައި. ފާއިތުވެދިޔަ 24 ގަޑިއިރު ތެރޭގައި އެކަނިވެސް ދުނިޔޭގެ އެކި ކަންކޮޅުތަކުން ޖުމްލަ 57845 މީހަކު މި ވައިރަސް އަށް ފައްސިވެފައިވޭ. އަދި މިދިޔަ 24 ގަޑިއިރު ތެރޭ ވައިރަސް ޖެހިގެން މަރުވި މީހުންގެ އަދަދު 3019 އަށް އަރާ.\nމިހާތަނަށް ކޮވިޑް-19 ޖެހިގެން ދުނިޔެއިން ޖުމްލަ 30361 މީހަކު މަރުވެފައިވޭ. މި ވައިރަސް ޖެހިގެން ފަރުވާދެމުންދާ މީހުންގެ ތެރެއިން މިހާތަނަށް ޖުމްލަ 139591 މީހަކު ބަލިން ރަނގަޅުވެފައިވާއިރު، ޖުމްލަ 25247 މީހަކަށް ފަރުވާދެމުން ދަނީ ސީރިއަސް ހާލުގައި.\nއެމެރިކާއިން އިތުރު 1017 މީހަކު ކޮވިޑް-19 އަށް ފައްސިވެ، އިތުރު9މީހަކު މަރުވެއްޖެ. މިއާއެކު އެޤައުމުން ފާއިތުވެދިޔަ 24 ގަޑިއިރު ތެރޭ ވައިރަސް އަށް ފައްސިވި މީހުންގެ އަދަދު 15483 އަށް އަރައި މި ވަގުތުގައި މަރުވި މީހުންގެ އަދަދު ވަނީ 292 އަށް އަރާފައި. މިހާތަނަށް އެމެރިކާއިން ޖުމްލަ 119609 މީހަކަށް ކޮވިޑް-19 ޖެހިފައިވޭ. އޭގެތެރެއިން މަރުވި މީހުންގެ ޖުމްލަ އަދަދު މިހާރު ވަނީ 1988 އަށް އަރާފައި. އެޤައުމުގައި ފާއިތުވެދިޔަ ވަގުތުތަކުގައި ވައިރަސް ފެތުރި މަރުވާ މީހުންގެ އަދަދު ވަނީ އާދަޔާއި ޚިލާފަށް އިތުރުވެފައި. އެމެރިކާ އަކީ ކޮވިޑް-19 ފެނިފައިވާ 199 ޤައުމުގެ ތެރެއިން އެންމެ ގިނަ ބަޔަކު މި ވައިރަސް އަށް ފައްސިވެފައިވާ ޤައުމު.\nއަޒަރްބައިޖާނުން އިތުރު 17 މީހަކު ކޮވިޑް-19 އަށް ފައްސިވެ، އިތުރު މީހަކު މަރުވެއްޖެ. އެޤައުމުން މިހާތަނަށް ޖުމްލަ 182 މީހަކު މި ބައްޔަށް ފައްސިވެފައިވާއިރު، މަރުވި މީހުންގެ އަދަދު މިހާރު ވަނީ4އަށް އަރާފައި.\nމިސްރުން އިތުރު 40 މީހަކު ކޮވިޑް-19 އަށް ފައްސިވެ، އިތުރު6މީހަކު މަރުވެއްޖެ. އެޤައުމުން މިހާތަނަށް ޖުމްލަ 576 މީހަކު މި ވައިރަސް އަށް ފައްސިވެފައި ވާއިރު، އޭގެތެރެއިން ޖުމްލަ 36 މީހަކު ވަނީ މަރުވެފައި. މިހާތަނަށް އެޤައުމުގައި ފަރުވާ ހޯދަމުންދިޔަ 121 މީހަކު ބަލިން ރަނގަޅުވެފައިވޭ.\nޕެރޫއިން އިތުރު 36 މީހަކު ކޮވިޑް-19 އަށް ފައްސިވެ، އިތުރު ފަސް މީހަކު މަރުވެއްޖެ. އެޤައުމުން މިހާތަނަށް ޖުމްލަ 671 މީހަކަށް ވައިރަސް ޖެހިފައިވާއިރު އޭގެތެރެއިން ޖުމްލަ 16 މީހަކު ވަނީ މަރުވެފައި. އެޤައުމުގައި ކޮވިޑް-19 އަށް ފަރުވާ ދެމުންދާ މީހުންގެ ތެރެއިން 33 މީހެއްގެ ހާލު ސީރިއަސް. މިހާތަނަށް ޕެރޫ އިން މި ބައްޔަށް ފަރުވާހޯދި 16 މީހަކު ވަނީ ބަލިން ރަނގަޅުވެފައި.\nއިކުއެޑޯއިން އިތުރު 196 މީހަކު ކޮވިޑް-19 އަށް ފައްސިވެ، އިތުރު7މީހަކު މަރުވެއްޖެ. އެޤައުމުން މިހާތަނަށް ޖުމްލަ 1823 މީހަކަށް މި ވައިރަސް ޖެހިފައިވާއިރު އޭގެތެރެއިން ޖުމްލަ 48 މީހަކު ވަނީ މަރުވެފައި. މިހާތަނަށް އެޤައުމުން ވައިރަސް ޖެހިގެން ފަރުވާދެމުންދާ މީހުންގެ ތެރެއިން 58 މީހެއްގެ ހާލު ސީރިއަސް. އަދި3މީހަކު ވަނި މި ބަލިން ރަނގަޅުވެފައި.\nކޮވިޑް-19 ޖެހިގެން އެމެރިކާއިން އިތުރު 15 މީހަކު މަރުވެ، ވައިރަސް އަށް އިތުރު 689 މީހަކު ފައްސިވެއްޖެ. މިއާއެކު 24 ގަޑިއިރު ތެރޭ އެޤައުމުން މަރުވި މީހުންގެ އަދަދު 283 އަށް ވަނީ އަރާފައި. ފާއިތުވެދިޔަ 24 ގަޑިއިރު ތެރޭގައި އެޤައުމުން ވައިރަސް އަށް ފައްސިވި މީހުންގެ އަދަދު ވަނީ 14466 އަށް އަރާފައި. މިހާތަނަށް އެމެރިކާއިން ޖުމްލަ 118592 މީހަކަށް ކޮވިޑް-19 ޖެހިފައިވޭ. އޭގެތެރެއިން ޖުމްލަ 1979 މީހަކު ވަނީ މަރުވެފައި.\nކޮވިޑް-19 ޖެހިގެން އެމެރިކާއިން އިތުރު 27 މީހަކު މަރުވެ، އިތުރު 1853 މީހަކު ފައްސިވެއްޖެ. މިއާއެކު އެޤައުމުން ފާއިތުވެދިޔަ 24 ގަޑިއިރު ތެރޭގައި މަރުވި މީހުންގެ އަދަދު ވަނީ 268 އަށް އަރާފައި. އަދި މިދިޔަ 24 ގަޑިއިރު ތެރޭގައި އެޤައުމުން ކޮވިޑް-19 އަށް ފައްސިވި މީހުންގެ އަދަދު ވަނީ 13777 އަށް އަރާފައި. އެޤައުމުން މިހާތަނަށް ޖުމްލަ 1964 މީހަކު މި ބަލީގައި މަރުވެފައިވާއިރު، ޖުމްލަ 117903 މީހަކަށް ބަލި ޖެހިފައިވޭ. އެމެރިކާ އަކީ މިހާތަނަށް ދުނިޔެއިން އެންމެ ގިނަ ބަޔަކު ކޮވިޑް-19 އަށް ފައްސިވެފައިވާ ޤައުމު.\n"Emmen Ekee Gulhigen Mi Museebaathun Araigannaanan"https://t.co/FdnuJiaWVz\nCovid-19 Aai Gulhigen Kaaboa Thakecchah Jehidhaane Kamuge Inzaaruhttps://t.co/EULzJdK8Bz\nކޮވިޑް-19 ކޮންޓްރޯލް ކުރަން ގައުމުތައް ފުރަބަންދު (ލޮކްޑައުން) ކުރި ނަމަވެސް މަރުވާ މީހުންގެ އަދަދާއި، ބަލި ޖެހޭ މީހުންގެ އަދަދު މަދުނުވެ، ކަންބޮޑުވުމާއި ހާސްކަން އިތުރުވަމުން އެބަދެއެވެ.\nކޮވިޑް-19 ޖެހިގެން ހުކުރު ދުވަހު 3272 މީހުން މަރުވިއިރު ހޮނިހިރު ދުވަހު މިހާތަނަށް، 2957 މީހުން މަރުވެއްޖެއެވެ. ހޮނިހިރު ދުވަހު ހުރިހާ ގައުމަކުން މަރުވި މީހުންގެ ތަފްސީލް އަދަދުތައް އަދި ނުލިބެއެވެ. ނަމަވެސް މިހާތަނަށް ގިނަ ގައުމުތަކުން ލިބިފައިވާ މައުލޫމާތައް ބަލާއިރު އިއްޔެ މަރުވި މީހުންނަށް ވުރެ މިއަދު މަރުވާ މީހުންގެ އަދަދު ބޮޑުތަނުން އިތުރުވާނެ ކަމަށް ލަފާކުރެވެއެވެ. 30299 މީހުން މިހާރު ވަނީ ކޮވިޑް-19 ޖެހިގެން މަރުވެފައެވެ. މިއަދު 61 ގައުމަކުން މީހުން މަރުވެފައި ވެއެވެ. މިއަދަކީ އެންމެ ގިނަ ގައުމުން މީހުން މަރުވި ދުވަހެވެ. އިއްޔެ މީހުން މަރުވެފައި ވަނީ 60 ގައުމަކުންނެވެ.\nފައްސި (ޕޮޒިޓިވް) ވެފައިވާ މީހުންގެ އަދަދަށް ބަލާއިރު ފާއިތުވި 24 ގަޑިއިރުގެ ތެރޭގައި 54600 އަށް ވުރެ ގިނަ މީހުން ވަނީ ފައްސިވެފައެވެ. ހުކުރު ދުވަހު 64501 މީހަކު ފައްސިވިއެވެ. މިއަދު އަދި ބައެއް ގައުމުތަކުން ފައްސިވި މީހުންގެ އަދަދުތައް ނުލިބޭތީ، މިއަދު ފައްސިވި މީހުންގެ އަދަދު ވެސް އިތުރު ވެގެންދާނެ ކަން ކަށަވަރު ކުރެވެއެވެ. ކޮވިޑް-19 އަށް ފައްސިވި މީހުންގެ ޖުމްލަ މިހާރު ވަނީ 650926 އަށް އަރާފައެވެ.\nމިއަދު މިހާތަނަށް ލިބިފައިވާ މައުލޫމާތައް ބަލާއިރު އެންމެ ގިނަ މީހުންނަށް މިއަދު ވެސް ބަލި ޖެހިފައި ވަނީ އެމެރިކާ އިންނެވެ. އެމެރިކާ 12322 މީހަކު ވަނީ މިއަދު އެކަނިވެސް ފައްސިވެފައެވެ. މިއަދު އެމެރިކާ އިން 247 މީހުން ވަނީ މަރުވެފައެވެ. އެމެރިކާގައި މަރުވާ މީހުންގެ އަދަދު އިތުރުވަމުން އަންނަކަން މިއަދު ވަނީ ފާހަގަ ކުރެވިފައެވެ. އެމެރިކާ އިން ބަލި ޖެހުނު މީހުންގެ ޖުމްލަ އަދަދު މިހާރު 116448 އަށް އަރައެވެ.\nއެންމެ ބޮޑަށް ހާލަތު ގޯސްވެފައިވާ އިޓަލީވިލާތުން މިއަދު މަރުވި މީހުންގެ އަދަދު އިއްޔެ މަރުވި މީހުންނަށް ވުރެ ކުޑަތަންކޮޅެއް މަދެވެ. އިއްޔެ 919 މީހަކު އެގައުމުން މަރުވިއިރު މިއަދު މަރުވެފައި ވަނީ 889 މީހުންނެވެ.\nއެންމެ ބޮޑަށް ހާލަތު ގޯސް އެއް ގައުމު ކަމަށްވާ ސްޕޭނުން މިއަދުވެސް 674 މީހަކު މަރުވިއެވެ. އެގައުމުން އިއްޔެ 832 މީހުން މަރުވިއެވެ. ފްރާންސުން މަރުވި މީހުންގެ އަދަދު ފާއިތުވި ބުރާސްފަތި ދުވަހަށް ވުރެ ހުކުރު ދުވަހު މަދުވި ނަމަވެސް މިއަދު އަނެއްކާވެސް ވަނީ މަރުވި މީހުންގެ އަދަދު އިތުރުވެފައެވެ. ބުރާސްފަތި ދުވަހު ފްރާންސުން 365 މީހުން މަރުވިއެވެ. ހުކުރު ދުވަހު މަރުވީ 299 މީހުންނެވެ. މިއަދު 319 މީހުން މަރުވެފައި ވެއެވެ.\nމިހާރު އެމެރިކާ ފިޔަވައި އެންމެ ބޮޑަށް ހާލަތު ގޯސްވަމުންދާ އަނެއް ގައުމަކީ އިނގިރޭސިވިލާތެވެ. އިނގިރޭސިވިލާތުން އިއްޔެ 181 މީހަކު މަރުވިއިރު މަރުވި މީހުންގެ އަދަދު އިތުރުވެ މިއަދު 260 މީހަކު މަރުވެފައި ވެއެވެ.\nމިއަދު ރާއްޖެ އިން ލިބުނު ޚަބަރުތަކަށް ބަލާއިރު ކޮވިޑް-19 ޖެހިގެން ރާއްޖެ އިން ފަރުވާ ދެމުން ގެންދިޔަ އިތުރު ދެމީހަކު މިއަދުވެސް ރަނގަޅު ވެފައި ވެއެވެ.\nބައެއް ރިސޯޓްތަކުން ނަގާފައިވާ ސާމްޕަލްތައް ނައްސި (ނެގެޓިވް) ވެފައިވާ ޚަބަރު ވެސް މިއަދު ލިބުނެވެ.\nކޮވިޑް-19 އާއި ގުޅިގެން ރާއްޖޭގެ ބާޒާރުގައި ބައެއް ތަކެތީގެ އަގު މިހާރު ވަނީ އުފުލެން ފަށާފައެވެ.\nމާޗް 29, 2020 15:48\nމަބްރޫކް ދައްކާ ވާހަކަ ދިމައެއް ނުވޭ....ޕެންޑިންގަ އެއްވެސް ސާމްޕަލްއެއް ނެއް...އެކަމް އައްޑޫއިން ޝައްކުކުރެވޭ މީހެއްގެ ސާމްޕަލް ނެގިފަ އަދި ނަތީޖާ ނިލިބޭ..


BREAKING: April 10 Gai Council Inthihaabu Baavvan Ninmaifi - Vaguthu\nލޯކަލް ކައުންސިލްތަކުގެ އިންތިޚާބާއި އަންހެނުންގެ ތަރައްގީގެ ކޮމިޓީތަކުގެ އިންތިހާބު އަންނަ އޭޕްރީލް މަހުގެ 10 ދުވަހު ބާއްވަން ނިންމާފައިވާ ކަމަށް އިލެކްޝަންސް ކޮމިޝަން (އީސީ) އިން ދެންމެ ހާމަކޮށްފިއެވެ.\nކައުންސިލް އިންތިހާބަށާއި އަންހެނުންގެ ތަރައްގީގެ ކޮމިޓީތަކުގެ އިންތިހާބަށް އެކުލަވާލާފައި އޮންނަ ގައުމީ ލަފާ ދޭ ކޮމިޓީގެ މިއަދުގެ ބައްދަލުވުމުގައި އީސީގެ ރައީސް އަހުމަދު ޝަރީފް ވިދާޅުވީ، އެ ތާރީޚުގައި އިންތިހާބު ބޭއްވުމަށް ކޮމިޝަނުން ނިންމީ އިންތިހާބުގެ ވަގުތީ ގާނޫނާއި ގާނޫނަށް ރައްޔިތުންގެ މަޖިލީހުން ދާދި ފަހުން ގެނެސްފައިވާ އިސްލާހުތަކަށް ރިއާޔަތް ކުރުމަށް ފަހު ކަމަށެވެ.\nޝަރީފް ވިދާޅުވީ އޭޕްރީލް މަހުގެ 10 ވަނަ ދުވަހު އިންތިހާބު ބޭއްވުމަށް ޓަކައި، އަންނަ ހުކުރު ދުވަހުން ފެށިގެން އިންތިހާބުގެ މަސައްކަތް ފަށާނެ ކަމަށެވެ.\nމީގެ ކުރިން ބޭއްވި ކޮމިޓީގެ ބައްދަލުވުންތަކުގައި މި އަހަރުގެ އޭޕްރީލް މަހާއި ޖޫން މަހާ ދެމެދުގެ މުއްދަތުގެ ތާރީޚެއްގައި އިންތިހާބު ބޭއްވުމަށް ސިޔާސީ ޕާޓީތަކާ އެކު އީސީއިން މަޝްވަރާ ކޮށްފައިވެއެވެ. ކޮވިޑް-19 ގެ ބަލިމަޑުކަމުގެ ހާލަތު އަދިވެސް އޮތުމުން ޖޫން މަހަށް އިންތިޚާބު ފަސްކުރުމަށް ވެސް އީސީއިން ޕާޓީތަކާއެކު މަޝްވަރާކުރިއެވެ.\nޝަރީފް މިއަދު ވިދާޅުވީ އިންތިހާބުގެ ވަގުތީ ގާނޫނުގައިވާ ގޮތުން މެއި މަހުގެ ނުވަ ވަނަ ދުވަހަށް ވުރެ ފަހުގެ ތާރީޚެއްގައި އިންތިހާބު ބޭއްވުމުގެ ބާރެއް އީސީއަށް ލިބިފައިނުވާ ކަމަށް އެ ކޮމިޝަންގެ ލީގަލް ޓީމުން ލަފާ ދީފައިވާ ކަމަށެވެ. އަދި އޭގެ ކުރީ ތާރީޚެއް އިއުލާން ކޮށްފިނަމަ، މަޖިލީހުގެ ރުހުން ހޯދައިގެން ފަސް ކުރަން އޮތް ފުރުސަތު ގެއްލޭ ކަން ވެސް އޭނާ ފާހަގަކުރެއްވިއެވެ.\nއެހެން ނަމަވެސް ރައްޔިތުންގެ މަޖިލީހުން ވަނީ ދައުރުން ބޭރު ޖަލްސާއެއް ބާއްވައި، ސިއްހީ ކުއްލި ހާލަތު އުވާނުލިޔަސް އިންތިހާބު ބޭއްވޭ ގޮތަށް ގާނޫނު އިސްލާހުކޮށްފައެވެ. ރައީސް އިބްރާހިމް މުހައްމަދު ސޯލިހް ތަސްދީގު ކުރައްވާފައިވާ އެ ގާނޫނުގައިވާ ގޮތުން އިންތިހާބުގެ ކަންކަމާއި އިންތިހާބަށް ކެމްޕޭން ކުރުމުގެ ކަންކަމަށް އެޗްޕީއޭއިން ސިއްހީ ރައްކާތެރިކަމުގެ ފިޔަވަޅުތައް ހިމެނޭ ގައިޑްލައިނެއް ވެސް ނެރެން ޖެހެއެވެ.\nއިންތިޙާބު ބޭއްވިޔަސް ވޯޓެއް ނުލިބޭނެ.... އިންތިހާބުގައި ވޯޓު ލާން ނުދާނެ %30 މީހުން ކަމަށް ލަފާކުރެވޭ ، ޙާއްސަކޮށް ރިސޯޓްތަކުގައި މަސައްކަތްކުރާ މުވައްޒަފުންނާ އެމީހުން އާއިލާތައް ، އީ.ސީ ޝަރީފު މިފަހަރު ކިހާވަރެއް ބާ އެޑްވާންސް ފައިސާ ނެގީ ،\nދުނިޔޭގައި ނުހައްޤުން ހޯދާ ފައިސާ ޤިޔާމަތްދުވަހުން އަލިފާނުގެ ބަދަލުގައި އެ ފައިސާ ލިބޭނެ ހެޔޮ ނުވާނެ ކަލޯ ޝަރީފޫ އަޒާބުގެ މައްޗަށް އަޒާބު މި އޮތީ ފެންނަން\nޖެނުއަރީ 26, 2021 21:19\nޝަރީފަށް ރަގަޅުވާނީ ތި މަރަ، މި މީހުންނަކީ އާހިރަތަށް އީ މާން ނުވާބައެއް،\nއެހެންނޫންނަ މަ ރައްޔިތުންގެ ހައްގަށް އަރަން ނުކެރޭނެ.\nމިދުނިޔޭގައިވެސް އަޒާބު އަދި އާހިރަތުގައިވެސް އަޒާބު ބޭނުންވާ މީހުންނަށް ލިބޭނެ.


Covid-19: Headset Ehen Meehaku Beynunkuran Nudheythi - Vaguthu\nކޮވިޑް-19: ހެޑްސެޓް އެހެން މީހަކު ބޭނުންކުރަން ނުދޭތި\nކޮވިޑް-19 އިން ރައްކާތެރިވުމުގެ ގޮތުން އަޅަން ޖެހޭ ފިޔަވަޅުތައް ކަމަށް ބުނެ އެމެރިކާގެ ސެންޓާސް ފޯ ޑިސީސް ކޮންޓްރޯލް އެންޑް ޕްރެވެންޝަން (ސީޑީސީ) އިން އިތުރު ބައެއް ފިޔަވަޅުތައް އާއްމު ކޮށްފިއެވެ. މިގޮތުން އާއްމުކުރި ފިޔަވަޅުތަކުގެ ތެރެއިން އެއްފިޔަވަޅެއްގެ ގޮތުގައި ބުނެފައި ވަނީ ހާއްސަކޮށް މިދުވަސްވަރު ހެޑްސެޓާއި، މޫނު ނުވަތަ ކަންފަތުގައި ބޭނުން ކުރާ އެއްވެސް އެއްޗެއް އެހެން މީހަކު ބޭނުންކުރަން ދީގެން ނުވާނެ ކަމަށެވެ.\nމީގެ އިތުުރުން ވަޒީފާ އަށް ދިއުމުގެ ކުރިން ކޮންމެ މީހަކު ވެސް ކޮންމެ ދުވަހަކު އަމިއްލައަށް ހުން އައިސްފައި ހުރިތޯ ޗެކް ކުރަން ވެސް ސީޑީސީން ވަނީ ލަފާ ދީފައެވެ. އަދި އަބަދުވެސް ފޭސް މާސްކް އަޅަން ސީޑީސީން މީގެ ކުރިން ދީފައި އޮތް އިރުޝާދަށް އަމަލު ކުރަން އަނެއްކާ ތަކުރާރުކޮށް ވަނީ ލަފާ ދީފައެވެ.\nގެއިން ބޭރަށް ނުނިކުތުމަށާއި، އޮފީހުގައި މަސައްކަތް ކުރާއިރު ވެސް ވީވަރަކުން މުވައްޒަފުން ދުރުދުރުގައި ތިބުމަށް ސީޑީސީން ލަފާދެއެވެ. އަދި ހުސްވަގުތުތަކުގައި ވެސް މުވައްޒަފުން އެއްވެގެން ކެއިންބުއިމުގެ ކަންކަން ކުރިއަށް ގެންދިއުން ނުވަތަ އެނޫން އެފަދަ ކަމެއް ކުރުން ވެސް އެއީ ކޮށްގެން ވާނެ ކަމެއް ނޫންކަމަށް ސީޑީސީން ބުނެއެވެ. މީގެ އިތުރުން އެންމެ މުހިއްމު އެއްކަމެއްގެ ގޮތުގައި ފާހަގަ ކޮށްފައި ވަނީ ބަލިވެ އުޅޭނަމަ އޮފީހަށް ނުދިއުމެވެ.\nވަޒީފާ އަށް މުވައްޒަފުން ނެރޭ ފަރާތްތަކުން ސަމާލުކަން ދޭން ޖެހޭ އިރުޝާދުތައް ވެސް ސީޑީސީން ވަނީ އާއްމު ކޮށްފައެވެ. އޭގެ ތެރޭގައި މުވައްޒަފުންގެ ހުން ބެލުމާއި، ބަލީގެ އެއްވެސް އަލާމާތެއް މުވައްޒަފުންގެ ކިބައިން ފެނޭތޯ ކޮންމެ ދުވަހަކު މަސައްކަތް ފެށުމުގެ ކުރިން ބަލަން ސީޑީސީން އިރުޝާދު ދެއެވެ.\nމުވައްޒަފުން އަތްލެވޭނެ ހެން ހުންނަ ތަންތަން ގަވައިދުން ސާފު ކުރުމަށާއި އަދި ބަލީގެ އަލާމާތްތައް މުވައްޒަފެއްގެ ކިބައިން ފެނިއްޖެނަމަ އަވަހަށް އެމުވައްޒަފަކު ގެއަށް ފޮނުވަން ވެސް ސީޑީސީން އެދެއެވެ.\nސީޑީސީގެ އިތުރު އިރުޝާދުތަކެއް އާއްމު މިކުރީ ކޮވިޑް-19 އެމެރިކާގައި ވަރަށް ހަލުވިކަމާއި އެކު ފެތުރެމުން ދަނިކޮށެވެ. އެމެރިކާ އިން މިހާތަނަށް 435160 މީހުންނަށް ކޮވިޑް-19 ޖެހި 14797 މީހުން ވަނީ މަރުވެފައެވެ.


Faisaa nudheegen MDP in finance ministry aa dhekolhah dhauvaa kohfi\nފައިސާ ނުދީގެން އެމްޑީޕީން ފިނޭންސް މިނިސްޓްރީއާ ދެކޮޅަށް ދައުވާކޮށްފި\nއެމްޑީޕީ އިން މާލޭގައި މިއަދު ބޭއްވި މުޒާހަރާގެ ތެރެއިން.\nސިޔާސީ ޕާޓީތަކަށް ދައުލަދުން ދޭން ކަނޑައަޅާފައިވާ ފައިސާ ދޫކޮށްފައިނުވާތީ ފިނޭންސް މިނިސްޓްރީއާ ދެކޮޅަށް އެމްޑީޕީން މިއަދު ސިވިލް ކޯޓުގައި ދައުވާކޮށްފި އެވެ.\nއެމްޑީޕީގެ ސެކްރެޓަރީ ޖެނެރަލް އަނަސް އަބްދުއްސައްތާރު އަވަސް އަށް ވިދާޅުވީ، ދައުލަތުން ޕާޓީތަކަށް ދިނުމަށް ކަނޑައަޅާފައިވާ ފައިސާތަކުގެ ތެރެއިން އެ ޕާޓީއަށް ލިބެންޖެހޭ ފައިސާ އަދިވެސް ލިބިފައިނުވާ ކަމަށެވެ. އަދި ވިދާޅުވީ، ފިނޭންސް މިނިސްޓްރީގެ މައްޗަށް ދައުވާ ކޮށްފައިވަނީ އިލެކްޝަން ކޮމިޝަނުން އެ ޕާޓީއަށް ކަނޑައަޅާފައިވާ 7.4 މިލިއަން ރުފިޔާ ދިނުމަށް ފިނޭންސް މިނިސްޓްރީގެ މައްޗަށް އަމުރެއް ނެރެދިނުމަށް ކަމަށެވެ.\nސިޔާސީ ޕާޓީތަކުގެ ގާނޫނުގެ 35 ވަނަ މާއްދާގައިވާ ގޮތުން، ދައުލަތުން ޕާޓީތަކަށްދޭން ކަނޑައަޅާ ފައިސާ އެންމެ ލަސްވެގެންވެސް ތިން މަސް ދުވަހުގެ ތެރޭގައި އެޕާޓީއަކަށް ދޭން ޖެހޭނެ އެވެ.\nއަނަސް ވިދާޅުވީ، މިދިޔަ އަހަރު އީސީން ކަނޑައަޅާފައިވާ ފައިސާ މޭމަހު ދޭންޖެހޭ ކަމަށާއި ނަމަވެސް ލިބިފައިވަނީ މިދިޔަ ނޮވެމްބަރު މަހު ކަމަށެވެ.\n"މިދިޔަ އަހަރުވެސް ނޮވެމްބަރު މަހު ލިބުނީ، މިއަހަރު އަދި ނުވެސް ލިބޭ، އެހެންވެ ސިވިލް ކޯޓަށް ހުށަހަޅާފައިވާނީ ކޯޓު އަމުރެއްގެ ދަށުން ޕާޓީއަށް ވަގުތުން ފައިސާ ދިނުމަށް،" އަނަސް ވިދާޅުވި އެވެ.\nއެމްޑީޕީން ވަނީ ފައިސާ ނެތުމުގެ ސަބަބުން ޕާޓީ ހިންގުމަށް ދަތިވާކަމަށް ވިދާޅުވެ ވަކި މުއްދަތެއް ނެތި އެޕާޓީގެ ކޮންގްރެސްވެސް ވަނީ ލަސްކޮށްފަ އެވެ.\nސިޔާސީ ޕާޓީތަކުގެ ގާނޫނުގައިވާ ގޮތުން މެމްބަރުންގެ އަދަދު 10،000 އަށް އަރާ ޕާޓީތަކަށް، އަހަރުގެ ފުރަތަމަ ތިން މަސް ދުވަހުގެ ތެރޭގައި އީސީން ފައިސާ ޖަމާކޮށްދޭން ޖެހެ އެވެ. އެކަމަކު ބަންދު ދުވަސްތަކާ ނުލައި މިދިޔަ މަހުގެ އަށްވަނަ ދުވަހު ވަނީ ތިން މަސް ހަމަވެފަ އެވެ. މީގެ އިތުރުން ޕާޓީތަކަށް ފައިސާ ދޫކުރުމުގެ ކުރިން އަހަރީ ރިޕޯޓްތަކާއި އޮޑިޓް ރިޕޯޓްތަކަށް އީސީން ބަލަ އެވެ.


ފުވައްމުލައް ސިޓީ3ވަނަ ފަހަރާ ކޮވިޑް މޮނިޓަރިންއަށް ލައިފި – Mikal News\nފުވައްމުލައް ސިޓީ3ވަނަ ފަހަރާ ކޮވިޑް މޮނިޓަރިން އަށް ލައިފި\nކޮވިޑް މޮނިޓަރިންއަށް ފުވައްމުލައް ސިޓީ3ވަނަ ފަހަރަށް މިއަދު ލައިފިއެވެ. މިއަދު، (22 އޮގަސްޓް 2021) ގެ ހެނދުނު 7:50 އިން ފެށިގެން ފުވައްމުލައް ސިޓީ މޮނިޓަރިން އަށް ލާފައިވާކަން އަންގައި، ޑިރެކްޓާ ޖެނެރަލް އޮފް ޕަބްލިކް ހެލްތު މައިމޫނާ އަބޫބަކުރު ސޮއިކުރައްވައި ރަސްމީ ލިޔުން މިއަދު ވަނީ ނެރުއްވާ ފައެވެ.\nނަމަވެސް އެހެން ފަހަރުތަކާއި ޚިލާފަށް ކުއްލި ގޮތަކަށް ރޭ 22:50 ގައި މިޚަބަރު ފުރަތަމަ އައީ ފުވައްމުލަކު ހޮސްޕިޓަލުގެ ޕަބްލިކް ހެލްތު ވައިބާ ގްރޫޕުން އަޕްޑޭޓްކުރި ކުރު މެސެޖަކުން ނެވެ. އެމެސެޖުގައި ވަނީ “ޖީއެން ފުވައްމުލައް އަންޑާ މޮނިޓަރިން” އެވެ. އަދި އެކަމާއި ގުޅިގެން ބެލިބެލުމުން ހެލްތު މިނިސްޓްރީގެ ކޮވިޑް އަޕްޑޭޓްތައް ގެނެސްދޭ ވެބް ޕޯޓަލްގައި ފުވައްމުލައް ސިޓީ މޮނިޓަރިންގައި އޮތް ކަމަށް ރޭ 22:54 ގައި އަޕަޑޭޓް ކޮށްފައި ވެއެވެ.\nރޭގައި އާއްމުކުރި މޮނިޓަރިން އަށް ލި ކަމުގެ މެސެޖް – ޕަބްލިކް ހެލްތު ފުވައްމުލައް ވައިބާ ގްރޫޕް އިން\nމިފަހަރު ފުވައްމުލައް ސިޓީ މޮނިޓަރިންއަށް ލާފައި މިވަނީ ފުވައްމުލައް ސިޓީ ކައުންސިލާއި އަދި ފުވައްމުލައް ސިޓީ ކޮވިޑް ޓާސްކް ފޯހާއި މަޝްވަރާ ކުރުމެއް ނެތި ކަމަށް ސިޓީ ކައުންސިލް މެމްބަރު އަބްދުﷲ ނާސިރު މިކަލް ނޫހަށް މައުލޫމާތު ދެއްވިއެވެ.\nއިތުރަށް އަބްދުﷲ ނާސިރު ވިދާޅުވީ މިވަގުތު ފުވައްމުލައް ސިޓީ މޮނިޓަރިންއަށް ލުމަކީ އެންމެ ރަނގަޅު ގޮތްކަމުގައި ދެކިނުލައްވާ ކަމަށެވެ. ނަމަވެސް ކޮވިޑް ކޮންޓްރޯލް ކުުރުމަށް އިތުރު ފިޔަވަޅުތަކެއް އަޅަން ޖެހޭ ކަމަށް ދެކިވަޑައިގަންނަވާ ކަމަށް ހާމަކުރެއްވިއެވެ.\nކައުންސިލް މެމްބަރު އަބްދުﷲ ނާސިރު، ސިޓީ ކައުންސިލްގެ ފަރާތުން.\nފުވައްމުލައް ސިޓީ މޮނިޓަރިންއަށް ލުމާއި ގުޅޭ ގޮތުން އާއްމުންގެ ގިނަ ބަޔަކު ކަންބޮޑުވުން ފާޅުކޮށް ސޯޝަލް މީޑިއާގައި އަންނަނީ ޝުއުރު ފާޅުކުރަމުން ނެވެ. އެފަރާތްތަކުން ބުނެފައިވާ ގޮތުގައި މޮނިޓަރިންއަށް ލުމަކީ މިކަމަށް އޮތް އެންމެ ރަނގަޅު ގޮތް ނޫން ކަމަށެވެ. އެގޮތަށް ބުނާ މީހުން ފާހަގަ ކުރާ އެއްކަމަކީ މާލެ ސަރަހައްދުގައި ވެސް ކޮވިޑް ފެތުރެމުން އަންނަ ކަމަށާއި ނަމަވެސް މޮނިޓަރިންއަށް ނުލާ ކަމަށެވެ.\nމޮނިޓަރިންއަށް ލުމުން ރަށުގެ އިގުތިސާދަށް ލިބިފައިވާ ގެއްލުން އިތުރަށް ހީނަރުވެ އާއްމުން ނިކަމެތިވެގެން ދާނޭ ކަމަށެވެ. ގިނަ ދުވަސްތަކެއް ވަންދެން ދަރިވަރުން ސްކޫލަށް ނުގޮސް ތިބުމަށްފަހު ސްކޫލްތައް ހުޅުވުމާއެކު ހެން އަނެއްކާ ސްކޫލްތައް ބަންދުކުރަން ޖެހުމުން ދަރިވަރުންގެ ކިޔެވުމަށް ލިބޭ ގެއްލުން ވަޒަންކުރަން ވެސް ނޭނގޭނެ ކަމަށެވެ.\nއަދި މިދުވަސްވަރަކީ ގިނަ އަދަދެއްގެ ފަތުރުވެރިން ފުވައްމުލަކަށް ޒިޔާރާތްކޮށް، ކުރިން ގެއްލުން ވަމުން ދިޔަ ފަތުރުވެރިކަމުގެ ވިޔަފާރިތައް މަޑުމަޑުން ކުރިއަށް ޖެހިލަން ފެށި ވަގުތަށް ވެފައި މޮނިޓަރިންއަށް ލުމުން، ކުރިޔަށް ހުރި ބުކިންތައް ކެންސަލްވެ، އެ ވިޔަފާރިތަށް އަނެއްކާވެސް އިނދަޖެހިގެންދާނެ ކަމަށް ބުނެ އާއްމުންގެ ބައެއް ފަރާތްތަކުގެ ނުރުހުން ވަނީ އަމާޒުވެފައެވެ.\nމޮނިޓަރިން އާއި އެއްކޮޅަށް ވާހަކަ ދައްކާ މީހުންވެސް އެމީހުންގެ ޝުއޫރުތައް ފާޅުކުރަމުން ދެއެވެ. އެމީހުން ބުނަނީ ފުވައްމުލަކުގައި ކޮވިޑް ކޮންޓރޯލް ކުރަން ތިބި ފަރާތްތަކަށް ވެސް އެކަން ނުވި ކަމަށެވެ. ރަށުގެ ޙާލަތު އެއްދުވަހުން އަނެއް ދުވަހަށް ގޯސްވަމުންދާ ދިއުން ހުއްޓުވޭނޭ މޮނިޓަރިންއަށް ލައިގެން ކަމަށެވެ. އަދި ރަށް އެއްކޮށް ބަންދުކޮށްގެން، ނުވަތަ ފުލް ލޮކްޑައުން އަކުން ކަމަށެވެ.\nގުޅުންހުރި މައުލޫތައް:ކޮވިޑް-19،, އެޗްޕީއޭ މޮނިޓަރިން


Calcium uhn furifaivaa Kaanaa! - TrendingRED\n14 ޖުލައި 2017 - 20:04\nކެލްސިއަމް އަކީ ދަތްތަކާއި ހަށިގަނޑުގައި ހެދެމުންނާއި ފީވަމުން އަންނަ ކަށިތައް ވަރުގަދަކޮށްދޭ މިނަރަލްއެކެވެ. ލޭ މަނާކުރުމަށް އެހީވާ އަދި މަސްގަނޑާއި ނާރުތަކަށް ވެސް އެހާމެ ގިނަ ފައިދާތަކެއް ލިއްބައިދޭ ކެލްސިއަމް އަކީ ލޭގައި އެސިޑާއި އެލްކަލައިން އެއް މިންވަރެއްގައި ބަހައްޓާ ކޮންޓްރޯލް ކުރުމަށް އެހީވާ މިނިރަލްއެއް ވެސް މެއެވެ. ތިރީގައި މިވަނީ ކެލްސިއަމުން ފުރިފައިވާ އެއްޗިސްއެވެ.\nކޮޕީފަތަކީ މާލޭގެ ބަޒާރުގައި އަބަދުހެން ލިބެން ހުންނަ ފެހިކަން ގަދަ ފަތެކެވެ. ތިނެއް ބައި ޖޯޑުގެ ކޮޕީފަތުގައި 315 މިލިގްރާމް ކެލްސިއަމް އާއި އޭގެއިތުރުން ހަށިގަނޑަށް ފައިދާވާ އެތަކެއް ވިޓަމިންސް އާއި މިނަރްލްސް ވެސް އެކުލެވިގެންވެ އެވެ. ކަށިތައް ވަރުގަދަ ކުރުމަށް ކެލްސިއަމްގެ އިތުރުން ބޭނުންވާ އެހެން ދެ މިނަރަލްއެއް ކަމަށްވާ ފޮސްފަރަސް އާއި މެންގަނީޒް ވެސް އެކުލެވިގެންވާ ކޮޕީފަތަކީ ބަތާއި ގަރުދިޔަ ކާއިރު ސެލެޑެއްގެ ގޮތުގައި ކާލަން ވަރަށް މީރުއެއްޗެކެވެ.\nސެސަމީ ސީޑްސް ނުވަތަ ތިލެޔޮ އޮށަކީ ކެލްސިއަމް އިން ފުރިފައިވާ އޮށެކެވެ. ސެލެޑަކަށް އަޅާލައިގެން ނުވަތަ ކުޑަކޮށް ފިހެލައިގެން ކެވޭ މިއޮށުގެ ޖޯޑެއްގެ ހަތަރު ބައިކޮޅު އެއް ބައިގައި ވެސް 351 މިލިގްރާމް ކެލްސިއަމް ހުރެ އެވެ. ތިލެޔޮ އޮށުން ހަދާފައިވާ ޕޭސްޓެއްކަމަށްވާ ޓަހީނީ ޕާނުގައި ހާކައިގެން ވެސް ކެވިދާނެ އެވެ. އޭގެ އިތުރުން ތިލެޔޮ އޮށުން ހަދާފައި ހުންނަ ކައްކާތެޔޮ ބޭނުންކޮށްގެން ކެއްކުމުން ވެސް ހަށިގަނޑަށް ކެލްސިއަމް ލިބޭނެ އެވެ.\nމިވައްތަރުގެ ޔޯގަޓަކީ އެއްވެސް ފްލޭވާއެއް ނުވަތަ އިތުރު އެއްވެސް އެއްޗެއް ނާޅާ ހުންނަ ޕްލެއިން ޔޯގަޓެވެ. ޕްލެއިން ޔޯގަޓުގެ ޖޯޑެއްގައި އެކަނި ވެސް 447.4 މިލިގްރާމް ކެލްސިއަމް އެކުލެވިފައިވާނެ އެވެ. ޕްލެއިން ޔޯގަޓަކީ ގެއްލުން ލިބިފައިވާ ކަޑިތައް ފަސޭހަކޯށްދިނުމަށް އެހީވާ އަދި އާ ވަރުގަދަ ކަށި ހެދުމަށް ވެސް އެހީވާ އެއްޗެކެވެ.


ރޮނާލްޑޯ 800 ގޯލު ހަމަކޮށް ރެކޯޑް ހެދި މެޗުން ޔުނައިޓެޑަށް މޮޅެއް – Haftha\nރޮނާލްޑޯ ގޯލު ޖެހުމަށްފަހު އުފާފާޅު ކުރަނީ ---\nރޮނާލްޑޯ 800 ގޯލު ހަމަކޮށް ރެކޯޑް ހެދި މެޗުން ޔުނައިޓެޑަށް މޮޅެއް\nޕްރިމިއާ ލީގުގައި ރޭ އާސެނަލްގެ މައްޗަށް 2-3 އިން މެންޗެސްޓާ ޔުނައިޓެޑް މޮޅުވި މެޗުގައި ކްރިސްޓިއާނޯ ރޮނާލްޑޯގެ ކެރިއަރުގައި 800 ވަނަ ގޯލު ހަމަކޮށްފި އެވެ.\nޔުނައިޓެޑުގެ އަމިއްލަ ދަނޑުގައި ރޭ ކުޅުނު މެޗުން ޔުނައިޓެޑް މޮޅުވެ ލިބުނު ތިން ޕޮއިންޓާއެކު, އެ ޓީމު ވަނީ 21 ޕޮއިންޓާއެކު ހަތް ވަނައަށް ޖެހިލައިފަ އެވެ. އާސެނަލް އޮތީ 23 ޕޮއިންޓާއެކު ފަސް ވަނައިގަ އެވެ.\nވަގުތީ ކޯޗު މައިކަލް ކެރިކްގެ އިރުޝާދުގެ ދަށުން ރޭ ކުޅުނު މެޗަށްފަހު އޭނާ ވަނީ, ކުޅުންތެރިއެއްގެ ގޮތުގައާއި ކޯޗެއްގެ ގޮތުގައި 15 އަހަރު ހޭދަކުރުމަށްފަހު ޔުނައިޓެޑް ދޫކޮށްލަން ނިންމާފައިވާކަން އިއުލާންކޮށްފަ އެވެ. ޔުނައިޓެޑުގެ ކޯޗުކަމާ މިއަދުން ފެށިގެން ހަވާލުވާނީ ޖަރުމަނުގެ ކޯޘު ރަލްފް ރަންގްނިކެވެ.\nމެޗުގައި ފުރަތަމަ ލީޑު ނެގީ އާސެނަލް އިންނެވެ. މެޗުގެ 13 ވަނަ މިނެޓުގައި އޭރިއާ ބޭރުގައި ހުރެ ފޮނުވާލި ބޯޅައަކުން އެ ގޯލު ކާމިޔާބު ކުރީ އެމީލް ސްމިތުރޯ އެވެ. އޭނާ އެ ގޯލު ޖެހި އިރު, ޔުނައިޓެޑުގެ މިޑްފިލްޑަރު ފްރެޑުގެ ފައިން ޖެހި, ކީޕަރު ޑޭވިޑް ޑެހެއާ އަށް އަނިޔާވެގެން އޮތީ ގޯލު ކުރިމައްޗަށް ވެއްޓިފަ އެވެ. ނަމަވެސް ވީއޭއާރު ބެލުމަށްފަހު މެޗުގެ ރެފްރީ ވަނީ އެއީ ގޯލެއް ކަމަށް ނިންމައިފަ އެވެ.\nއެ ގޯލާއެކު އާސެނަލް އިން ހާފު ނިންމާލަން ދަނިކޮށް, ޔުނައިޓެޑުން މެޗުގެ ނަތީޖާ ހަމަހަމަކުރީ މެޗުގެ 44 ވަނަ މިނެޓުގަ އެވެ. އެއީ ފްރެޑު ދިން ބޯޅައަކުން ބްރޫނޯ ފެނާންޑޭޒް ޖެހި ގޯލެކެވެ.\nދެވަނަ ހާފު ފަށައިގެން ހަތް ވަނަ މިނެޓުގައި ޔުނައިޓެޑުން ވަނީ މެޗުގައި ފުރަތަމަ ފަހަރަށް ލީޑު ނަގައިފަ އެވެ. ރަސްޕޯޑު ދިން ބޯޅައަކުން ރޮނާލްޑޯ ކާމިޔާބު ކުރި އެ ގޯލަކީ އޭނާގެ ކެރިއަރުގައި ޖެހި 800 ވަނަ ގޯލެވެ.\nނަމަވެސް އެ ގޯލު ޖެހިތާ ދެ މިނެޓު ފަހުން އާސެނަލްގެ މާޓިން އޮޑެގާޑު ވަނީ މެޗުގެ ނަތީޖާ އެއްވަރުކޮށްދީފަ އެވެ. ޔުނައިޓެޑަށް ލީޑު ނަގައިދީ, މެޗުން މޮޅުކޮށްދިން ގޯލު ކާމިޔާބު ކުރީވެސް ރޮނާލްޑޯ އެވެ. އެއީ އާސެނަލްގެ އޮޑެގާޑް ޔުނައިޓެޑުގެ ފްރެޑަށް ކުރި ފައުލަކާ ގުޅިގެން ދިން ޕެނަލްޓީއަކުން ރޮނާލްޑޯ ކާމިޔާބު ކުރި ގޯލެކެވެ.\nސްޕޯޓިންއަށް ފަސް ގޯލު ޖަހައިގެން ކެރިއަރު ފެށި ރޮނާލްޑޯ އެންމެ ފުރަތަމަ ޔުނައިޓެޑުގައި ހޭދަކުރި ހަ ސީޒަނުގައި ވަނީ 118 ގޯލު ޖަހައިފަ އެވެ. އަދި އެފަހުން ރެއާލް މެޑްރިޑަށް 450 ގޯލު, ޔުވެންޓަސްގައި 101 ގޯލު ޖަހާފައިވާ އިރު, ޔުނައިޓެޑަށް އަލުން ބަދަލުވެ މިހާތަނަށް 12 ގޯލު އޭނާ ވަނީ ޖަހައިފަ އެވެ.\nރޮނާލްޑޯއަކީ ގައުމީ ޓީމަށް އެންމެ ގިނަ ގޯލު ޖެހުމުގެ ރެކޯޑުވެސް އޮތް ކުޅުންތެރިޔާ އެވެ. އެގޮތުން ޕޯޗުގަލްއަށް އޭނާ ވަނީ މިހާތަނަށް 115 ގޯލު ޖަހައިދީފަ އެވެ.\nފާހަގަ: ބޭރު ކުޅިވަރު, ކުޅިވަރު, ކްރިސްޓިއާނޯ ރޮނާލްޑޯ, އާސެނަލް, އިނގިރޭސި ޕްރިމިއާ ލީގު, މެންޗެސްޓާ ޔުނައިޓެޑް, ފުޓްބޯޅަ


UNGA76 General Debate: Kommehen engenjehay kanthahthakeh | ThePress\nޔޫއެންޖީއޭ76 އިސްވެރިންގެ ބަހުސް: ކޮންމެހެން އެނގެންޖެހޭ ކަންތައްތަކެއް\nރައީސް ސޯލިހް އދ. ގައި ތަގުރީރު ކުރައްވަނީ\n2020 ވަނަ އަހަރަކީ އެމެރިކާގެ ނިއުޔޯކް ސިޓީއަށް ހިމޭން އަހަރެކެވެ. ކޮރޯނާވައިރަސް ޑިޒީޒް (ކޮވިޑް-19) އާ ގުޅިގެން، ބައިނަލްއަގުވާމީ އެންމެ ވަރުގަދަ ކޮންފަރެންސް، މުޅިންހެން ވާޗުއަލް ޕްލެޓްފޯމެއްގައި ކުރިއަށް ގެންދިޔަ ނަމަވެސް، ދުނިޔޭގެ ޑިޕްލޮމެޓުން މި އަހަރު ވިދާޅުވަނީ "ކޮވިޑަކާ ކޮވިޑްއެކެވެ".\nއދގެ މެންބަރު ގައުމުތައް ބައިވެރިވާ އާންމު މަޖިލީހުގެ ޖަލްސާތައް މި މަހުގެ 14 ވަނަ ދުވަހު ފަށައިގެން ކުރިއަށް ދާއިރު، އދގެ މަރުކަޒީ އިދާރާ ހުންނަ މެންހެޓަން ސަރަހައްދު ވަނީ ޑިޕްލޮމެޓިކް މޮޓޯކޭޑްތަކުން ފުރިބާރުވެފައެވެ. ގައުމުތަކުގެ އެންމެ އިސްވެރިންގެ ބައްދަލުވުން ނުވަތަ ޖެނެރަލް ޑިބޭޓަށް އިންތިހާ ވަގުތު ކުޑަތަންވެފައި ވާއިރު، ޑިޕްލޮމެޓިކް ހަރަކާތްތައް އިހުނަވުރެ ގަދައެވެ.\nޔޫއެންޖީއޭ 76 އިސްވެރިންގެ ބަހުސް ނުވަތަ ޖެނެރަލް ޑިބޭޓްގައި މައިގަނޑު ގޮތެއްގައި2ކަމެއްގެ މައްޗަށް ގައުމުތަކުން ވަކާލާތު ކުރާނެއެވެ. އެއް ކަމަކީ ދުނިޔެއަށް ކުރިމަތިލާން ޖެހިފައި މިވާ ކޮވިޑްގެ ބަލިމަޑުކަން ނިމުމަކަށް ގެނައުމެވެ. ދެވަނަ ކަމަކީ، ކޮވިޑްގެ ބަލިމަޑުކަމަށް ފަހު ދުނިޔޭގެ އިގުތިސޯދީ ސިއްހަތު ހެޔޮ ފާލަކަށް އެޅުވުމެވެ.\nކުރިއަށް އޮތް އެޖެންޑާވެސް ހުލާސާ ވަނީ މިފަދަ ގޮތަކަށެވެ. އދއިން ދެކޭ ގޮތުގައި މިހާރު ނިންމާ ނިމުންތަކުގައި އޮތީ2ނަތީޖާއެކެވެ. އެއް ކަމަކީ، ނިންމާ ގޮތެއްގެ ސަބަބުން އިންސާނީ، އިގުތިސޯދީ އަދި ތިމާވެށީގެ ސިއްހަތު، އެތައް ޖީލަކަށް ކަށަވަރު ކުރެވުމެވެ. އަނެއް ނަތީޖާއަކީ، ކުރީގެ ސަގާފަތްތައް އާލާވެ، ގުދުރަތީ އަދި އިޖުތިމާއީ ވެށި ހަލާކުވެ، ބައިބައިވެގެން ދިއުމެވެ. ދުނިޔެ ހޫނުވުމުގެ މައްސަލަވެސް މިކަމުގައި އިސްތިސްނާ ނުވެއެވެ.\n5 އަހަރު ދުވަހުގެ2ވަނަ ދައުރަކަށް މަގާމަށް ވަޑައިގަންނަވާ އދގެ ސެކްރެޓަރީ ޖެނެރަލް އެންޓޯނިއޯ ގުޓެރޭޒް ވަނީ، ދުނިޔެ ކުރަމުން މިދާ ހަނގުރާމަ ނިމުމަކަށް އަންނަން ޖެހޭ ކަމަށް ވިދާޅުވެފައެވެ.\nނަމަވެސް، ފުރަތަމަ ނިމުމަކަށް އަންނަން ޖެހެނީ ކޮވިޑްގެ ބަލިމަޑުކަމެވެ. ޔޫއެންޖީއޭ އެޖެންޑާގެ އެންމެ ކުރިން ޖާގަ ހޯދާ މައުލޫތަކުގެ ތެރޭގައި ވެކްސިންގެ ފުރުސަތު ފަހިކޮށްދިނުން ހިމެނެނީ ސަބަބެއް ނެތިއެއް ނޫނެވެ. ސިއްހީ ތަޖުރިބާރުން ވަނީ، މުޅި ދުނިޔެއަށް އާންމު ވެފައިވާ ދިފާއެއް ކަށަވަރު ނުވަނީސް، ކޮވިޑްގެ ނުރައްކަލުން އަރައިގަނެވެން ނެތް ކަމުގެ އިންޒާރު ދެއްވާފައެވެ. ކަން މިހެން އޮތް ނަމަވެސް، މުއްސަނދި ކަމާއި ފަގީރު ކަމީ، ވެކްސިން ކެމްޕޭނަށް އޮތް އެންމެ ބޮޑު ހަތުރަށް ވަނީ ވެފައެވެ. ދުނިޔޭގެ އެކި ކަންކޮޅުތަކުން މިހާތަނަށް ޖަހާފައި ވާ ކޮވިޑް ވެކްސިން ޑޯޒްގެ 70 ޕަސެންޓް ހިއްސާ ކުރަނީ އެންމެ 10 ގައުމުން ކަމަށް، ދުނިޔޭގެ ސިއްހަތު ޖަމިއްޔަ (ޑަބްލިއުއެޗްއޯ) އިން ވަނީ ހާމަކޮށްފައެވެ.\nކޮވިޑް-19: އެއް ގޮތަށް ވުރެ ގިނަ ގޮތުން ޔޫއެންޖީއޭއަށް މައްސަލައެއް\nއާންމު މަޖިލީހުގެ ޖަލްސާތައް އދގެ މަރުކަޒީ އިދާރާގައި ކުރިއަށް ގެންދިޔަ ނަމަވެސް، އިހު ގޮތަށް މުޅިން ރުޖޫއައެއް ނުވެއެވެ.\nޔޫއެންޖީއޭ 76 އަކީ ކޮވިޑްގެ ސުޕާސްޕްރެޑާއަކަށް ވެދާނެ ކަމަށް ބަލާ، އެމެރިކާއިން ވަނީ، ވާޗުއަލްކޮށް މި ބައްދަލުވުމުގައި ބައިވެރިވުމަށް، އދގެ މެންބަރު ގައުމުތަކުގައި އެދިފައެވެ. ނަމަވެސް ގިނަ ގައުމުތަކުން އެކަމަށް ދިނީ ބީރު ކަންފަތެކެވެ. 21 ސެޕްޓެމްބަރު ގައި ފަށަން ތާވަލު ކޮށްފައި ވާ އިސްވެރިންގެ ބަހުސްގައި، ދުނިޔޭގެ އެކި ކަންކޮޅުތަކުން 100 އަށް ވުރެ ގިނަ ގައުމުގެ އިސްވެރިން ތަގުރީރު ކުރައްވަން ވަނީ ހަމަޖެހިފައެވެ. މީގެ ތެރޭގައި އިނގިރޭސި ބޮޑުވަޒީރު ބޮރިސް ޖޯންސަން، އިންޑިއާގެ ބޮޑުވަޒީރު ނަރޭންދްރާ މޯދީ އަދި ރާއްޖޭގެ ރައީސް އިބްރާހީމް މުޙައްމަދު ސޯލިހުވެސް ހިމެނިވަޑައިގަންނަވައެވެ.\nއދގެ 74 ވަނަ އާންމު ޖަލްސާގެ ހަވާސާގައި ކުރިއަށްދިޔަ އިސްވެރިންގެ ބައްދަލުވުމެއްގައި ރައީސް އިބްރާހީމް މުޙައްމަދު ސޯލިހު ބައިވެރިވެވަޑައިގަންނަވަނީ/ފޮޓޯ: ރައީސް އޮފީސް\nދުނިޔޭގައި މިވަގުތު އެންމެ ގަދައަށް ވައިގައި ހިފާފައި ވާ ދެކުނު ކޮރެއާގެ ޕޮޕް ބޭންޑް، ބީޓީއެސްއިންވެސް އދގެ މަރުކަޒީ އިދާރާގައި ހާއްސަ ހުށަހެޅުމެއް ދިނުމަށް، އެތަނުގައި ހަރަކާތްތެރިވެއެވެ.\nކަން މިހެން އޮތްއިރު، ނިއުޔޯކް ސިޓީއިން ވަނީ، އދގެ މަރުކަޒީ އިދާރާއަށް ވަންނަ ކޮންމެ މީހަކީ ކޮވިޑް ވެކްސިން ފުރިހަމަ ކޮށްފައި ވާ މީހެއްކަން ސާބިތު ކޮށްދިނުމަށް ލާޒިމު ކޮށްފައެވެ. އދގެ 76 ވަނަ އާންމު މަޖިލީހުގެ ރައީސް އަދި ދިވެހި ފޮރިން މިނިސްޓަރު، ޢަބްދުﷲ ޝާހިދުވެސް ވަނީ މިކަމަށް ތާއީދު ކުރައްވާފައެވެ. މި ކަން އެންމެ ފުރިހަމައަށް ތަންފީޒު ކުރުމަށްޓަކާ، 1 ޑޯޒްއިން ފުރިހަމަ ކުރެވޭ ޖޯންސަން އެންޑް ޖޯންސަން ވެކްސިން ޑޯޒް، އެއްވެސް އަގަކާ ނުލާ ޖެހޭނެ އިންތިޒާމް، އދގެ ކެމްޕަސް ތެރޭގައި ހަމަޖައްސާނެ ކަމަށް މައުލޫމާތު ލިބެއެވެ.\nނަމަވެސް، ބައްދަލުވުމުގައި ބައިވެރިވެވަޑައިގަންނަވާ ހުރިހާ މެންބަރުންގެ ތާއީދު، މިކަމަށް ލިބޭނެ ކަމަކަށް ނުބެލެވެއެވެ. އެންމެ ފާޅުގައި ދެކޮޅު ހަދަމުންދާ ގައުމުތަކަކީ ރަޝިއާ އަދި ބްރެޒީލްއެވެ. ވެކްސިން ޖެހިކަން ސާބިތު ކޮށްދޭ ހެކި ނެތި، މަރުކަޒީ އިދާރައަށް ނުވަދެވޭ ގޮތަށް އޮތް އޮތުމާ އެ ގައުމުތަކުން އެންމެ ހަރުކަށި އިބާރާތުން ދެކޮޅު ހަދާ ކަން ވަނީ ހާމަކޮށްފައެވެ. އަދި ގައުމުތަކުން ބޭނުން ކުރަމުން ދާ ހުރިހާ ވެކްސިނަކީ، އެމެރިކާއިން ބަލައިގަންނަ "ފެންވަރުގެ" ވެކްސިންތަކެއް ނޫން ކަމަށް ރަޝިއާއިން ވަނީ ފާހަގަ ކޮށްފައެވެ.\nބްރެޒިލްގެ ރައީސް ޖެއީރު ބޮލްސޮނާރޯއަކީ ކޮވިޑް-19ގެ ފަރުވާގެ ގޮތުގައި އެޗްސީކިއު ޕްރޮމޯޓްކުރައްވާ ރައީސެއް/ފޮޓޯ: ރޮއިޓާޒް\nއެންމެ ހަރުކަށި އިބާރާތުން ގޮންޖެއްސެވީ ބްރެޒީލްގެ ރައީސް ޖެއީރު ބޮލްސޮނާރޯއެވެ. އޭނާ ވަނީ، ޖެނެރަލް ޑިބޭޓްގެ ކުރިން ވެކްސިން ފުރިހަމަ ނުކުރައްވާނެ ކަމަށް ވިދާޅުވެފައެވެ. ބޮލްސޮނާރޯއަކީ، އެންމެ ފުރަތަމަ ތަގުރީރު ކުރައްވާ މެންބަރުންގެ ލިސްޓުގައިވެސް ހިމެނިވަޑައިގަންނަވާ ލީޑަރެކެވެ.\nމަޖިލިސް ތަޅުމާ ޖިއޯޕޮލިޓިކްސް\nއދގެ އާންމު މަޖިލީހުގެ އެޖެންޑާގައި އޮންނަ އެންމެ ހާއްސަ ނަމްބަރަކީ އިސްވެރިންގެ ބަހުސް ކަމާ މެދު ދެބަސްވެވޭކަށް ނެތެވެ. މިއީ ގައުމުތަކުގެ ވެރިން، އެ ގައުމެއްގެ ފަހްރާއި ޝަރަފު އިންތިހާއަށް "ދެއްކުންތެރި ކުރުވާ" ޕޯޑިއަމެއްގެ ގޮތުގައި ސިފަ ކުރެވޭ އިވެންޓެކެވެ. މި ފަހަރުގެ ބަހުސްގައި މައިގަނޑު ގޮތެއްގައި އިވިގެންދާނެ މައުލޫތަކުގެ ތެރޭގައި ކޮވިޑް-19ގެ އިތުރުން ދެން ހިމެނެނީ، އެމެރިކާއައި ހުޅަނގުގެ ބާރުތަކުން އަފްގާނިސްތާނު ދޫކޮށްލި ދޫކޮށްލުމާ، އީރާނުގެ މައްސަލައާއި އުތުރު ކޮރެއާގެ އިތުރުން، އެމެރިކާއާއި ޗައިނާގެ "ކުރިމަތިލުން"ތަކުގެ ވާހަކަ ކަމަށް ލަފާ ކުރެވެއެވެ.\nމި ފަހަރުގެ ބައްދަލުވުމުގައި، އީރާންގެ އާ ރައީސް އިބްރާހީމް ރައީސީ، ޖިސްމާނީ ގޮތުން ބައިވެރިވެވަޑައެއް ނުގަންނަވައެވެ. ދެއްވަނީ ވީޑިއޯ ތަގުރީރެކެވެ. ޗައިނާއާ ކުރިމަތިލުމަށް ދުނިޔޭގެ ވަރުގަދަ ބާރުތަކެއް ކަމަށް ވާ އެމެރިކާ، އިނގިރޭސިވިލާތް އަދި އޮސްޓްރޭލިއާއިން ވަރުގަދަ ދިފާއީ އެއްބަސްވުމެއް އެކުލަވާލާފައި ވާއިރު، ޗައިނާއާއި ފަރަންސޭސިވިލާތުގެ ވާހަކަތައް ހަރުކަށި ވެގެންދާނެ ކަމަށްވެސް ބެލެވެއެވެ.\nކަން މިހެން އޮތް އިރު، އދގެ މެންބަރު ގައުމުތަކަށް ކަނޑައަޅާފައިވާ ގޮނޑިތަކުން2ގޮނޑިއެއްގައި، އާދަޔާ ހިލާފު "ލީޑަރުން"ތަކެއް ތިބުމުގެ ފުރުސަތުވެސް އެބަ އޮތެވެ. އެއީ އަސްކަރީ ބަގާވާތަކުން ޑިމޮކްރަޓިކް ސަރުކާރެއް ވައްޓާލި މިޔަންމާގެ ގޮނޑިއާއި، ހަތިޔާރުއެޅި ހަނގުރާމަވެރިން ކޮންޓްރޯލް ނަގާފައި ވާ އަފްގާނިސްތާނުގެ ގޮނޑިއެވެ. ނަމަވެސް މި ގައުމުތަކުން އދގައި ތަމްސީލު ކުރައްވާނީ، އެ ގައުމުތަކުގެ ކުރީގެ ސަރުކާރުތަކުން ކަނޑައަޅުއްވާފައި ތިއްބެވި މަންދޫބުން ކަމަށް ހަބަރު ލިބެއެވެ. އެ ޑިޕްލޮމެޓުންނަށް ދޫކޮށްފައި ވާ ހުއްދަ ބާތިލު ކުރުމުގެ ފިކުރެއް، އދގެ އިންތިޒާމް ކޮމިޓީގައި އޮތް ކަމަކަށް ހަބަރެއް ނުލިބެއެވެ.\nމިޔަންމާގެ އަސްކަރީ ލީޑަރު މިން އާންގް ހަލައިންގް / ފައިލް ފޮޓޯ: ޔީ އާންގް ތޫ\nމީގެ އިތުރުން، ނަސްލީ ތަފާތު ކުރުންތަކުގެ މައްސަލާގައި ދުނިޔޭގެ ލީޑަރުންގެ ހާއްސަ ބައްދަލުވުމެއްވެސް ކުރިއަށް ގެންދިއުމަށް ވަނީ ތާވަލު ކޮށްފައެވެ. ވަކިން ހާއްސަކޮށް ހުޅަނގުގެ ގައުމުތަކުގައި ބޮޑުވެފައި ވާ ނަސްލީ ތަފާތު ކުރުންތަކުގެ މައްސަލާގައެވެ.\nޔޫއެންޖީއޭ76ގެ އެންމެ ފޯރިގަދަ ހިސާބަށް އާދެވިފައި މި ވަނީ، ދުނިޔެ ނުދެކޭ ފަދަ ހޫނުގަދަ އަހަރެއް ތަޖުރިބާ ކުރުމަށް ފަހުގައެވެ. އަލިފާންގަނޑުތައް ރޯވުމުގެ ހާދިސާތައް ހިނގާފައި ވާއިރު، ފެންބޮޑުވުމުގެ ހާދިސާތައްވެސް އެވަރަށް ރެކޯޑް ކޮށްފައި އެބަހުއްޓެވެ.\nޔޫއެން ފްރޭމްވޯކް ކޮންވެންޝަން އޮން ކްލައިމެޓް ޗޭންޖުން މިދިޔަ ހުކުރު ދުވަހު އާންމު ކުރި ރިޕޯޓް ބުނާ ގޮތުގައި ދުނިޔެ ހޫނުވަމުން ދާ ނިސްބަތް މިހާރު މިސްރާބު ޖަހާފައި ވަނީ 2.7 ޑިގްރީ ސެލްސިއަސް އަށްވުރެ މައްޗަށެވެ. މިއީ ގެއްލުން ދެނިވި ބޮޑެތި ކާރިސާތަކަކާ ކުރިމަތިލާން ނުޖެހި، ދުނިޔެ ފިނިހޫނުމިން އިތުރުވުމަށް ސައެންސްވެރިން ކަނޑައަޅާފައި ވާ 1.5 ޑިގްރީ ސެލްސިއަސްގެ ފާހަގައަށް ވުރެ އެތައް ގުނައެއް އިތުރު އަދަދެކެވެ.\nކަނޑުގެ ދިރުންތަކާ އިންސާނީ ހަޟާރާތާ އޮތް ގުޅުން ރަމްޒުކޮށްދިނުމަށް ބޭނުންކޮށްފައިވާ ތަސްވީރެއް/ފޮޓޯ: އދ\nޔޫއެންޖީއޭ 76 އަކީ މޫސުމީ މައްސަލަތަކުގައި ގައުމުތައް އެއްގަލަކަށް އެރުވުމަށް ލިބޭނެ އެންމެ ތަނަވަސް ފުރުސަތެވެ. ކުރިއަށް އޮތީ އިގުތިސޯދީ ގޮތުން އެންމެ ކުރިއަރާފައިވާ 20 ގައުމު (ޖީ20)ގެ ބައްދަލުވުމާއި، ކްލައިމެޓް ޗޭންޖް ކޮންފަރެންސް (ކޮޕް26)އެވެ. ކޮޕް26 ކާމިޔާބު ކުރުމާ ބެހޭ ގޮތުން މަޝްވަރާ ކުރެއްވުމަށް، ބައްދަލުވުން ހޮސްޓްކުރާ އިނގިރޭސިވިލާތުގެ ބޮޑުވަޒިރު ބޮރިސް ޖޯންސަން، ގުޓެރޭޒްއާއެކު ހޯމަ ދުވަހު (މިރޭ) ހާއްސަ ބައްދަލުވުމެއް ކުރިއަށް ގެންދަވާނެއެވެ. މީގެ އިތުރުން މޫސުމީ ބަދަލުތަކާއި ސަލާމަތާ ބެހޭ ގޮތުން، އދގެ ސަލާމަތީ މަޖިލިހުގެ ހާއްސަ ބަހުސެއް، ބުރާސްފަތި ދުވަހަށް ވަނީ ތާވަލު ކޮށްފައެވެ. އަދި ދެމެހެއްޓެނެވި ހަކަތައާ ބެހޭ ބައްދަލުވުމެއް، ޖެހިގެން އަންނަ ދުވަހަށް ވަނީ ތާވަލު ކޮށްފައެވެ. މިއީ 1981 ވަނަ އަހަރަށް ފަހު މިފަދަ ބައްދަލުވުމެއް ހިނގާ ފުރަތަމަ ފަހަރު ކަން ފާހަގަ ކުރަންޖެހެއެވެ.\nކޮންމެ ގޮތަކުން ބެލި ކަމުގައި ވީ ނަމަވެސް، ކުރިއަށް އޮތީ ދުނިޔޭގެ އެކި ކަންކޮޅުތަކަށް ފެތުރިފައި ވާ7ބިލިއަނަށް ވުރެ ގިނަ މީހުންގެ ދިރިއުޅުމާ ގުޅިފައި ވާ މުހިންމު ކަންތައްތަކަށް މަގު ކޮށިގެން ދާ މުހިންމު ބައްދަލުވުންތަކެކެވެ. ދައުލަތުގެ ބަޖެޓްތަކުން އެތައް ހަރަދެއް ކުރައްވައިގެން ގައުމުތަކުގެ ޑިޕްލޮމެޓުންނާއި އިސްވެރިން އެމެރިކާއަށް ކުރައްވަމުން ގެންދަވާ ދަތުރުފުޅުގެ ނަތީޖާ ހެޔޮ ވާނެ ކަމަށް ބަލަމާ ހިނގާށެވެ.\nރިޕޯޓް އދ އދގެ 76 ވަނަ އާންމު މަޖިލިސް އަބްދުﷲ ޝާހިދު އިބްރާހިމް މުހައްމަދު ސޯލިހް ދުނިޔެ ދުނިޔޭގެ ރިޕޯޓް\nއދ ގައި ޖަހާސަކަރާތަކިީ ގިނަމީހުންމާސަމާލުކަމެއްދޭ ކަމެއްނޫން.ޝާހިދަށާއި އިބޫ ސޯލިހަށް ދުނިޔޭގަ ރަންބިން ފެނިގެންއުޅުނަސް ތިޔައީ މަމެން މާސަމާލުކަމެއްދޭ ކަންކަމެއްނޫން. ވަރަށް ސަލާމް


Vazeefa aky Meehun Alhuvethi Kuruvan Beynun Kuraa Hathiyaareh Heyye? | Dhiislam\nވަޒީފާއަކީ މީހުން އަޅުވެތިކުރަން ބޭނުންކުރާ ހަތިޔާރެއް ހެއްޔެވެ؟\nދާދި ފަހަކުން އަހުރެންނާ ބައްދަލުވި ރައްޓެއްސަކު ސަޔަކަށްދާން ދައުވަތެއް ދިނެވެ. ސައިބޯން ރަނގަޅު ތަނެއް ފެނޭތޯ ދުއްވަމުން ގޮސް އެންމެފަހުން ވަނީ އެތަނެއްގެ ތެރޭގައި ދުންފަތުގެ އިސްތިޢުމާލުނުކުރާނެކަމަށް ބެލެވޭ ކަހަލަ ތަނަކަށެވެ. ސަބަބަކީ ކާއެތިކޮޅުން ހަށިގަނޑަށް ލިބޭ ފައިދާއަށްވުރެ ބޮޑަށް ސިނގިރެޓް ދުމުން ލިބޭ ގެއްލުން ބޮޑުވެދާނެތީ އެވެ. ދެން އެތަނުގެ މޭޒެއްގެދޮށުގައި ދެމީހުން އިށީންދެއްޖައީމެވެ. އެތަނުގައި ގިނައިން ތިބީ ކައިވެނިކުރުމުގެ ކުރިން 'ތަޖުރިބާކޮށްލުމުގެ' ދަތުރެއްގައި ނުކުމެއުޅޭ 'ޖޯޑުތަކެވެ'. ވޭޓަރު ސައިގެނައުމާއެކު އަދި ބޯން ނުފެށި އުޅެނިކޮށް އެތަނުން މޭޒެއްގެދޮށުން ކުއްލިޔަކަށް އަންހެން ކުއްޖަކު ރުޅިމޫނާއެކު ފުންމައިގެން ތެދުވެ ނުކުންނަން ބާރަށް ހިނގައިގަތްތަން ފެނިއްޖެ އެވެ. އެ ވަގުތު އެ މޭޒުދޮށުގައި އިން 'ހާމުންޑިބޯ' ދުވެފައި ގޮސް އެ 'ބުރިފިއްތި' ރުއްސައިގެން ގެނެވޭތޯ ހިފަހައްޓަން އުޅުނެވެ. ދެން ފެނުނީ އެ އަންހެން ކުއްޖާގެ ފަހަތުން އޭނާ ވެސް ބޭރަށް ނުކުތްތަނެވެ.\nއެވީ ކީއްތޯ ބެލުމަކީ އަހުރެމެންނަށް އޮތްކަމެއް ނޫންކަމުން ދެމީހުންގެ ވާހަކަތަކަށް ފެށިއްޖެ އެވެ. ބައްދަލުނުވާތާ ވަރަށް ގިނަ ދުވަސްވެއްޖެކަމަށް ބުނެ އޭނާގެ 'ސްޓޯރީ' ކިޔާދޭން ބުނެފީމެވެ. އޭނާ ބުނީ ވަޒީފާއެއް ލިބޭތޯ އުޅެނީ ކަމުގަ އެވެ. މިހެން ބުނުމުން އަހުރެން އެހީ އޭނާ ކުރިން އުޅުނު ފިހާރައިގެ ވަޒީފާއިން ވަކިކުރީތޯ އެވެ. އޭނާ ބުނީ އެ ވަޒީފާގައި އުޅޭތާ ދެ އަހަރުވީފަހުން ތަނުގެ ވެރިމީހާ އޭނާ ގާތު އެތަނުން ދާށޭ ސީދާ ނުބުނެ އޭނާ ފޮނުވާލަން އުޅުމުން އެކަން ވިސްނިގެން އަމިއްލައަށް ވަކިވީ ކަމަށެވެ. ކިހިނެއްތޯވީ އެހުމުން ބުނީ އޭނާ އުޅުނީ ހެދުން ވިއްކާ ފިހާރައެއްގެ ސޭޓަކަށް ކަމަށެވެ. ދުވަސްތަކެއް ވީފަހުން ބޮޑުމީހާ ބޭނުންވީ 'ބުރިފިއްތި' ލައިގެން 'ފުންނާބުކަށްޓަށް' އެރި އަދި ގަޔަށް 'ބާރުއުރަ' ލެއްވި 'ލަތީފާއިން' ސޭޓުންނަށް ބައިތިއްބަން ކަމަށެވެ. އަލަށްގެނައި ސޭޓުންގެ ތެރޭގައި ތިބީ 'ފަޅިބުރުގާ' އެޅި ދެ 'ބުރިފިއްތި' އެވެ. ދެން އޭނާ އަށް އެންގީ ކައުންޓަރުން ދުރަށްޖެހި 'ބަންގާޅީ މަސައްކަތް' ކުރަން އެއްފަރާތެއްގައި ކޮޅަށް ހުންނާށެވެ. ވިޔަފާރި ނުވާކަމަށް ބުނެ މުސާރަ ވެސް ކުޑަކޮށްފަ އެވެ. މިގޮތަށް އުޅޭތާ ދުވަސްކޮޅެއް ވީފަހުން ދެން ބުނީ ކޮންމެ ދުވަހަކު ހަވީރު ބޮޑުމީހާގެ ގެއަށް ބާޒާރުކޮށްދޭންވާނެ ވާހަކަ އެވެ.\nމިހާހިސާބަށް ވާހަކަ ދިޔަތަނާ އަހުރެންގެ ކަނާތްފަރާތުގައި ހުރި މޭޒު ދޮށުގައި ތިބި ޖޯޑުގެ ތެރެއިން ބާރު، އަތްދިގު 'ޒިބްރާ ޓޮޕް އުރައެއް' ގަޔަށް ފައްތައިގެން އިން 'ބުރިފިއްތިއެއްގެ' ފޯނު ރިންގުވާން ފަށައިފި އެވެ. އޭނާ ފޯނު ނަގާފައި ކުރިމަތީގައި ކަންފަތު މުދި ލައިގެން އިން 'އަންހެންދުޅާ' އަށް އިޝާރާތުން (ރޭންޖު ނުލިބޭތީ) ބޭރަށް ނުކުމެލަނީ ކަމުގައި ބުނެފި އެވެ. ދެން ފޯނުން ވާހަކަދައްކަމުން ނުކުމެހުރީ ބޭރުގަ އެވެ. އިރުކޮޅަކުން ރެސްޓޯރަންޓް ކުރިމަތިންކަހަލަ ގޮތަކަށްހުރި ފިހާރައެއްގެ ބޭރަށް ސައިކަލެއްގައި އައިސް މަޑުކޮށްލާތަން ފެނުނީ އަހުރެމެން ދެ މީހުންގެ ވެސް ސްކޫލް ދުވަސްވަރުގެ ކްލާސް މޭޓެކެވެ. ދެން އޭނާ ރެސްޓޯރަންޓްގެ އެތެރެއަށް ގެނެވޭތޯ އަހުރެން ކުއްލިޔަކަށް ބޭރަށް ނުކުމެއްޖައީމެވެ. ނުކުތްއިރު އެއްކަލަ 'ބުރިފިއްތި' ފޯނުގައި ކަންފަތްޖަހައިގެން ހުރެ ކިޔާ އެއްޗަކީ އޭނާ ބިޓަކާއެކު ބޭރަށް ނުކުމެ އުޅެނީ 'ޓެންޝަން ފިލުވާލަން' ކަމަށާއި 'ހަބީ' ރަށުގައި ނެތީމާ 'އެންޖޯއީ' ކޮށްލަނީ ކަމަށެވެ. ނަމަނަމަ ގޭމީހުން ގާތު އެ ވާހަކަ ނުބުނައްޗޭ މިހެންނެވެ. މަށަކުވާ އަޑުއިވުނު ކަމަކަށް ވެސް ނުހަދަމެވެ. ކްލާސް މޭޓް ގޮވައިގެން އެތެރެއަށް ވަދެ އިށީންދެއްޖައީމެވެ. ވަދެ އަހަރެމެން ތިން މީހުންގެ ވާހަކަތަކަށް ފަށައިގެންފީމެވެ.\nލަހެއްނުވެ ފަހުން އައި އެކުވެރިޔާ އަށް ވެސް ބަޔާންވެދިޔަ ފަޒީފާގެ ވާހަކަތައް އިއްވައިފީމެވެ. އޭނާގެ ވާހަކަތައް އެކަމުގައި ހުރީ އަދި މާ ޙައިރާންވާކަހަލަ ގޮތަކަށެވެ. އޭނާ ބުނާގޮތުން ދާދި ފަހަކުން އިޢުލާންކޮށްފައި އޮތް ސިވިލް ސާރވިސްގެ ވަޒީފާއަކަށް އޭނާގެ އަންހެން ކޮއްކޮ ސިޓީލިއެވެ. އެ އަންހެން ކުއްޖާއަކީ އޭލެވެލް އިމްތިހާނުގައި ރަނގަޅު ނަތީޖާއެއް ހޯދާފައިފާ ކުއްޖެކެވެ. ނަމަވެސް އޭނާގެ މައްސަލައަކީ ނިވާކަން ބޮޑުގޮތަކަށް ކަޅުކުލައިން ޕާކިސްތާނު ހެދުންލާފައި ބުރުގާއެޅުމެވެ. 'ނަސީބަކުން' މޫނުބުރުގާއެއްވާ ނާޅައެވެ. އިންޓަވިޔުއަށް ދިޔަދުވަހު ގޮވައިގެން ދިޔައީ ވެސް އޭނާ އެވެ. އެ އޮފީހަށް ވަދެ އެތެރެއަށް ބަލައިލިއިރު އެތަކެއް ބައިވަރު އަންހެން 'ކުދީންނެއް' ހަމަ އެ ވަޒީފާއަށް އެދިގެން އިންޓަވިޔުއަށް ގޮސް ތިއްބެވެ. ގޮނޑިތަކުގައި ބަރިޔަކަށް އެއްފައިމައްޗަށް އަނެއްފައި ނަގައިގެން ފައިލް އުނގަށްލައިގެން ގިނައިން ތިބީ 'ބުރިފިއްތި' އެވެ. އިންޓަވިޔުކުރާ ކޮޓަރި އަށް ކުދީން ވައްދަނީ ދެ ދަތްދޮޅިލީމައި އެކަން ފޮރުވަން 'ފަޅިބުރުގާ' އަޅައިގެން އުޅޭ 'ބުރިފިއްތި' އެކެވެ. އޭނާގެ 'ދަށްބަނޑު' ކުޑަކޮށް ފުއްޕާފައި ހުރީމައި 'ޓޮޕް' އުނަގަނޑުމަތިން ހުރީ ހިސާބަކަށް ދޫކޮންނެވެ.\nމިހާހިސާބަށް ވާހަކަ ދިޔައިރު ސައިބޮއެ ނިމެނީ އެވެ. ވުމާއެކު ވޭޓަރު ގާތު ބިލް ގެންނަން ބުނެފައި ފަހުން އައި އެކުވެރިޔާގެ ވާހަކައާއިގެން ކުރިޔަށްދާށޭ ބުނެފީމެވެ. އޭނާ ކިޔާދިންގޮތުން އިންޓަވިޔުކުރަން ތިބީ ދެ ފިރިހެނުންނެވެ. އޭނާގެ ކޮއްކޮކުރެން އެހި ބައެއް ސުވާލުތަކަކީ ބުރުގާއެޅީ ކޮންއިރަކުތޯ އެވެ؟ ބުރުގާއަޅަންޖެހޭކަން އެނގުނީ ކާކުބުނެދީގެންތޯ އެވެ؟ އުޅެނީ މީހަކާ އިނދެގެންތޯ އެވެ؟ މީހަކާ ނުއިނދެ ހުރިކަމަށް ބުނުމުން އެހީ 'ބޯއީ ފްރެންޑެއް' ހުރޭތޯ އެވެ؟ ދިރިއުޅެނީ ކުއްޔަށްތޯ އެވެ؟ އެ ކުއްޖާގެ ސެޓް ފިކެޓްތަކަށް މާ ސަމާލުކަމެއް ނުދެ އެވެ. ދެން މިހެންގޮސް އެއްވެސް ބާވަތެއްގެ ބައްޔެއް ހުރޭތޯ ވެސް ސުވާލުކުރި އެވެ. މައިންބަފައިން އާމްދަނީ ހޯދަން ކުރަނީ ކޮން މަސައްކަތެއްތޯ ވެސް އޮޅުންފިލުވި އެވެ. ދެން ބުނީ ރަށުން ބޭރަށް އޮފީސް ދަތުރެއްގައި ދާންޖެހިއްޖެނަމަ ދެވޭނެ ތޯ އެވެ؟ މިގޮތުން ކިހާދުވަހެއް ދަތުރުގައި ހޭދަކުރެވިދާނެތޯ އެވެ؟ ގިނަވަގުތު ވަޒީފާގައި އުޅެންޖެހިދާނެ ކަމަށާއި މިގޮތުން ރޭގަނޑުގައި އިތުރު ގަޑި ފުރަންޖެހިއްޖެނަމަ އެކަން ކުރެވޭނެތޯ އެވެ؟ މިއަށްފަހު ބުނީ ވަރަށް ގިނަ ކުދީން ވަޒީފާ ބޭނުންވެގެން އުޅޭއިރު ވަރަށް ގިނަ ކަންތައްތައް ކުރެވޭނެކަމަށް ބުނެ އެއްބަސްވާ ކަމަށާއި ނަމަވެސް ވަޒީފާ ލިބުމުން އެ ކަންތައްތައް ކުރުމަށް ދެކޮޅުހަދާކަމަށެވެ. ގަޑިޖެހިގެން އައުމާއި، ސަލާމްބުނުން ގިނަވުމާއި އަދި ވަކި ސަބަބެއް އެންގުމަކާނުލައި ވަޒީފާއަށް ނުނިކުމެ ތިބޭ ކަމަށެވެ. ދެން ބުނީ ބޭނުންވެއްޖެނަމަ އަންގާލާނެ ކަމަށާއި ދިޔަސް އެންމެ ރަނގަޅު ކަމަށެވެ.\nދެންވީ ކިހިނެއްތޯ އެހުމުން އެކުވެރިޔާ ބުނީ އޭނާގެ ކޮއްކޮ އަށް އެ ވަޒީފާ ނުލިބޭ ކަމަށެވެ. އިންޓަވިޔު އަށް ދިޔަ ކުދީންގެ ތެރެއިން ވަޒީފާ ލިބުނީ ކާކަށްކަން އެނގޭތޯ އެހުމުން ބުނީ އެކުއްޖެއްގެ ނަމެއް ނޭނގޭ ކަމަށެވެ. ނަމަވެސް އޭނާ އަށް ބުނަން އެނގެނީ ވަޒީފާ ލިބުނު ކުއްޖާ ހެދުން އަޅާފައި ހުރި ސިފަ އެވެ. ކިޔުންތެރިޔާ އަށް ތިޔަ ހީކުރެވުނީ ހަމަ ރަނގަޅަށެވެ. އެ ކުއްޖަކީ އިސްތަށިގަނޑު ނިވާނުކޮށްހުރި 'ބުރިފިއްތި' އެކެވެ. މިހެން ކަންތައް ހުރީމައި ފިރިހެނުންނަށް އިދާރީ ވަޒީފާތައް ނުލިބުމަކީ ހައިރާންވާންވީ ކަމެއް ނޫނެވެ. އެކުވެރިޔާ ބުނާގޮތުން ފިރިހެނުން ދާންވީ ވެލިގަލަށެވެ. ސިމެންތިގަށަން ނޫނީ މަގުކޮންނާށެވެ. ނޫނީ މަސްބާނާށެވެ. އައުރަ ނިވާކޮށްފައި ހުރި އަންހެން ކުއްޖެއްގެ ތައުލީމީ ސެޓްފިކެޓްތަކުގެ އަގެއް ނެތުނުފަދައިން މިއަދު ގިނަ ފިރިހެނުންގެ ތައުލީމީ ސެޓްފިކެޓްތަކެއްގައި އަގެއްނެތެވެ. ފުރާޅެއްގެ ދަށުގައި ބޯހިޔާކޮށްގެން، މޭޒެއްގެދޮށުގައި އިނދެ އަދާކުރާ ވަޒީފާއެއް ފިރިހެނަކަށް ލިބުމަކީ މިއަދު އަޖާބުވާވަރުގެ ކަމެކެވެ. އޭނާ މިހެން ބުނުމާއެކު ތިން މީހުންނަށް ވެސް ބާރަށް ހީނގަނެވުނެވެ.


Mi Gaduvaru Ga Ulhen Beynuntha? - Vaguthu\nމި ގަނޑުވަރުގައި އުޅެން ބޭނުންތަ؟\nއިނގިރޭސި ވިލާތުގެ މި ގަނޑުވަރުގައި އުޅެލަން ކޮންމެ މީހަކަށް ވެސް މިހާރު ވަނީ ފުރުސަތު ހުޅުވާލައިފައެވެ. ޖެހޭނީ ތިމާ އާއި ތިމާގެ ހަތް އެކުވެރިން ހަމަކޮށްލާށެވެ. ކޮންމެ ރެއަކަށް މީހެއްގެ އަތުން އެންމެ 59 ޑޮލަރު ހޭދަކޮށްލައިގެން އުޅެލަން މިއީ ރަނުގެ ފުރުސަތަކަށް ނޫނީ ނުވާނެއެވެ.\nދުނިޔޭގެ އެކި ހިސާބުތަކުގައި ގަނޑުވަރުތައް އެބަ ހުއްޓެވެ. އަދި މުއްސަނދީންގެ ދިރިއުޅުން ފެންނަ އެތައް ތަންތަން ހުރިއިރު މިފަދަ ގަނޑުވަރެއްގައި ރެއެއް ހޭދަކޮށްލުމަކީ ވެސް އެތައް ބައެއްގެ ހުވަފެނެކެވެ.\nޓޯސްޓޮކް ކާސަލް ނަމަކަށް ކިޔާ މި ގަނޑުވަރު ހުންނަނީ އިނގިރޭސިވިލާތުގެ ޓޯސްޓޮކްގެ ބިއުކޯލިކް ވިލެޖުގައެވެ. އަށާރަ ވަނަ ގަރުނުގެ މި ގަނޑުވަރުގައި ޗުއްޓީ ހޭދަކޮށްލުމަށް ހޯމްއަވެއި ވެބްސައިޓުން ބުކިން ހެދޭނެއެވެ.\nމޫދާ ކައިރީގައި ހުންނަ މި ގަނޑުވަރުގެ އިތުރު ފުރިހަމަ ކަމަކީ ފޫހި ފިލުވާލުމަށް މޫދަށްވެސް ދެވިދާނެ ކަމެވެ. ގަނޑުވަރުގައި ހަތަރު ނިދާ ކޮޓަރި ހުންނަ އިރު ދެ ކޮޓަރި ބޮޑެވެ.\nލަގްޒަރީ ފެންވަރުގެ ސޯފާ ތަކުގެ އިތުރުން ގަނޑުވަރުގެ ކޮޓަރިތަކާއި ސިޓިންރޫމް އަދި ރިސެޕްޝަންގެ ސީލިން އަދި ބިންމަތި ހަދާފައިވަނީ ވެސް ޝާހީ ބޭފުޅުން ދިރިއުޅުއްވާ ތަންތަން ހުންނަ ގޮތާ ދާދި އެއްގޮތަށެވެ.\nރެއެއްގެ މައްޗަށް 475 ޑޮލަރު (7،324 ރުފިޔާ) އަށް މީހުންނަށް ބަހާލުމުން ކޮންމެ މީހަކުވެސް ދައްކަން ޖެހޭނީ 59 ޑޮލަރެވެ. މިފަދަ ގަނޑުވަރެއްގައި ހަޔާތުން ދުވަހެއް ހޭދަކޮށްލަން މިއީ ރަނުގެ ފުރުސަތެކެވެ.\nފެބުރުއަރީ 7, 2021 13:35\nމިއަށްވުރެ ފުރިހަމަ ގަނޑުވަރު ލިބޭނެގޮތް އެބަހުރި އެއްވެސް ޚަރަދެއް ކޮށްނުލާ ކުޑަހިތްވަރަކުން.\nފެބުރުއަރީ 7, 2021 18:22\nއަސްލު ވަރަށްވެސް ފަސޭހަ. ފަރުޟު5ނަމާދަށް ރައްކާތެރިވެފަ އިސްލާމީ އުސޫލުތަކުގަ ހިފީމަ ނިމުނީ. ޢެއްވެސް ފައިސާއެއްދޭކަށް ނުޖެހޭނެ. މުޅިން ހިލޭ


Thafaas Hisaabuge Dhuru Raasthaa Plan'eh Ekulavaifilai - Vaguthu\nތަފާސްހިސާބުގެ ދުރު ރާސްތާ ޕްލޭނެއް އެކުލަވާލައިފި\nމިހާރުންފެށިގެން 2030 ވަނަ އަހަރުގެ ނިޔަލަށް ރާއްޖޭގެ ތަފާސްހިސާބުގެ ދާއިރާ ތަރައްގީކުރުމަށް މޯލްޑިވްސް ބިއުރޯ އޮފް ސްޓެޓިސްޓިކުން ދުރު ރާސްތާގެ ޕްލޭނެއް އެކުލަވާލައިފިއެވެ.\nދިވެހިރާއްޖޭގެ ތަފާސްހިސާބުގެ ނިޒާމަކީ ލާމަރުކަޒީ ނިޒާމެއްކަމުން، އެ ދުރުރާސްތާ ތަސައްވުރު ގައި ރާއްޖޭގެ ތަފާސްހިސާބުގެ ނިޒާމުގައި ގަވައިދުން ރަސްމީ ތަފާސްހިސާބު އެކުލަވާލާ އިދާރާތަކުގެ ގޮތުގައި ސަރުކާރުގެ 17 އޮފީހެއް ކަނޑައެޅިފައިވެއެވެ. އޭގެ ތެރޭގައި ސަރުކާރުގެ ވުޒާރާތަކާއި މިނިވަން މުއައްސަސާތައް ހިމެނެއެވެ.\nޕްލޭނިން މިނިސްޓްރީން ވިދާޅުވީ މި ސްޓްރެޓަޖީ އެކުލަވާލުމުގައި، ތަފާސްހިސާބުގެ ދާއިރާގައި މަސައްކަތްކުރާ ދައުލަތުގެ ވުޒާރާތަކާއި، ޑޭޓާ ބޭނުންކުރާ ފަރާތްތަކާއި ފުޅާދާއިރާއެއްގައި މަޝްވަރާކޮށް ދިމާވާ ދަތިތައް ދެނެގަނެ، މިކަންކަމަށް ހައްލުތަކެއް ހިމެނިފައިވާނެ ކަމަށެވެ. ދުރުރާސްތާ ޕްލޭންގައި ކުރަންވީ ކަންތައްތަކާއި، ތާރީހާއި، އެކަންކަން ހާސިލުކުރުމަށް ބޭނުންވާނޭ ފައިސާވެސް ވަނީ ހިމަނާފައެވެ.\nއަދި މިއަހަރު ވުޖޫދަށް ގެނެސް، މިހާރު އަމަލުކުރަމުންގެންދާ ރާއްޖޭގެ ތަފާސްހިސާބުގެ ގާނޫނު ފުރިހަމައަށް ތަންފީޒުކުރުމަށްޓަކައި ކުރަންޖެހޭ ކަންކަމާއި، ތަފާސްހިސާބުގެ ދާއިރާ ޒަމާނީކޮށްކޮށް ޓެކޮނޮލޮޖީގެ ބޭނުންހިފާމިންވަރު އިތުރުކުރުން ހިމެނޭ ކަމަށް މިނިސްޓްރީން މައުލޫމާތު ދެއްވައެވެ.\nއެ ޕްލޭންގައި ތަފާސްހިސާބުގެ ދާއިރާއިން މީހުން ބިނާކުރުމަށް ހާއްސަ އިސްކަމެއް ދެވިފައިވެއެވެ. އެގޮތުން މިދާއިރާއިން ރާއްޖެއިން ޑިގްރީ ފެންވަރަށް ކިޔެވުމުގެ ފުރުސަތުތައް ފަހިކުރުމާއި، މިދާއިރާގެ ޓެކްނިކަލް އޮނިގަނޑެއް އެކުލަވާލުން ހިމެނެއެވެ. އަދި ޑޭޓާ އެއްކުރާ އަދި ބޭނުންކުރާ ފަރާތްތަކާއި ގުޅިގެން "ޑޭޓާ އިކޯސިސްޓަމް" ނުވަތަ ޑޭޓާގެ ނިޒާމީވެއްޓެއް ބިނާކޮށް އެއްބަޔަކު އަނެއްބަޔަކަށް އެހީތެރިވެ ޑޭޓާގެގުޅުންތައް ގާއިމްކޮށް ހަރުދަނާކުރުމަށްވެސް ރޭވިފައިވެއެވެ.\nދުރު ރާސްތާ ޕްލޭނުގެ ސަބަބުން، ގައުމީ ތަފާސް ހިސާބުގެ ނިޒާމު ހަރުދަނާވެ އިތުބާރުހުރި ތަފާސްހިސާބުގެ މިންވަރު އިތުރުވެ އޭގެ އަލީގައި ކަންކަން ރަނގަޅުކުރަން ބާރުއެޅިގެންދާނެ ކަމަށް މިނިސްޓްރީން ވިދާޅުވިއެވެ.\nވެލިދޫގެ މަގުތަކުގައި ތާރު އަޅަނީ\nއިތުރު ބިމެއް ހިއްކައިގެން މާލޭ ރައްޔިތުންނަށް ގޯތި ދޫކުރާ ޕްލޭން މި އަހަރު އިިއުލާނު ކުރަނީ\nނޮވެމްބަރު 25, 2021 07:21\nާހަރަދުބޮޑު ސަރުކާރު އިސްތިއުފާ // ބަޖެޓްގަ ފައިސާ ނެތްއިރު ކަންކަން ކުރެވޭނީ ކިހިނަކުން //


Nepal gai fen bonduve 45 meehun maruvejje\nނޭޕާލްގައި ފެން ބޮނޑުވެ 45 މީހުން މަރުވެއްޖެ\nނޭޕާލްގައި ފެން ބޮނޑުވެފައި: މޫސުން އަދިވެސް ގޯސްވާނެ ކަމަށް ލަފާ ކުރޭ\nނޭޕާލަށް މިހާރު ކުރަމުންދާ ގަދަ ވިއްސާރައިގެ ސަބަބުން ބައެއް ސަރަހައްދުތަކުގައި ފެން ބޮނޑުވުމާއި ގުޅިގެން 45 މީހަކު މަރުވެފައިވާ ކަމަށް އެ ގައުމުގެ ކަމާބެހޭ އޮފިޝަލުން ވިދާޅުވެއްޖެ އެވެ.\nފާއިތުވި ތިން ދުވަހު ހުއްޓާނުލާ ނޭޕާލަށް ބޯކޮށް ވާރޭ ވެހުމުގެ ސަބަބުން ކޯރުތައް ފުރިގެން ބަންޑުވެ 31 މީހަކު ގެއްލިފައި ވެސް ވެއެވެ.\nނޭޕާލްގެ ނޭޝަނަލް އިމެޖަންސީ އޮޕަރޭޝަން ސެންޓާ (އެންއެންއޯސީ) އިން މިދިޔަ ހުކުރު ދުވަހު ބުނީ ގެއްލިފައިވާ 31 މީހުން ކިސަޑުތަކުގެ ތެރޭގައި ނުވަތަ ކޯރު ބަންޑުވި ވަގުތު އޮޔާ ގޮސްފައިވާ ކަމަށް ބެލެވޭ ކަމަށެވެ. މޫސުން އިތުރަށް ގޯސްވަމުން ދާތީ ގެއްލިފައިވާ މީހުން ހޯދުމުގެ މަސައްކަތް ނުކުރެވޭ ކަމަށްވެސް އެންއެންއޯސީ އިން ބުންޏެވެ.\nނޭޕާލްގެ އެކި ސަރަހައްދުތަކުން ބޮޑެތި މަގުތަކުގެ ތެރެއިން ނުވަ މަގެއް ވަނީ ދަތުރު ނުކުރެވޭ ވަރަށް ފެންބޮނޑުވެ ކިސަޑު ހެދިފަ އެވެ. ކިސަޑު އުފެދިފައިވާ އެހެން މަގުތައް ސިފައިންނާއި ފުލުހުންގެ އެހީތެރިކާމާއިއެކު މިހާރު ވަނީ ބޭނުންކުރެވޭވަރު ކޮށްފަ އެވެ.\nމޫސުން ރަނގަޅު ނުވެ ކުރިއަށް ދުވަސްތަކުގައި އިތުރަށް ގޯސްވާނެ ކަމަށް ނޭޕާލްގެ މޫސޫމާ ބެހޭ އިދާރާއިން ވަނީ ބުނެފަ އެވެ. ނޭޕާލުގައި ފެން ބޮނޑުވުމުގެ ސަބަބުން މިހާތަނަށް 10،000 މީހުން ސަލާމަތީ ހިސާބުތަކަށް ބަދަލު ކޮށްފައިވާއިރު 1،100 މީހުނަށް އަނިޔާ ވުމުގެ ސަބަބުން ފަރުވާދޭން ޖެހިފައި ވެއެވެ. -- އޭޕީ\nނޭޕާލް ފެން ބޮޑުވުން\nމިލިއަނަކަށްވުރެ ގިނަ މީހުން ރައްކާތެރި ހިސާބުތަކަށް!\nނޭޕާލަށް ކުރާ ވިއްސާރަ\nޗައިނާ-ނޭޕާލް ބޯޑަރުގައި މައްސަލައެއް ނޫޅޭ: ޗައިނާ


School ah design mask beynumeh nukureveyne: Education\nސްކޫލުގައި ޑިޒައިން މާސްކު ބޭނުމެއް ނުކުރެވޭނެ: އެޑިއުކޭޝަން\nކުޑަ ކުއްޖަަކު ބެލެނިވެރިޔާ އާއެކު މާސްކު އަޅައިގެން؛ ސްކޫލްތަކަށް ބޭނުން ކުރެވޭނީ ޕްލެއިން މާސްކު -- ފޮޓޯ: އަހްމަދު އަޝްހާދު-އަވަސް\nދަރިވަރުންނާއި ސްކޫލްތަކުގެ މުވައްޒަފުން ބޭނުން ކުރަން ޖެހޭނީ އެއްވެސް ފަރުމާ އެއް ނެތް (ޕްލެއިން) ފޮތި މާސްކު ކަމަށް އެޑިއުކޭޝަން މިނިސްޓްރީން ބުނެފި އެވެ.\nސްކޫލްތައް އަލުން ހުޅުވާލާއިރު، ސްކޫލްތަކަށް ވަދެނިކުމެވާއިރު މާސްކު އަޅަން ޖެހެއެވެ. އެޑިއުކޭޝަން މިނިސްޓްރީން ވަނީ މާސްކުގެ ގޮތުގައި ސާޖިކަލް ނުވަތަ ފޮތި މާސްކުވެސް ބޭނުންކުރެެވޭނެ ކަމަށް ބުނެފަ އެވެ. އަދި، ފޮތި މާސްކު ބޭނުންކުރާނަމަ ބައެއް ކަންކަމަށް ސަމާލުކަން ދިނުމަށް މިނިސްޓްރީން ވަނީ އެދިފައެވެ.\nއެގޮތުން، މާސްކް ހެދުމަށް ބޭނުންކުރާ ފޮއްޗަކީ ރޮދި ކައިރިކޮށް ވިޔެފައި ހުންނަ ނޭވާލާން ފަސޭހަ ފޮއްޗަކަށް ވާންޖެހެ އެވެ. މާސްކުގެ ބޭރު ފަށަލަ ހަދާފައި ހުންނަންވާނީ ފަސޭހައިން ފެން ނުފާއްދާ ފޮއްޗަކުން އަނގަޔާއި ނޭފަތް ރަނގަޅަށް ނިވާވެ، ބަންދުވާނެހެން ކަމަށާއި ބޭނުންކުރާ މާސްކަކީ ބާރު ނުވަތަ ދޫވެގެން އަބަދު އަބަދު އަތްލާ ރަނގަޅު ކުރަންޖެހޭ ފަދަ މާސްކަކަށްވެގެން ނުވާނެ ކަމަށް މިނިސްޓްރީން ވަނީ ބުނެފަ އެވެ.\nމި މާސްކުތަކަކީ ތިން ފަށަލައިގެ އެއްވެސް ޑިޒައިނެތް ނެތް ޕްލެއިން މާސްކުތަކެއް ކަމުގައި ވާން ޖެހޭ ކަމަށް އެޑިއުކޭޝަނުން ވަނީ އަންގާފަ އެވެ.\n"ދަރިވަރުންނާއި ސްކޫލްތަކުގެ މުވައްޒަފުންވެސް ބޭނުން ކުރަންވާނީ އެއްވެސް ފަރުމާއެއް ނެތް (ޕްލެއިން) ފޮތިން ފަހާފައިވާ މާސްކު" މިނިސްޓްރީގެ ޓްވީޓުގައި ބުނެފައި ވެ އެވެ.\nސްކޫލްތައް ހުޅުވަން ތައްޔާރުވަމުން އަންނަ އިރު، ބައެއް ފަރާތްތަކުން ސޯޝަލް މީޑިއާގައި ވަނީ އެކި ސްކޫލްތަކުގެ ލޯގޯ ޖަހައިގެން މާސްކު ވިއްކަން ފަށާފަ އެވެ. މާސްކުގައި ސްކޫލުގެ ލޯގޯ ޖެހުމަކީވެސް ހުއްދަ ކަމެއް ނޫން ކަމަށް އެޑިއުކޭޝަން މިނިސްޓްރީން ވަނީ އަންގާފަ އެވެ.\nނިއުނޯމަލްގައި ކިޔަވައިދޭން ތައްޔާރުވަމުންދާ އިރު، އަންނަ މަހުގެ އެކަކުން ފެށިގެން ބަލި ނެތްރަށްރަށުގެ ސްކޫލްތައް ހުޅުވަން ވަނީ ސަރުކާރުން ނިންމާފަ އެވެ. މާލެ ސިޓީގައި ކިޔަވައިދޭނީ ގްރޭޑް ނުވަ އަކުން މައްޗަށެވެ.


ރާއްޖޭގެ އިމްޕޯޓް ބޮޑުތަނުން ދަށްވެއްޖެ\nމިދިޔަ މަހު ރާއްޖޭގެ އިމްޕޯޓު މިދިޔަ އަހަރުގެ ޖުލައި މަހާ އަޅާ ބަލާއިރު ވަރަށް ބޮޑުތަނުން ދަށްވެއްޖެ އެވެ.\nވެހިކަލްތައް އެތެރެކުރުމުގައި އޮޅުވާލާ މައްސަލަ ބަލަނީ\nރާއްޖެ އަށް ވެހިކަލްތައް އެތެރެކުރުމަށް ފަހު، ޑިއުޓީއާ ގުޅޭ ލިޔެކިޔުންތައް އޮޅުވައިލާ މައްސަލަތަކަށް ހައްލު ހޯދަން ޓްރާންސްޕޯޓް މިނިސްޓްރީ އާއި ކަސްޓަމްސް އިން މަޝްވަރާ ފަށައިފި އެވެ.\n"ނަޒާހަތްތެރިކަމާ ފުށޫއަރާ އަމަލުތައް ބަލައިނުގަންނަން"\nނަޒާހަތްތެރިކަމާ ފުށޫއަރާ އެއްވެސް އަމަލެއް ކަސްޓަމްސް އިން ބަލައި ނުގަންނާނެ ކަމަށް ކޮމިޝަނަރު ޖެނެރަލް އޮފް ކަސްޓަމްސް އަބްދުﷲ ޝަރީފް މިއަދު ވިދާޅުވެއްޖެ އެވެ.\nކަސްޓަމްސްގެ ޑެޕިއުޓީ ކޮމިޝަނަރަކަށް މަހްމޫދު\nކަސްޓަމްސްގެ ޑެޕިއުޓީ ކޮމިޝަނަރުގެ މަގާމަށް މަހްމޫދު ރިޔާޒު، ރައީސް އިބްރާހިމް މުހައްމަދު ސޯލިހު މިއަދު އައްޔަން ކުރައްވައިފި އެވެ.\nއުކާލުމަށް ޓަކައި ކުނި ބަންދުކުރުމުގައި ވެމްކޯއިން އިރުޝާދު ދީފައިވާވަރަށް ކޮތަޅު ބޭނުންކުރާ ނަމަ ރާއްޖެއަށް މިހާރު އެތެރެކޮށްފައިވާ ކޮތަޅުތައް މުޅިން ހުސްވެދާނެ ކަމަށް ކަސްޓަމްސް އިން މިއަދު ބުނެފި އެވެ.\nމިހާތަނަށް 4.7 މިލިއަން މާސްކު އެތެރެކޮށްފި\nމިއަހަރުގެ މިހާތަނަށް 4.7 މިލިއަން މާސްކް ރާއްޖެއަށް އެތެރެކޮށްފައިވާ ކަމަށް މޯލްޑިވްސް ކަސްޓަމްސް ސާވިސަސް އިން ބުނެފި އެވެ.


ގަބުރުސްތާނު ސަންދޯކު – Esfiya\nކުރުވާހަކަ އެހެނިހެން February 14, 2020\nމިއީ ގްރޭޑު4ގައި މިއަހަރު ކިޔަވަމުން ގެންދާ އަޅުގަނޑުގެ ދަރިވަރު ހަސަން އަޝްފާޤް ލިޔެފައިވާ ހިޔާލީ ކުރު ވާހަކައެކެވެ.\nއެއްދުވަހަކު ވަރަށް އެކުވެރި ފަސް ކުދިން ފުޓުބޯޅަ ކުޅެން އުޅުނެވެ. މުޙައްމަދު، ޙާމިދު، ޙުސެއިން، އަޙްމަދު އަދި ޙަސަނެވެ. އެންމެން މަޖާކޮށް ފުޓްބޯޅަ ކުޅެން އުޅެފައި ޙުސެއިން ޖެހި ޕެނަލްޓީ ބޯޅަ އެންމެނަށް ފެންނަ ހިސާބަށްވުރެ މަތިން ގޮސް ބޯޅަ ގެއްލިއްޖެއެވެ. ކުޅެން ލިބިފައިވަނީ އެންމެ ބޯޅައެއްކަމަށް ވުމުން އެންމެން ބޯޅަ ހޯދަން ދާންވެގެން މަންމަމެން ކައިރީ ހުއްދަ ހޯދަން ދިޔައެވެ.އެތަނުން ހުއްދަ ލިބުނީ ޙަސަނަށް އެކަންޏެވެ.\nޙަސަނު ބޯޅަ ހޯދަމުން ހޯދަމުން ގޮސް ގަބުރުސްތާނު ތެރެއަށް ވަނެވެ. އަދި ގަބުރުސްތާނުގެ ގަސްތަށް ކައިރި ބަލަމުން ދަނިކޮށް ބޮޑު ސަންދޯކެއް ފެނުނެވެ. އެއީ ވަރަށް ބިޔަ މީހެއް އޮތް ސަންދޯކެއްކަން ޔަގީންވިއެވެ. ނަމަވެސް ސަންދޯކުތެރޭ މީހެެއް ނެތެވެ. އަދި ސަންދޯކު އަނެއް ފަރާތުގައި ގެއްލިގެން އުޅުން ބޯޅަ އޮތެވެ.\nބޯޅަ ނަގާފައި އަނެއް ފަރާތަށް އެނބުރުނު ބާރަށް ޙަސަނު ދެލޯ ބޮޑު ވެގެން ދިޔައެވެ. ކުރިމަތިން ފެންނަން ހުރީ ގަބޫލު ނުކުރެވޭފަދަ އެއްޗެކެވެ. ބޮޑު ބިޔަ ފުރޭތައެކެވެ. ޙަސަނު ވަރަށް ބާރަށް ހަޅޭއްލަވަމުން ގަބުރުސްތާނުން ބޭރަށް ނިކުންނަން ދުއްވައިގަތެވެ. ޙަސަނުގެ ބާރު ހަޅޭކުގެ އަޑަށް އެއްކަލަ ހަތަރު އެކުވެރިން އެއްތަނަކަށް އައިސްފިއެވެ. އަދި ހަތަރު މީހުން ގަބުރުސްތާނަށް ވަތްއިރު އެއްކަލަ ފުރޭތަ ޙަސަނު ފަހަތުން ދުވަނީއެވެ.\nހަތަރު ކުދިން ފުރޭތައާއި ދިމާލަށް ވަރަށް ބާރަށް ހަޅޭއްލަވާގަތެވެ. އަދި ފުރޭތަ އެ ކުދިންނާ ދިމާލަށް ދުއްވާގަތް ވަގުތު ޙަސަނު އެންމެން ކައިރީ ވަރަށް ބާރަށް އަޢޫޒު ކިޔަން ބުންޏެވެ. އެންމެން އެކީ އަޢޫޒު ކިޔުމުން ފުރޭތަ ވެއްޓިއްޖެއެވެ. އަދި ތެޅެ ތެޅެ އޮއްވައި ޙުސައިންގެ ބައްޕަ އައިސް ފުރޭތަ ގަޔަށް ބަޑި ޖަހައި މަރާލާފިއެވެ. ޙުސައިންގެ ބައްޕައަކީ ޕޮލިހެކެވެ.\nފުރޭތަ މަރުވުމުން އެންމެންވެސް ވަރަށް އުފާވިއެވެ. އަދި ދުވަހަކުވެސް އެކަނި ގަބުރުސްތާނަށް ނުވަންނަން އެންމެން އެއްބަސް ވިއެވެ. ޙަސަނަށް ކުރެވުނު ކުށަށް މާފަށް އެދުމުން އެންމެން ޙަސަނަށް މާފު ކޮށްފިއެވެ. އަދި މިހާރު ހުރިހާ އެކުވެރިންވެސް ވަރަށް އުފަލުގައި ފުޓްބޯޅަ ކުޅެމުން ދިޔައެވެ.\nwow masha allah… he is really talented… 😍😍😍 go boy ❤❤❤\n😊Ema ge laptop k tha mihaaru\numm yh… may i know who u r? dhanna kuhjeh hn hiivaathii… hehe\nyh u will knw me..ekm seedhaa mee kaaku kameh nukereyne bunaakah…..public ehnu dww…..btw ema alun hangout use kuran fashaanan tha\numm yh maybe… but adhi eh nuun… mihaar hiivey eba ingey hen sis ehnnuuny _eyz dhw.. or maybe _ysh or _al… hehe neynge dhn… anyway, eygen knmme miihakas vrh miss vey ingey 😘luv yuh all\nV nice. Keep it up..\nKeep it on👏👏👏\nހިތުގެ ކޮންމެ ވިންދެއްގައި – 13 –\nހިތާމަ އެހެނިހެން ލޯބި April 20, 2020\nރޫޙާނީ ބިރު – ޓްރެއިލަރ –\nބިރުވެރި އެހެނިހެން April 27, 2020\nކުރުވާހަކަ ލޯބި November 9, 2018\nހިތް އެދުނަސް… (18)\nހިތާމަ އެހެނިހެން ލޯބި November 11, 2018\nބުނާށެ ލޯބި ނުވަނީހޭ 08\nހިތާމަ އެހެނިހެން ލޯބި September 25, 2018\nނަޖާ (އެގާރަވަނަ ބައި)\nއެހެނިހެން ލޯބި September 14, 2015


Resort gai roakollane kamuge inzaaru dhin muvazzafaku hayyaru koffi | Mihaaru\nރިސޯޓްގައި ރޯކޮށްލާނެކަމުގެ އިންޒާރު ދިން މުވައްޒަފަކު ހައްޔަރުކޮށްފި\n25 މާޗް 2020 - 23:19 31 comments\nފުލުހުން ބުނީ އެ މައްސަލާގައި އެ ރިސޯޓުން ހައްޔަރުކޮށްފައި ވަނީ 40 އަހަރުގެ ދިވެހި ފިރިހެނެއް ކަމަށެވެ. އޭނާގެ ބަންދަށް މާފުށީ ކޯޓުން 15 ދުވަސް ޖަހާދީފައިވާ ކަމަށް ވެސް ފުލުހުން ބުންޏެވެ.\nފުލުހުން ބުނީ އޭނާ ހަމަނުޖެހުން ހިންގީ ޑޮކްޓަރަށް ދެއްކުމަށް ރިސޯޓުން ބޭރަށް ދާން ބޭނުންވާ ކަމަށް ބުނެ ކަމަށެވެ. ރިސޯޓްތަކުން މީހުން ދިރިއުޅޭ ރަށްތަކަށް މީހުން ދިއުން މަނާކޮށްފައި ވާތީ އެ ރިސޯޓްގެ މެނޭޖްމަންޓުން މަސައްކަތް ކުރީ އެޗްޕީއޭއާ ގުޅިގެން އެކަން ކުރިއަށް ގެންދަން ކަމަށާއި އެހެންވެ ހިތްހަމަ ނުޖެހިގެން އޭނާ ހަމަނުޖެހުން ހިންގީ ކަމަށް ފުލުހުން ބުންޏެވެ.\nއެ މައްސަލަ ތަހުގީގު ކުރަމުން އަންނަ ކަމަށް ފުލުހުން ބުންޏެވެ.\nރިސޯޓްތަކުން އެހެން ރަށްތަކަށް މީހުން ދިއުން މަނާކޮށްފައިވަނިކޮށް އެއާ ހިލާފަށް އަމަލު ކުރި ހަތަރު މީހަކު މިހާތަނަށް ވަނީ ހައްޔަރުކޮށްފަ އެވެ. އޭގެ ތެރޭގައި ހިމެނެނީ ރިސޯޓުން އެހެން ރަށްތަކަށް ދިޔަ ތިން މީހަކާއި މީހުން ދިރިއުޅޭ ރަށަކުން ރިސޯޓަކަށް ދިޔަ މީހެކެވެ. އެ އެންމެންގެ ބަންދަށް ވެސް ވަނީ 15 ދުވަސް ޖަހައިފަ އެވެ.\nރިސޯޓުން ބޭރަށް ނުދެވި ތިބެން ޖެހޭތީ ރިސޯޓްތަކުގައި މަސައްކަތް ކުރާ މުވައްޒަފުން ދަނީ ކަންބޮޑުވުން ފާޅު ކުރަމުންނެވެ.\nއިތުރު ލިޔުންތައް ފުލުހުން


14 ޤަރުނު ކުރީގެ ޤާނޫނުތަކެއް މިޒަމާނުގައި ޤާއިމް ކުރާނީ ކިހިނެއް؟ – DhiSalafiyyah\nބައެއް މުސްލިމުންނާއި ޢައިރު މުސްލިމުން މިއަދު ކުރަމުންދާ ސުވާކލަކީ 14 ޤަރުނު ކުރީގެ ޤާނޫނުތަކެއް މިއަދު އަޅުގަނޑުމެން ޤާއިމްކުރާނީ ކިހިނަކުން ހެއްޔެވެ. އިސްލާމީ ޝަރީޢަތާ ބެހޭގޮތުން ފުރިހަމަ މަޢުލޫމާތު ލިބިފައިނުވާ މީހަކަށް މިފަދަ ސުވާލެއް އުފެދުމަކީ އެކަށީގެންވާ ކަމެކެވެ. އެހެންނަމަވެސް މިފަދަ ސުވާލުތައް އުފެދިފައިވާ މީހުން ހަނދާން ނެތިފައިވާ ކަމެއް ވެއެވެ. އެއީ އިންސާނުންވެސް އެތައް ސަތޭކަ އަހަރުތަކަކަށް ދެމިގެން ގޮސްފައިވާ ޤާނޫން އަސާސީތަކެއް ހަދާފައިވާކަމެވެ. އިންސާނުންނަށް މިފަދަ ކަމެއް ކުރެވުނު އިރު ﷲ ސުބުޙާނަހޫ ވަތަޢާލާ މިއަށްވުރެ ގިނަ ދުވަހަށް ދެމިގެންވާ ޤާނޫންތަކެއް އުފެއްދެވުމަށް ކުޅަދުންވަންތަވެދޮޑިގެން ނުވާންވީ ކީއްވެގެންހެއްޔެވެ؟ އެކަލާނގެއީ ހުރިހާ ތަނަކާއި ހުރިހާވަގުތެއްގައި ހިނގާހާ ކަމެއް މޮޅަށް ދެނެވޮޑިގެންވާ އިލާހެވެ.\nމިފަދަ ސުވާލެއްކުރާ މުސްލިމްމީހާ ޤަބޫލުކުރަންވީ ޙަޤީޤަތަކީ ޤިޔާމަތާއި ޖެހެންދެން ދެމިގެންވާ ޤާނޫނުތަކެއް ހެއްދެވުމަކީ ﷲ ސުބުޙާނަހޫ ވަތަޢާލާއަށް ކުޅަދުންވަންތަ ކަމެއްކަމެވެ. ސަބަބަކީ ﷲ ސުބުޙާނަހޫ ވަތަޢާލާ ވަނީ ދާއިމަށް ދެމިގެންވާ ޤުދުރަތީ ޤާނޫނުތަކެއްވެސް ހައްދަވާފައެވެ. އެހެންކަމުން އެއްވެސް އަސްލެއް ނެތް ވާހަކަތަކުގައި ނުވަތަ ކުފުރުގެ ދަންތުރަ ތަކުގައި ނުޖެހުމަށް މުސްލިމުން ސަމާލުވާން ޖެހޭނެއެވެ. ﷲ ސުބުޙާނަހޫ ވަތަޢާލާ ވަޙީ ކުރައްވާފައިވަނީ ﴿ فَلَا وَرَبِّكَ لَا يُؤْمِنُونَ حَتَّى يُحَكِّمُوكَ فِيمَا شَجَرَ بَيْنَهُمْ ثُمَّ لَا يَجِدُوا فِي أَنْفُسِهِمْ حَرَجًا مِمَّا قَضَيْتَ وَيُسَلِّمُوا تَسْلِيمًا﴾ (سورة النساء65) މާނައި: ” އެހެންނަކުން ނޫނެވެ! ފެހެ، ކަލޭގެފާނު ހައްދަވާ ގެންގުޅުއްވާ އިލާހު ގަންދެއްވައި ވަޙީ ކުރައްވަމެވެ. އެއުރެންގެ މެދުގައި އުފެދިފައިވާ ދެކޮޅުވެރިކަމުގައި، ކަލޭގެފާނު އެމީހުންގެ މެދުގައި ޙުކުމްކޮށްފުމަށް ދާންދެން، އެއުރެން އީމާނެއް ނުވާނެތެވެ. އެހިނދު، ކަލޭގެފާނު ނިޔާކުރެއްވި ގޮތާމެދު އެއުރެންގެ ހިތްތަކުގައި، ދަތިކަމެއް ވާކަމުގައި އެއުރެން ނުދެކޭނެތެވެ. އަދި އެއުރެން (އެ ނިޔާއަށް) ފުރިހަމަ ވެގެންވާ ކިޔަމަންވުމަކުން ކިޔަމަންވާނެތެވެ.”\nﷲ ސުބުޙާނަހޫ ވަތަޢާލާ ބާވައިލެއްވި ޙުކުމްތަކުން އޭނާ ހިތްއެދޭ ޙުކުމްތަކުގައި ހިފައި އޭނާ ނުރުހޭ ޙުކުމްތައް ދޫކޮށްލުމުގެ އިޚްތިޔާރު އޭނާއަށް ލިބިފައި ނުވާކަންވެސް އޭނާ ވަނީ ހަނދާން ނެތިފައެވެ. ﷲ ސުބުޙާނަހޫ ވަތަޢާލާ ވަޙީ ކުރައްވާފައި ވެއެވެ. ﴿ أَفَتُؤْمِنُونَ بِبَعْضِ الْكِتَابِ وَتَكْفُرُونَ بِبَعْضٍ فَمَا جَزَاءُ مَنْ يَفْعَلُ ذَلِكَ مِنْكُمْ إِلَّا خِزْيٌ فِي الْحَيَاةِ الدُّنْيَا وَيَوْمَ الْقِيَامَةِ يُرَدُّونَ إِلَى أَشَدِّ الْعَذَابِ وَمَا اللَّهُ بِغَافِلٍ عَمَّا تَعْمَلُونَ ﴾ (سورة البقرة: 85) މާނައީ: ” ފަހެ، ފޮތުން ބަޔަކަށް ތިޔަބައިމީހުން އީމާންވެ އަނެއްބަޔަށް ކާފިރުވަނީ ހެއްޔެވެ؟ ފަހެ، ތިޔަބައިމީހުންގެ ތެރެއިން އެކަންތައްކުރާ މީހުންގެ ޖަޒާއަކީ، ދުނިޔޭގެ ޙަޔާތުގައި ދެރަކަމާއި ނިކަމެތިކަން ލިބުން ކަމުގައި މެނުވީ ނުވެއެވެ. އަދި ޤިޔާމަތްދުވަހުން ގަދަފަދަ ޢަޒާބުގެ ތެރެއަށް އެއުރެން ފޮނުއްވާ ހުށްޓެވެ. އަދި ހަމަކަށަވަރުން، ތިޔަބައިމީހުންކުރާ ޢަމަލުތަކާއިމެދު ޢާފިލުވެ ވޮޑިގެންވާ ކަލަކު ކަމުގައި ﷲ ނުވެއެވެ.”


BREAKING: Male' Deputy Mayor Inthihaabu Kurun Faskohfi - Vaguthu\nމާލޭގެ ޑެޕިއުޓީ މޭޔަރު އިންތިޚާބު ކުރުން ފަސްކޮށްފި\nމާލެ ސިޓީ ކައުންސިލްގެ ޑެޕިއުޓީ މޭޔަރު އިންތިޚާބު ކުރުން ފަސްކޮށްފިއެވެ.\nމާލެ ސިޓީ ކައުންސިލްގެ ހަތަރުވަނަ ދައުރަށް އިންތިޚާބު ވެފައިވާ ކައުންސިލަރުން މިއަދު ހެނދުނު 9:30 ހާއިރު ވަނީ ހުވާކޮށްފައެވެ. ފުރަތަމަ ފަހަރަށް ރައްޔިތުންގެ ސީދާ ވޯޓަކުން އިންތިޚާބު ކުރެވުނު މޭޔަރު ޑރ. މުޙައްމަދު މުއިއްޒު ވެސް މަގާމުގެ ހުވާ ކުރެއްވިއެވެ.\nމާލެ ސިޓީގެ ހަތަރުވަނަ ކައުންސިލްގެ ފުރަތަމަ ޖަލްސާ ފަށްޓަވަމުން މޭޔަރު މުއިއްޒު ވިދާޅުވީ، ޑެޕިއުޓީ މޭޔަރު އިންތިޚާބު ކުރަން ޖެހެނީ ސިއްރު ވޯޓަކުން ކަމަށްވާއިރު މިއަދުގެ ޖަލްސާ ކުރިއަށް ދަނީ އޮންލައިންކޮށް ކަމަށް ވާތީ އެ ކަން ކުރިއަށް ގެންދެވެން ނެތް ކަމަށެވެ.\n"ލޯކަލް ގަވަރުމަންޓް އޮތޯރިޓީން އަޅުގަނޑުމެންނަށް ލަފާ ދީފައި ވަނީ، ޑެޕިއުޓީ މޭޔަރު އިންތިޚާބު ކުރަން ޖެހޭނީ، ހުރިހާ ކައުންސިލަރުން އެއް ތަނަކަށް ޖަމާވެ ތިބެ ބޭއްވޭ ޖަލްސާއެއްގައި ކަމަަށް، އެކަމަކު ކޮވިޑް-19 ގެ ހާލަތު އޮތް ގޮތުން މިއަދުގެ ޖަލްސާ ވެސް މި ދަނީ އޮންލައިންކޮށް،" މުއިއްޒު ވިދާޅުވިއެވެ.\nޑެޕިއުޓީ މޭޔަރު އިންތިޚާބު ކުރުން ފަސްކޮށްފައިވާއިރު އެ މަގާމަށް ޕީޕީއެމްގެ ދެ ކައުންސިލަރަކު ޝައުގުވެރިކަން ފާޅުކޮށްފައިވެއެވެ. އެއީ ވިލިމާލެ ދާއިރާގެ ކައުންސިލަރު ނަޙުލާ ޢަލީއާއި، މާފަންނު ދެކުނު ދާއިރާގެ ކައުންސިލަރު އަބްދުﷲ ނާސިރެވެ.\nމީގެ އިތުރުން ހުޅުމާލެ ދާއިރާގެ ކައުންސިލަރު އިބްރާހީމް ޝުޖާއު އެ މަގާމަށް ގެނައުމަށް މީސް މީޑިއާ ކެމްޕޭނެއް ވެސް ކުރިއަށް ދިޔައެވެ. ޕީޕީއެމްގެ ގިނަ އަދަދެއްގެ ސަޕޯޓަރުން ފާހަގަކުރަމުންދާ ގޮތުގައި އެ ޕާޓީއަށް ފުރަތަމަ ފަހަރަށް މާލޭގެ މެޖޯރިޓީ ހޯދުމުގައި އެންމެ ބޮޑު އިސް ރޯލެއް އަދާކޮށް، ޕާޓީ އަލުން ކޮޅަށް ނަގައިދިނީ ޝުޖާއު ކަމުގައެވެ.\nއިންތިޚާބީ ކައުންސިލެއްގެ އޮނިގަނޑު އޮންނަ ގޮތަށް ލާމަރުކަޒީ ނިޒާމެއް ތައާރަފް ކުރެވުނު ފަހުން މާލެ ސިޓީގެ ފުރަތަމަ ތިން ކައުންސިލްގައި ވެސް އޮތީ އެމްޑީޕީގެ މެޖޯރިޓީއެވެ. އެކަމަކު ހަތަރުވަނަ ކައުންސިލްގައި އޮތީ ޕީޕީއެމްގެ މެޖޯރިޓީއެވެ.\nމާލޭގެ މޭޔަރުގެ ގޮނޑި ހިމެނޭހެން ޕީޕީއެމަށް މާލެ ސިޓީ ކައުންސިލްގެ 12 ގޮނޑި ލިބިފައިވެއެވެ. އެމްޑީޕީއަށް ހަ ގޮނޑިއަށް އަދި ޖުމްހޫރީ ޕާޓީއަށް ގޮނޑިއެއް ލިބިފައިވެއެވެ.\nމޭޔަރު މުއީޒުގެ ފުރަތަމަ ބަސްކޮޅުގެ ނަޔާ ސާފުސީދާ ތާޒާކަމުން ސަޕޯޓރުން އަނެއްކާވެސް ހެއްވާލައި އިތުރު އުންމީދެއް އާކޮށްދެއްވައިފި\nމެއި 17, 2021 10:58\nރާއްޖޭގެ ރައީސްގެ ތަގުރީރަށްވުރެ މާލޭ މޭޔަރގެ ތަގުރީރު ފުރިހަމައެވެ. އެހެންތާވާނީވެސް ކިޔަވާފަހުރިމީހަކާ ނުކިޔަވާކުއްޖަކާ ތަފާތުވާނެއެވެ.\nމެއި 18, 2021 01:20\nމާލޭ މަގުތަކުގައި ވޭޕް ކުރުމުން ބޭރުވާ ދުމުން އެދުވާ ވަހުން ކޮފީ ޝޮޕް ތަކު ކައިރި ދިރިއުޅެން ވަނީ އުދަގޫވެފައި


ފަންނު | އަދަބާއިޘަޤާފަތް\n19 ނޮވެމްބަރު 2006\nޑުރާމާގެ ތެރޭގައި އިސްޓޭޖު ޑުރާމާގެ އިތުރަށް ޓީ.ވީ އަށް ތައްޔާރުކުރާ ޑުރާމާއާއި ރޭޑިއޯ އަށް ތައްޔާރު ކުރާ ޑުރާމާ ހިމެނެއެވެ. އުފެއްދުމަށް ބޭނުންވާ ފަންނީ ވަޞީލަތްތަކުގައި ތަފާތުތަކެއް ވީނަމަވެސް މިއިން ކޮންމެ ވައްތަރެއްގެ ޑުރާމާއެއްގައި ވެސް އެއްގޮތް ސިފަތަކެއްވެއެވެ.\nއަދަބިއްޔާތުގައި ހިމެނޭ ދިގުވާހަކައާއި ކުރުވާހަކަ ނުވަތަ ޅެން ފަދަ އެއްޗެއްސަކީ ކިއުމަށް ލިޔާ އެއްޗެއްސަށް ވީނަމަވެސް ޑުރާމާއަކީ ޙަރަކާތާއެކު ކުޅުމަށް ލިޔާ އެއްޗެކެވެ.\nމިކީ މައުސް މިނީ މައުސް، ސިންޑްރެއްލާ، ބިއުޓީ އެންޑް ދަ ބީސްޓް ފަދަ އެތައް ގިނަ ގުނަ ކާރޓޫން ކެރެކްޓަސް ތަކެއް ދުނިޔެއަށް ތަޢާރަފް ކުރި ކުންފުންޏަކީ ވޯޓް ޑިސްނީ ކޮމްޕެނީ އެވެ. 1923 ވަނަ އަހަރު ވޯޓް ޑިސްނީ ކޮމްޕެނީ އުފެދުނު އިރު ކޮމްޕެނީގެ ނަމަކީ ވޯޓް ޑިސްނީ ޕްރޮޑަކްޝަންސް އެވެ. ކުންފުނީގެ ނަން ވޯޓް ޑިސްނީ ކޮމްޕެނީ އަށް ބަދަލު ކުރެވުނީ 1986ވަނައަހަރުގެ ތެރޭގައެވެ. ކާރޓޫން އުފެއްދުމުގެ ދާއިރާގައި އެންމެ ފުންނާބު އުސް ކުންފުންޏަކީ ވޯޓްޑިސްނީ ކޮމްޕެނީ ކަމުގައި ދެންނެވުމަކީ ކުށެއްނޫނެވެ.\n13 ނޮވެމްބަރު 2005\nބައިނަލްއަޤުވާމީ މަޝްހޫރުކަމެއް ލިބިފައިވާ، ސޫރިޔާއަށް އުފަން، ހޮލީވުޑުގެ އުފެއްދުންތެރިޔާ އަދި ތައްޔާރުކުރުންތެރިޔާ، މުސްޠަފާ ޢައްޤާދު މި ނޮވެންބަރު މަހު އެގާރަވަނަ ދުވަހު ދެމިއޮތުމުގެ ޢާލަމަށް ދަތުރުކޮށްފިއެވެ.\nއޭނާ ނިޔާވީ، މި މަހު ނުވަ ވަނަ ދުވަހު އުރުދުން ގެ ގްރޭންޑް ޙަޔާތު ހޮޓަލުގައި ދެވުނު ޖާނުމަރާލުމުގެ ބޮމުގެ ޙަމަލާގައި ވަރަށް ބޮޑަށް ޒަޚަމްވުމުގެ ސަބަބުން ފަރުވާދެވެމުން ދަނިކޮށެވެ. މި ޙަމަލާގައި އޭނާގެ އަންހެންދަރިފުޅު ވަނީ ވަގުތުން ނިޔާވެފައެވެ.\n''ކިންގްޑަމް އޮފް ހެވަން'' : ޞަލީބީންގެ ބިތުފަންގިބާ؟\n12 އޯގަސްޓު 2005\n21ވަނަ ޤަރުނުގައި މުސްލިމުންނާއި ޞަލީބީންނާއިދެމެދު ކުރެވެމުން ދިޔަ ޞަލީބީ ހަނގުރާމައިގެ ކަންތައްތައް ، ވަކިން ޚާއްޞަކޮށް، ޙިއްޠީން ހަނގުރާމައިގެ ހާދިސާތައް ދައްކުވައިދޭ ފިލްމެއް، ހޮލީވުޑްގެ އިނގިރޭސި ޑައިރެކްޓަރެއް ކަމުގައިވާ، ރިޑްލީ ސްކޮޓް ތައްޔާރުކުރަމުން އެބަގެންދެއެވެ.\nމިފިލްމާއިހެދި، އިނގިރޭސި ވިލާތުގެ ބައެއް ފަރާތްތަކުގެ ފާޑުކިއުން އޭނާއަށް، މިހާރުވެސް ވަނީ އަމާޒުވެފައެވެ. އެމީހުން ބުނާގޮތުން، މިފިލްމުން ދައްކައިދޭ މަންޒަރުތަކަކީ، ޢަރަބިންނާއި އެއްކޮޅަށް ޖެހިފައިވާ، ޙަޤީޤަތް އޮޅުވާލާ މަންޒަރު ތަކެކެވެ.\n05 ނޮވެމްބަރު 2004\nދިރޭރޫ (ރޫ ކުރަހައިގެން އެއަށް ޙަރަކާތާއި ދިރުން ގެންނަ ބާވަތުގެ، ނުވަތަ އެނިމޭޝަން) ފިލްމެއް ކަމުގައިވާ ''މުޙައްމަދު: އެންމެ ފަހުގެ ނަބިއްޔާ'' ނުވަތަ ''މުހައްމަދު: ޛަ ލާސްޓް ޕްރޮފެޓް'' އުފެއްދި ކުންފުނިން، އެ ފިލްމު އެމެރިކާއާއި ކެނެޑާ ސިނަމާތަކުގައި، މި ހިނގާ މަހުގެ މެދުތެރޭގައި (ރޯދަ ކިޔައިގެން) އަޅުވަން ނިންމައިފިއެވެ. މިއީ މި ފިލްމު 2001 ވަނަ އަހަރު ސެޕްޓެމްބަރު 11 ގެ ޙަމަލާއާއި ވިދިގެން ނާޅުވައި ލަސްކުރުމަށްފަހުގައެވެ. މިގޮތުން އެމެރިކާއާއި ކެނެޑާގެ 37 ސަހަރެއްގައި މި ފިލްމު އެޅުވޭނެއެވެ.\n19 މޭ 2004\nއެމެރިކާގެ ރައީސް ޖޯޖް ޑަބްލިޔު ބުޝް، ޢިރާޤު މައްސަލައާއި، ދުނިޔޭގެ ނިރުމަޅަވެރީން (ޓެރަރިސްޓުން) ނާ ހަނގުރާމަކުރެއްވުމުގައި ގެންގުޅުއްވި ހަމަތަކާއި ވަރަށް އިދިކޮޅު ޑޮކިޔުމެންޓްރީ ފިލްމެއް ފުރާންސްގައި ހިނގަމުންދާ ކޭން ފެސްޓިވަލުގައި އަޅުވައިފިއެވެ.\nމިއީ މިދިޔަ އަހަރުގެ އޮސްކާ އިނާމު ލިބިފައިވާ އެމެރިކާގެ ޑައިރެކްޓަރ މައިކަލް މޯރ އުފެއްދި މި ފިލްމު ''9/11 ފެރަންހައިޓް'' ގައި ބުޝްއަށް ވަރަށް ވަރުގަދަ ޙަމަލާތައް ރައްދުވެފައި ހުރިކަމަށް ވެއެވެ.\nފިލްމީދުނިޔޭގައި އެއްމެ ފާހަގަކޮށްލެވޭ އެއް އެވޯރޑްކަމުގައިވާ، އެކަޑަމީ އެވޯރޑްސް އަކީ، 1927މ. ވަނަ އަހަރުގައި، އެމެރިކާގެ އެކަޑަމީ އޮފް މޯޝަން ޕިކްޗަރ އާރޓްސް އެންޑް ސައިންސަސް އިން، ފިލްމީ ދާއިރާގައި ޙަރަކާތްތެރިވާ ފަރާތްތަކުންކުރާ ތަފާތު ޚިދްމަތްތަކުގެ ފެންވަރުބަލައި، ހިތްވަރު ދިނުމުގެ މަޤްޞަދުގައި ތަޢާރަފުކުރި އިނާމެކެވެ.\nކޮންމެ އަހަރަކު އެއްފަހަރު ދެވޭ މިއިނާމަށް ކިޔާ އުޅޭ އެހެން ނަންތަކުގެ ތެރޭގައި އޮސްކަރ އާއި، ގޯލްޑެން ޓްރޮފީއާއި، ސްޓެޗޫ އޮފް މެރިޓް ހިމެނެއެވެ.\nކުރުވާހަކަ: ކުރު ތަޢާރަފެއް


IS ge is meeha sharee'aiy nimendhen bandhu\nއައިއެސްގެ އިސް މީހާ ޝަރީއަތް ނިމެންދެން ބަންދު\nކްރިމިނަލް ކޯޓު: އައިއެސްގެ އިސް މީހެއް ކަމަށް ތުހުމަތުކުރާ ހޫދު ޝަރީއަތް ނިމެންދެން ވަނީ ބަންދުކޮށްފައި -- ފޮޓޯ: އަވަސް\nދިވެހި ފުލުހުންގެ ހިދުމަތާއި ޔޫރަޕިއަން ޔޫނިއަންގައި ހިމެނޭ ދެ ގައުމެެއްގެ އިދާރާއަކާއި އެމެރިކާގެ ފެޑެރަލް ބިއުރޯ އޮފް އިންވެސްޓިގޭޝަން ގުޅިގެން ހިންގި އޮޕަރޭޝަނެއްގައި މިދިޔަ ޖެނުއަރީ މަހު ހައްޔަރުކޮށް ދައުވާކޮށްފައިވާ ހަރުކަށި ފިކުރު ފަތުރާ އިސްލާމިކް ސްޓޭޓް (އައިއެސް) ގެ އިސް ދިވެހި މީހާ، ވ. ދެލްވައްތަ، ހޫދު މުހައްމަދު ޒާހިރު ޝަރީއަތް ނިމެންދެން ބަންދުކޮށްފި އެވެ.\nކްރިމިނަލް ކޯޓުން އޭނާ ޝަރީއަތް ނިމެންދެން ބަންދުކޮށްފައި ވަނީ ބަންދު މުރާޖައާ ކުރުމަށް އިއްޔެ ބޭއްވި އަޑުއެހުމެއްގައި ދައުލަތުން އެދުމުންނެވެ.\nމި މަޖިލީހުގައި ހޫދު ވަނީ އޭނާގެ މައްޗަށް ދައުލަތުން ކުރާ ތުހުމަތުތަކަށް އިންކާރުކޮށްފަ އެވެ. އޭނާ ބުނެފައި ވަނީ ޓެރަރިޒަމްގެ އަމަލެއް އޭނާ ހިންގާފައި ނުވާނެ ކަމަށާއި އެފަދަ އަމަލެއްގައި ބައިވެރިވެފައި ވެސް ނުވާނެ ކަމަށެވެ.\nއޭނާ ބުނި ގޮތުގައި އޭނާ އަކީ ކޮމްޕިއުޓާ ސައިންސް އެނގޭ މީހެއް ނޫން ކަމަށެވެ. އެކަމަކު އޭނާ އަކީ މައުލޫމާތު ހޯދާ އެއްކުރާ މީހެއް ކަމުން، އައިއެސް އާ ގުޅުންހުރި މައުލޫމާތުތައް އޭނާގެ ފޯނުގައި ހުރެދާނެ ކަމަށް އޭނާ ވަނީ ބުނެފަ އެވެ.\nނަމަވެސް ތުހުމަތު ކުރެވޭވަރަށް ދައުލަތުން ހެކި ހުށަހަޅާފައުވާތީ ގާޒީ ދީބާނާޒް ފަހުމީ ވަނީ އޭނާ ޝަރީއަތް ނިމެންދެން ބަންދުކުރަން އަމުރުކުރައްވާފަ އެވެ.\nދައުލަތުން ބުނެފައި ވަނީ ސޯޝަލް މީޑިއާގެ އެކި ޕްލެޓްފޯމްތަކުގައި އެކި އެކައުންޓްތަކުން އައިއެސް ޖަމާއަތައް ތާއީދުކޮށް، އެ ޖަމާއަތުގެ ލިޔެކިއުންތަކާއި ފޮޓޯއާއި ވީޑިއޯ އިންޓަނެޓް މެދުވެރިކޮށް ފަތުރައި ޝާއިއުކޮށް އަދި ޓެރަރިޒަމްގެ އަމަލެއް ރާވައި ހިންގައިފާނެކަމުގެ އިންޒާރުދެމުންދާ ކަމުގެ ތުހުމަތު އޭނާގެ މައްޗަށް އެބަ އޮތް ކަމަށެވެ.\nއެގޮތުން ޓެލެގްރާމް އަދި އެ ނޫންވެސް އެންކްރިޕްޓް ކޮށްފައިވާ މެސެޖިން ޕްލެޓްފޯމްތަކުގައި "ސްކާމިޝް" އާއި "ސްކާމިޝްކިޑް" ފަދަ ނަންނަމުގައި އެކައުންޓްތައް ހަދައިގެން ހަރުކަށި ފިކުރު ފަތުރާކަމުގެ ތުހުމަތު އޭނާގެ މައްޗަށް ވަނީ ކޮށްފަ އެވެ.\nހޫދަކީ އައިއެސްގެ ހަބަރު ފަތުރާ މީޑިއާ އޮޕަރޭޓްކުރާ މެންބަރެއްގެ ހައިސިއްޔަތުން މަސައްކަތްކުރާ މީހެއް ކަމަށް ވެސް ދައުލަތުން ފާހަގަކޮށްފައިވެ އެވެ.\nޓެރަރިޒަމް ޕްރޮސެކިއުޓާ ޖެނެރަލްގެ އޮފީސް އިސްލާމިކް ސްޓޭޓް + ކްރިމިނަލް ކޯޓް


Crossroads maldives in russia gai ishihaaru kuranee\nކްރޮސްރޯޑުން ރަޝިއާގައި ރާއްޖެ އިސްތިހާރު ކުރަނީ\nކްރޮސްރޯޑް މޯލްޑިވްސް: ރަޝިއާގައި ރާއްޖެ އިސްތިހާރު ކުރަން ކެމްޕޭނެއް ވަނީ ފަށާފަ -- ފޮޓޯ: ކްރޮސްރޯޑް\nއެނބޫދޫ ފަޅުގައި ތަރައްގީ ކޮށްފައިވާ އިންޓަގްރޭޓެޑް ލަގްޒަރީ ޓޫރިޒަމް އައިލެންޑް، ކްރޮސްރޯޑް މޯލްޑިވްސް އިން ރަޝިއާގައި ރާއްޖެ އިސްތިހާރު ކުރަން ފަށައިފި އެވެ.\nކްރޮސްރޯޑް މޯލްޑިވްސް އިން ބުނީ ރަޝިއާ ހިމެނޭ ސީއެސްއައި ރީޖަންގެ ގައުމުތަކަށް ހާއްސަކޮށް ކުރިއަށް ގެންދާ ކެމްޕޭންގައި ރާއްޖެ އިސްތިހާރު ކުރުމުގެ އިތުރުން ކްރޮސްރޯޑްގައި ހުރި ފެސިލިޓީތަކުގެ މައުލޫމާތު ވެސް ދޭނެ ކަމަށެވެ.\nރަޝިއާގެ ޓްރެވަލް އެޖެންސީއެއް ކަމަށްވާ އިލަފެންޓްޕީއާރު އެޖެންސީއާ ގުޅިގެން ފެށި މި ކެމްޕޭންގައި ކްރޮސްރޯޑުގައި ހިންގަމުން ގެންދާ ރިސޯޓުތައް ކަމަށްވާ ހާޑްރޮކް މޯލްޑިވްސް އާއި ސައިލެގޫން މޯލްޑިވްސްގެ އިތުރުން މި ރިސޯޓުގެ މުހިންމު ތަންތަން އިސްތިހާރު ކުރާނެ އެވެ.\nއެނބޫދޫ ފަޅަކީ ދުނިޔޭގެ އެންމެ މަޝްހޫރު ކެފޭތަކާއި ރެސްޓޯރެންޓްތަކާއި ވިޔަފާރި ކުރުމުގެ ވަސީލަތްތައް ހުޅުވާފައިވާ ތަނެކެވެ. މިހާރު އެތަނުގައި ހުޅުވާފައިވާ މަޝްރޫއު ބްރޭންޑްތަކުގެ ތެރޭގައި "ހާޑްރޮކް ކެފޭ" އާއި "ކެފޭޑެލްމާ" އަދި "މިނިސްޓްރީ އޮފް ކްރެބް" އަދި "ކަބާކް ކަރީ" އަދި "ޗާޓައިމް" ހިމެނެ އެވެ. މީގެ އިތުރުން މި ރަށުގައި ރާއްޖޭގެ މައުލޫމާތު ދޭން މިއުޒިމް ވެސް ހަދާފައިވެ އެވެ.\nފަޅު ހިއްކައިގެން ހިންގާ މި މަޝްރޫއުގެ ދަށުން، ޖުމްލަ ނުވަ ރަށެއް ހަދާފައިވެ އެވެ. މި މަޝްރޫއުގެ ފުރަތަމަ ފިޔަވައްސަށް 311 މިލިއަން ޑޮލަރު (4.7 ބިލިއަން ރުފިޔާ) ހަރަދުކޮށްފައިވެ އެވެ. އަދި މުޅި މަޝްރޫއު ނިންމަން ކަނޑައަޅާފައި އޮތީ މި އަހަރު އެވެ. މި މަޝްރޫއު ނިމޭއިރު މުޅި މަޝްރޫއަށް 800 މިލިއަން ޑޮލަރު (12.3 ބިލިއަން ރުފިޔާ) ހަރަދުވާނެ ކަމަށް އަންދާޒާ ކޮށްފައިވެ އެވެ.\nޓޫރިޒަމް ޓޫރިސްޓް އެރައިވަލް އެނބޫދޫ ލެގޫން + މިނިސްޓްރީ އޮފް ޓޫރިޒަމް ކްރޮސް ރޯޑް މޯލްޑިވްސް


Curfew uvaalaa Lankaa gai school thah hulhuvan thayyaaru vanee\nކާފިއު އުވާލާ ލަންކާގައި ސްކޫލްތައް ހުޅުވުމަށް ތައްޔާރުވަނީ\n28 ޖޫން 2020 - 20:31:34\nކޮވިޑް-19 ފެތުރުން ހުއްޓުވުމަށްޓަކައި ސްރީލަންކާގައި އިއުލާނުކޮށްފައިވާ ކާފިއު އުވާލާ ސްކޫލްތަކުގެ ކިޔެވުން އަލުން ފެށުމަށް ތައްޔާރުވެއްޖެ އެވެ.\nމިއަދު އެގައުމުގެ ޕްރެޒިޑެންޓް ސެކެރެޓޭރިއޭޓްއިން ނެރެފައިވާ ނޫސް ބަޔާނެއްގައި ބުނެފައި މިއަދުން ފެށިގެން އެގައުމުގައި އިއުލާނުކޮށްފައިވާ ކާފިއު އުވާލަން ނިންމާފައިވާ ކަމަށެވެ. އަދި އެ ގައުމުގެ ސްކޫލްތައް ހުޅުވުމަށާއި ސަރުކާރުގެ އެހެނިހެން މުއަސަސާތައްވެސް ހުޅުވަން ތައްޔާރުވެފައިވާ ކަމަށް ބުނެފައިވެ އެވެ.\nސްރީލަންކާގައި ކާފިއު އިއުލާނުކޮށްފައި ވަނީ މާޗް މަހުގެ 20 ވަނަ ދުވަހު އެވެ. ކޮވިޑް-19 ފެނުމާއި އެކު އެ ގައުމަށް ކާފިއު އިއުލާނު ކުރި ހިސާބުން ފެށިގެން ބައެއް ސިޓީތައް ވަނީ 24 ގަޑިއިރަށް ބަންދުކޮށްފަ އެވެ.\nއެހެން ނަމަވެސް ބަލި ފެތުރޭ މިންވަރަށް ބަލައި، ބައެއް ސަރަހައްދުތަކުގެ ކާފިއުއަށް ވަނީ ޖޫން 13 އިން ފެށިގެން ލުއިތަކެއް ދޭން ފަށައިފަ އެވެ. އެ ލުއި ތަކާއި އެކު ކާފިއު އިއުލާނުކޮށްފައި ވަނީ ރޭގަނޑު 12:00 އިން ފަތިހު 4:00 ހަމައަށެވެ.\nބަލި ފެތުރޭ މިންވަރު ދަށްވުމުން މިއަދު ލަންކާގައި މިވަނީ އެންމެ ފަހުން ކާފިއު އެއްކޮށް އުވާލާފަ އެވެ. އަދި އެގައުމުން ނެރިފައިވާ ބަޔާނުގައި ބުނެފައިވަނީ ކުޑަ ދުވަސްކޮޅެއްގެ ތެރޭގައި އެގައުމުގެ ބޯޑަރުތައްވެސް ހުޅުވިގެން ދާނެކަމަށެވެ.\nލަންކާގައި ކޮވިޑް-19 ޖެހިފައިވަނީ 2033 މީހަކަށެވެ. މީގެ ތެރެއިން 1639 މީހަކު ބަލިން ރަނގަޅުވެފައި ވާއިރު ބަލިޖެހިގެން މަރުވެފައިވަނީ 11 މީހެކެވެ.


އަބަދުވެސް…5 – Esfiya\nއުފެއްދުންތެރި ލިޔުން ލޯބި5days ago\nހައެއް ޖަހަނީއެވެ. ނިހާލް އައުން ލަސްވުމުން އެތަކެއް ފަހަރު ގުޅައިފިއެވެ. އެހެންނަމަވެސް ފޯނު ވަނީ ނިއްވަލާފައެވެ. މައިޝާ ހުރީ މިވާގޮތެއް ނޭގިފައެވެ. އަނެއްކަ ނިހާލް އަށް ކަމެއް ވިބާއޭ ހިތާ ހިތް ބިރުގަންފައެވެ.\nމައިޝާ އަށް ހިތް ނުތަނަވަސް ވާން ފެއްޓުމުން ކުރެވޭ ނުކުރެވޭ ކމެއް ވެސް ނޭނގެ އެވެ. ގަޑިން ދިހައެއް ޖަހަން ފަސް މިނިޓެވެ. ނިހާލްގެ އެއްވެސް ޚަބަރެއް ނުވެވެ. މައިޝާ އަދިވެސް ނިހާލް އަށް ގުޅޭތޯ މަސައްކަތް ކުރަނީއެވެ. އެތައް މެސެޖެއް ކުރެވިއްޖެއެވެ. ހާސް ވަނީއެވެ. ކުރާނެ ނުކުރާނެ ކަމެއް ނޭގުމުން މައިޝާ އިށީންނީ ސިޓިންރޫމް ސޯފާގައެވެ. ފުން ނޭވާއެއް ދޫކޮށްލުމަށް ފަހު ސޯފާގައި ލެނގިލާ ހަމަޖެހިލިއެވެ. އިރުކޮޅެއްތެރޭ އެދެލޯ މެރެން ފައްޓައިފިއެވެ. ނިދިގެން ތާއްޔާ ޖެހެން ފެއްޓުމުން މައިޝާ ސޯފާގައި އޮށޯވެލިއެވެ.\nގަޑިން ބާރަގަޑި ބައި އެކެއް ޖަހަނީއެވެ. ނިދިފައި އޮތް މައިޝާގެ ދެލޯ ހުޅުވިގެން ދިޔައީ ސިހުމަކާއި އެކުގައެވެ. ހުޅުވުމާއިއެކު ފުރަތަމަ ވެސް ބަލައިލެވުނީ ކައިލީގައި އޮތް ފޯނަށެވެ. މައިޝާ ތެޅި ތެޅި އޮތް ހިތަކާއި އެކު ފޯނު ހުޅުވާލިއެވެ. އެހެންނަމަވެސް އެދެލޯ ފެންކަޅި ވެގެން ދިޔައީ ނިހާލްގެ އެއްވެސް މެސެޖެއް ނުވަތަ މިސް ކޯލެއް ވެސް ނެތުމުންނެވެ. ވަގުތުން މައިޝާގެ ރީތި ދެލޯ ފެންކަޅީ ވެގެނ ދިޔައެވެ. ދެވެނަ ސުކުންތުގައި އެހުރިހާ ކަރުނަތަކެއް ލޯތެރެއަށް ހިނދިގެން ދިޔައީ ފަހަތުން އިވުނު އަޑަކުންނެވެ. މައިޝާ ދެއަތް މޮޑެމުން ސޯފާއިން ތެދުވި ގޮތަށް ހިނގައިގަތީ މާހިލްގެ ކޮޓަރި އާ ދިމާލަށެވެ.\nމާހިލްގެ ކޮޓަރި ދޮރު އެއްކޮން ނުލުނެއްޕި ހުރުމުނ އެކޮޓަރިތެރޭ ހިނގަމުންދާ ކަންތައްތައް އެނގޭހާ ވަރު ވެއެވެ. އެކޮޓަރި ތެރޭ ތިބި ނިހާލް އާ މާހިލް ދައްކަމުން ދިޔަ ވާހަކަ އާއި ވަމުން ދިޔަ ހުރިހާ ކަމެއް މައިޝާ އަށް ފެންނަމުން ދިޔައެވެ.\n“ދެން މަކީތްތަ ކުރަންވީ..؟ މަށޭއް ނޫޅެން މައިޝާ ދޫކޮށްލާފަ އައިސް ކަލެއާ އިންނާކަށެއް!… ދެން އަދި ބުނަން ކަލޭގެ ތި ބަނޑުގަ އޮތް ދަރިއަކީ މަގޭ ދަރިއެއް ކަމަށް އަހަންއެއް ގަބޫލެއް ނުކުރާނަން…” ”އެކަމަކު މީ ނިހާގެ ދަރިއެކޭ…!” ” އަހަރެން މިބުނީއެއްނުން ތީ އަހަރެންގެ ދަރިއެއް ނޫނޭ!… މަށެއް މަގޭ އަނބެއް ހުއްޓާ އެހެން މީހެއްގެ ބަނޑުގަ އަހަރެންގެ ދަރިއެއް އޮތީއޭ ކިޔާފަ ކިހިނެއް ދާނީ،.. ނޯވޭ ނޯ ” “ނިހާ ޕްލީޒް، އަހަންނެއް މިދަރިފުޅު އެބޯޓެއް ނުކުރާނަން!…” ” މަށަށް ހެޔޮ އެކަމަކު މަށެއް ތި ދަރީގެ ބައްޕަގެ ޒިންމާއެއް ނުނަގާނަން..!” “ނިހާލް!… ޕްލީޒް ނިހާލް… އާހް މަންމާ….!”\nމާހިލް ވާހަކަ ދައްކަމުން ދަނިކޮށް ނިހާލް މާހިލްގެ ބޮލުގައި ޖެހީ އެބުރުން އަރާހާ ބާރަށެވެ. މި މަންޒަރު ބަލަންހުރި މައިޝާ އަށް ނިހާލްގެ އަނިޔާވެރިކަން އިހުސާސް ކުރެވި ސިހުންވެސް ގެނުވިއެވެ.\nވެއްޓިފަ އޮތް މާހިލްގެ ބޮލުން ވެރެމުން ދިޔަ ލެއިން އެތަނުގައި ލޭގެ ކޯރެއް އުފައްދާލައިފިއެވެ. މާހިލްގެ ކައިރި ހުރި ނިހާލް އަށް ދޮރުކައިރި މީހަކު ހުރިކަމުގެ އިހުސާސް ކުރެވުމުން އެދިމާލަށް އެނބުރިލިއެވެ.\nގައިޒް މިވާހަކައިގެ މި އެޕިސޮއިޑް ކުދަކޮށް ކުރުވެދާނެ އިންޝާﷲ އަބަދުވެސް މިވާހަކައިގެ6ވަބައި ދިގު ކޮށްލެވޭތޯ ބަލާނަން އެންޑް ތެންކިޔު އޯލް ރީޑާސް ފޯ ޔުއާ ސަޕޯޓް\nމިވާހަކަ ނުވަތަ އެހެން ކަމެއްގައިވެސް ތިބެފުޅުން ހިންހަމަ ނުޖެހޭ ކަމުގައި ވަނީނަމަ ކޮމެންޓޫގައި އެކަން ހިއްސާ ކޮށްލާ!!✌💞💓💖💗\nNice 🌹🌹 im wondering what will happen next 🌹🌹🌹 curiously waiting for next part 🌹🌹🌹 stay safe 🌹🌹\nނިމުމެއް ނުވާ ލޯބި\nހިތާމަ ކުރުވާހަކަ ލޯބި November 9, 2020\nއުފެއްދުންތެރި ލިޔުން ދީނީ ލޯބި7days ago\nޙަޤީޤަތް…. 01 ވަނަ ބައި..